Android 7.0 Nougat is givingatough time to users, try these tricks to fix the common issues - Malayalam Gizbot\nആന്‍ഡ്രോയിഡ് ന്യുഗട്ട് 7.5 ഉപയോഗങ്ങളും അതിലെ പ്രശ്‌നങ്ങളും പരിഹാരങ്ങളും!\nUpdated: Monday, March 6, 2017, 17:08 [IST]\nഇപ്പോള് പല ഫോണുകളിലും ആന്‍ഡ്രോയിഡിന്റെ പുതിയ പതിപ്പായ ന്യുഗട്ടാണ് വന്നിരിക്കുന്നത്. അതിനാല് ഫോണ് സവിശേഷതകള് വളരെ നല്ലതാകുന്നു.\nകഴിഞ്ഞ ബീറ്റ അപ്‌ഡേറ്റില് നിന്നും അധികം വ്യത്യാസം ഒന്നും ഇല്ലെങ്കിലും ഈ പുതിയ ഓപ്പറേറ്റിങ്ങ് സിസ്റ്റത്തിന് ഒരുപാട് നല്ല ഫീച്ചറുകള് ഉണ്ട്. എന്നാല് എല്ലാത്തിനും അതിന്റേതായ കുറച്ചു പോരായ്മകളും വരാറുണ്ട്.\nഇവിടെ ആന്‍ഡ്രോയിഡ് ന്യുഗട്ടിന്റെ സവിശേഷതകളും അതില് വരുന്ന കുറച്ചു പ്രശ്‌നങ്ങളും അതിനു പരിഹാരവും നോക്കാം.\nന്യുഗട്ടിലെ പ്രശ്‌നങ്ങളും പരിഹാരങ്ങളും\nആന്‍ഡ്രോയിഡ് 7.0 ന്യുഗട്ടിലെ ആപ്ലിക്കേഷന് ക്രാഷുകളെ ശരിയാക്കണം എങ്കില് ആപ്ലിക്കേഷന് അണ്‍ഇന്‍സ്‌റ്റോള് റീഇന്‍സ്‌റ്റോള് ചെയ്യുക. ഇതു കൂടാതെ 'ആപ്പ് സെറ്റിങ്ങ്‌സിലെ' ആപ്‌സിന്റെ താത്കാലിക ഡാറ്റ കാഷെ ഫയലുകള് ക്ലിയര് ചെയ്ത് പ്രശ്‌നം പരിഹരിക്കാം.\nവര്‍ദ്ധിച്ച ബാറ്ററി ഉപയോഗം\nഅണ്‍ഇന്‍സ്‌റ്റോള് ചെയ്യുമ്പോള് ഫോണ് ബാറ്ററി ചാര്‍ജ്ജ് വളരെ വേഗത്തില് കുറയുന്നു. ഈ പ്രശ്‌നം പരിഹരിക്കാനായി നിങ്ങളുടെ ആന്‍ഡ്രോയിഡ് ഫോണില് ഫാക്ടറി റീസെറ്റ് ചെയ്യുക. ഫാക്ടറി റീസെറ്റ് ചെയ്യുന്നതിനു മുന്‍പ് നിങ്ങളുടെ ഫോണിലെ എല്ലാ ഡാറ്റകളും ബാക്കപ്പ ചെയ്ത് വയ്ക്കുക.\nവൈ-ഫൈ കണക്ഷന് പ്രശ്‌നങ്ങള്\nനിങ്ങളുടെ ആന്‍ഡ്രോയിഡ് 7.0 ന്യുഗട്ടില് അല്ലാതേതെങ്കിലും ഉപകരണത്തില് ബന്ധിപ്പിച്ച് നിങ്ങളുടെ വൈ-ഫൈ കണക്ഷന് പരിശോധിക്കുക. നിങ്ങള് ഇപ്പോഴും ഇതേ പ്രശ്‌നം നേരിടുന്നുണ്ടെങ്കില് താല്‍കാലികമായി വൈ-ഫൈ കണക്ഷന് പ്രവര്‍ത്തനരഹിതമാക്കുകയോ അല്ലെങ്കില് എറോപ്ലേന് മോഡില് ഓണ്/ഓഫ് ചെയ്യുകയോ ചെയ്യാം.\nബ്ലൂട്ടൂത്ത് കണക്ടിവിറ്റി പ്രശ്‌നങ്ങള്\nബ്ലൂട്ടൂത്ത് ബന്ധപ്പെട്ട പ്രശ്‌നങ്ങള് ആണെങ്കില് നിങ്ങളുടെ ഉപകരണം റീസ്റ്റാര്‍ട്ട് ചെയ്യുക അല്ലെങ്കില് ഡാറ്റ ഷെയര് ചെയ്യാന് റീ-പെയറിങ്ങ് നടത്തുക. അറിയപ്പെടുന്ന ബ്ലൂട്ടൂത്ത് ഉപകരണങ്ങളുടെ ലിസ്റ്റ് ഡിലീറ്റ് ചെയ്താലും ഈ പ്രശ്‌നത്തിന് പരിഹാരമാകും.\nഗൂഗിള് പ്ലേ സേവനങ്ങള്\nആന്‍ഡ്രോയിഡ് 7.0യില് പ്രവര്‍ത്തിക്കുന്ന ഹാന്‍സെറ്റില് ആപ്ലിക്കേഷനുകള് ഇന്‍സ്‌റ്റോള്/അല്ലെങ്കില് അപ്‌ഡേറ്റ് ചെയ്യുമ്പോള് എന്തെങ്കിലും പ്രശ്‌നം അനുഭവപ്പെട്ടാല് ഗൂഗിള് പ്ലേസ്‌റ്റോറില് നിന്നും സൈന്-ഔട്ട് ചെയ്ത് സൈന്-ഇന് ചെയ്യുക. ഇത് നിങ്ങളുടെ ഫോണിലെ ആപ്ലിക്കേഷന് ബന്ധപ്പെട്ട പ്രശ്‌നങ്ങള് പരിഹരിക്കാന് സഹായിക്കും.\nസിസ്റ്റം യുഐ റ്റ്യുണർ വഴി കൂടുതൽ മാറ്റങ്ങൾ വരുത്താൻ കഴിയും. ഇത് ചില സമഗ്രമായതും പരീക്ഷണ അടിസ്ഥാനത്തിലുള്ള ഫീച്ചറുകളും നൽകും. ഇത് പ്രവർത്തിപ്പിക്കാൻ ക്വിക് സെറ്റിംഗ്സ് തുറന്ന ശേഷം സെറ്റിംഗ്സ് ഐക്കൺ അത് കറങ്ങുന്ന വരെ കുറച്ചു നേരം അമർത്തി പിടിക്കണം. കുറച്ചു കഴിഞ്ഞാൽ സിസ്റ്റം യുഐ റ്റ്യുണർ പ്രവർത്തിച്ചു എന്നുള്ള മെസ്സേജ് സ്‌ക്രീനിൽ തെളിയും\nThe app crash rate has increased considerably and the handsets often freeze even in the most basic tasks with the latest Android 7.0 Nougat on-board


സുരേഷ് ഗോപിയുടെ രഥത്തില് പൊലീസ് ജീപ്പിടിച്ചു; മനപൂര്‍വമെന്ന് ബി.ജെ.പി - ഇ വാർത്ത | evartha\nസുരേഷ് ഗോപിയുടെ രഥത്തില് പൊലീസ് ജീപ്പിടിച്ചു; മനപൂര്‍വമെന്ന് ബി.ജെ.പി\nലോക്‌സഭാ തിരഞ്ഞെടുപ്പില് തൃശൂരില് നിന്നും മത്സരിക്കുന്ന എന്.ഡി.എ സ്ഥാനാര്‍ത്ഥി സുരേഷ് ഗോപിയുടെ രഥത്തില് പൊലീസ് ജീപ്പിടിച്ചു. കഴിഞ്ഞ ദിവസം ഇരിങ്ങാലക്കുട ഭാഗത്ത് പര്യടനം കഴിഞ്ഞ് മടങ്ങുന്നതിനിടെയാണ് അപകടമുണ്ടായത്. സുരേഷ് ഗോപി രഥത്തിലുണ്ടായിരുന്നില്ല.\nരഥമില്ലാത്തതിനാല് തുറന്ന ജീപ്പില് കുട പിടിച്ചായിരുന്നു സുരേഷ് ഗോപി ഗുരുവായൂര് മണ്ഡലത്തില് ഇന്നലെ പര്യടനം നടത്തിയത്. അമിത വേഗത്തിലെത്തിയ പൊലീസ് ജീപ്പ് രഥത്തിലിടിക്കുകയായിരുന്നുവെന്ന് ബി.ജെ.പി പ്രവര്‍ത്തകര് പരാതിപ്പെട്ടു. അതേസമയം, ഇങ്ങനെയൊരു സംഭവം ഉണ്ടായിട്ടില്ലെന്നാണ് ഒല്ലൂര് പൊലീസിന്റെ വിശദീകരണം.


യുപിയില് ഗര്‍ഭിണിയായ യുവതി ജീവനൊടുക്കിയ നിലയില് - കണ്ണൂരാൻ വാർത്ത\nHome Unlabelled യുപിയില് ഗര്‍ഭിണിയായ യുവതി ജീവനൊടുക്കിയ നിലയില്\nയുപിയില് ഗര്‍ഭിണിയായ യുവതി ജീവനൊടുക്കിയ നിലയില്\nമുസാഫര്‍നഗര്: യുപിയില് ഗര്‍ഭിണിയായ യുവതിയെ ജീവനൊടുക്കിയ നിലയില് കണ്ടെത്തി. തബാസം ബീഗം(30) ആണ് മരിച്ചത്. മുസാഫര്‍നഗറിലെ ബുദ്ധാനയിലെ ജൊള്ളാ ഗ്രാമത്തിലുള്ള ഭര്‍ത്താവിന്റെ വീട്ടിലാണ് ഇവരെ തൂങ്ങി മരിച്ച നിലയില് കണ്ടെത്തിയത്.\nഒരു വര്‍ഷം മുന്‍പാണ് അഫ്സാര് എന്നയാളുമായി തബാസത്തിന്റെ വിവാഹം നടന്നത്. എന്നാല് മതിയായ സ്ത്രീധനം നല്‍കിയില്ലെന്ന് ആരോപിച്ച് ഇവരെ ഭര്‍ത്താവിന്റെ മാതാപിതാക്കള് ഉപദ്രവിക്കുമായിരുന്നുവെന്ന് സഹോദരന് ലുക്മാന് ആരോപിക്കുന്നു.\nതന്റെ സഹോദരിയെ കൊലപ്പെടുത്തിയതിന് ശേഷം കെട്ടിത്തൂക്കിയതാണെന്നും ലുക്മാന് പറഞ്ഞു. സംഭവത്തില് തബാസത്തിന്റെ ഭര്‍ത്താവ് അഫ്സര്, സഹോദരന് അര്‍ഷാദ്, പിതാവ് തസാവീര് മാതാവ് ഹസ്റൂണ് എന്നിവര്‍ക്കെതിരെ പോലീസ് എഫ്‌ഐആര് രജിസ്റ്റര് ചെയ്തു.


ആസിഡ് മഴ, തീക്കാറ്റ്, സുനാമി...ദിനോസറുകളെ ഇല്ലാതാക്കിയ ഛിന്നഗ്രഹം വന്നിടിച്ചപ്പോള് ഭൂമിയില് എന്ത് സംഭവിച്ചു?\nനിനച്ചിരിക്കാത്ത നേരത്ത് വന്ന ആ അതിഥി ഭൂമിക്ക് നല്‍കിയ ആഘാതം വലുതായിരുന്നു. അഞ്ചാം കൂട്ടവംശനാശത്തിനാണ് (fifth mass extinction) അന്ന് ഭൂമി വേദിയായത്\nമെക്സിക്കന് ഉള്‍ക്കടലിനുള്ളില് ഭൂമി ഒളിപ്പിച്ചിരിക്കുന്ന ഒരു മുറിപ്പാടുണ്ട്. ഏതാണ്ട് 150 കിലോമീറ്റര് വലുപ്പവും ഇരുപതിനടുത്ത് കിലോമീറ്റര് ആഴവുമുള്ള ഒരു മുറിപ്പാട്. ചിക്സുലുബ് ക്രാറ്റര് (ഗര്‍ത്തം) എന്നാണതിന്റെ പേര്. ബഹിരാകാശത്ത് നിന്നെത്തിയ ചിക്സുലുബ് ഇംപാക്ടറെന്ന ഛിന്നഗ്രഹമാണ്(അതൊരു വാല്‍നക്ഷത്രമാണെന്നും വാദങ്ങളുണ്ട്) ദശലക്ഷം വര്‍ഷങ്ങള്‍ക്കിപ്പുറവും ഉണങ്ങാത്ത ആ മുറിപ്പാട് ഭൂമിക്ക് സമ്മാനിച്ചത്. നിനച്ചിരിക്കാത്ത നേരത്ത് വന്ന ആ അതിഥി ഭൂമിക്ക് നല്‍കിയ ആഘാതം വലുതായിരുന്നു. അഞ്ചാം കൂട്ടവംശനാശത്തിനാണ് (fifth mass extinction) അന്ന് ഭൂമി വേദിയായത്. അതായത് അക്കാലത്ത് ഭൂമിയിലുണ്ടായിരുന്ന ഭൂരിഭാഗം സസ്യങ്ങളും ജന്തുക്കളും (എണ്‍പത് ശതമാനത്തോളം) എന്നന്നേക്കുമായി ഭൂമുഖത്ത് നിന്ന് അപ്രത്യക്ഷമായി. നമുക്കായി വലിയ ഓര്‍മ്മകള് അവശേഷിപ്പിച്ച് പോയ ദിനോസറുകളും അക്കൂട്ടത്തില് ഉണ്ടായിരുന്നു.\nഅറുപത്തിയാറ് ദശലക്ഷം വര്‍ഷങ്ങള്‍ക്ക് മുമ്പാണത്. ഒരു വലിയ പര്‍വ്വതത്തിന്റെ വലുപ്പമുള്ള (ഏതാണ്ട് പത്ത് മൈല് വീതി) ഛിന്നഗ്രഹം ഭൂമിയില് വന്നിടിച്ചു. മെക്സികോയിലെ യുകട്ടാന് ഉപദ്വീപില് തീരത്തോട് ചേര്‍ന്നുള്ള മേഖലയിലായിരുന്നു ഭൂമിക്ക് ആ അപ്രതീക്ഷിത പ്രഹരമേറ്റത്. ആ കൂട്ടിയിടി ഭൂമിയുടെ ചരിത്രം തന്നെ മാറ്റിയെഴുതി. സുനാമികള് വീശിയിടിച്ചു. തീക്കാറ്റ് ആഞ്ഞുവീശി. ചാരത്തിനൊപ്പം പൊടിയും ഉരുകി ആവിയായ പാറകളും നിറഞ്ഞ അന്തരീക്ഷം സൂര്യനെ മറച്ചു. അത്തരം പാറകളിലെ സള്‍ഫര്, സള്‍ഫ്യൂരിക് ആസിഡ് എയറോസോളുകളുകളായി മാറി ആസിഡ് മഴ പെയ്യിച്ചു. അങ്ങനെ ഭൂമിയിലെ സമുദ്രങ്ങള് ആസിഡ്മയമായി. ബഹിരാകാശത്ത് നിന്നെത്തിയ അതിഥിയുടെ കൂട്ടിയിടിയും അതിന്റെ പ്രത്യാഘാതങ്ങളും മൂലം ഭൂമിയില് അന്നുണ്ടായിരുന്ന ജീവജാലങ്ങളുടെ നാലിലൊന്ന് മാത്രം ബാക്കിയായി.\nമറ്റെന്തൊക്കെയാണ് ഛിന്നഗ്രഹവും ഭൂമിയുമായുള്ള കൂട്ടിയിടിയില് സംഭവിച്ചത്?\nചിക്സുലുബ് മേഖലയുടെയും ലോകത്തിലെ മറ്റിടങ്ങളിലെയും ഭൂമിശാസ്ത്രം വിശദമായി പഠിച്ചതിന് ശേഷം ആ 'നശിച്ച' ദിനത്തിലും തുടര്‍ന്നുള്ള വര്‍ഷങ്ങളിലും എന്തൊക്കെയായിരിക്കും സംഭവിച്ചിരിക്കുകയെന്ന് ശാസ്ത്രജ്ഞര് ചില നിഗമനങ്ങളില് എത്തി. ഏറ്റവും വലിയ നാശം ഭൂമിക്ക് സമ്മാനിക്കാന് സാധിക്കുന്നത്ര കൃത്യമായ കോണളവിലായിരുന്നു ആ കൂട്ടിയിടിയെന്ന് 2020ല് നേച്ചര് കമ്മ്യൂണിക്കേഷന്‍സില് പ്രസിദ്ധീകരിച്ച പഠനത്തില് പറയുന്നു. 12 കിലോമീറ്റര് വ്യാസമുണ്ടായിരുന്ന ആ ഛിന്നഗ്രഹം ഏതാണ്ട് 27,000 എംപിഎച്ച് (മണിക്കൂറില് 43,000 കിലോമീറ്റര്) വേഗതയിലാണ് ഭൂമിയില് വന്നിടിച്ചത്. ചക്രവാളത്തിന് ഏതാണ്ട് 60 ഡിഗ്രി മുകളിലായിരിക്കും ആ കൂട്ടിയിടി നടന്നിരിക്കുകയെന്ന് ടെക്സസ് ഇന്‍സ്റ്റിറ്റ്യൂട്ട് ഫോര് ജിയോഫിസിക്സിലെ റിസര്‍ച്ച് പ്രഫസറായ സീന് ഗുള്ളിക് പറയുന്നു. അന്തരീക്ഷത്തിലേക്ക് ഉയര്‍ന്ന അളവില് പൊടിയും എയറോസോളുകളും പുറന്തള്ളാന് ആ കൂട്ടിയിടിക്ക് കഴിഞ്ഞിരിക്കണം. മാത്രമല്ല, ചിക്സുലുബ് ഗര്‍ത്തത്തിന്റെ സവിശേഷ ഘടനയും അവിടെ കണ്ടെത്തിയ മുകളിലേക്ക് പൊങ്ങിനില്‍ക്കുന്ന മാന്റില് ശിലകളും പ്രത്യേകതരം എക്കലും ചില ശിലകളുടെ അഭാവവുമെല്ലാം വലിയ നാശമുണ്ടാക്കാന് കഴിയുന്ന കൃത്യമായൊരു കോണളവിലാണ് ഛിന്നഗ്രഹം വന്നിടിച്ചതെന്ന് വ്യക്തമാക്കുന്നതായി ഗുള്ളിക് പറയുന്നു.\nഭൂമിക്ക് നികത്താനാകാത്ത നാശം വരുത്തിവെച്ച ആ ഛിന്നഗ്രഹവും സമാനമായ വിധി ഏറ്റുവാങ്ങിയിരിക്കാമെന്നും ഒരുപക്ഷേ പൂര്‍ണമായും നശിച്ചിരിക്കാമെന്നും ശാസ്ത്രലോകത്ത് അഭിപ്രായങ്ങളുണ്ട്. ലോകമെമ്പാടും കണ്ട ഇറിഡിയം സാന്നിധ്യമുള്ള, 66 ദശലക്ഷം പഴക്കമുള്ള കളിമണ് ശിലാപാളികളില് നിന്നുമാണ് ബഹിരാകാശ വസ്തു ഭൂമിയുമായി കൂട്ടിയിടിച്ചിരിക്കാമെന്ന തിയറി രൂപപ്പെടുന്നത്\nഎവാപറൈറ്റ് എന്ന് വിളിക്കുന്ന പ്രത്യേകതരം ശിലകളാണ് ചിക്സുലുബ് മേഖലയില് ഇല്ലെന്ന് ഭൂമിശാസ്ത്ര ഗവേഷകര് പറയുന്നത്. ജിപ്സം, ഹാലൈറ്റ് പോലെ പാളികളായുള്ള സ്ഫിടക ശിലകളാണ് ഇവ. ഛിന്നഗ്രഹം വന്നിടിച്ചപ്പോഴുണ്ടായ ആഘാതത്തില് ഇവ ഉരുകി ബാഷ്പീകരിച്ച് പോയിരിക്കാമെന്നാണ് പഠനം പറയുന്നത്. അങ്ങനെയെങ്കില് ആ ശിലകളില് അടങ്ങിയിട്ടുള്ള 325 ഗിഗാടണ് സള്‍ഫര്, സള്‍ഫര് എയറോസോളുകളായി അന്തരീക്ഷത്തില് എത്തിയിരിക്കാം. അതോടൊപ്പം ഈ ശിലകളില് നിന്നും 435 ഗിഗാടണ് കാര്‍ബണ് ഡൈ ഓക്സൈഡും അന്തരീക്ഷത്തില് കലര്‍ന്നിരിക്കാം.\n2014ല് നേച്ചര് ജിയോസയന്‍സില് പ്രസിദ്ധീകരിച്ച പഠനം പറയുന്നത് അന്നത്തെ കൂട്ടിയിടിയില് സള്‍ഫര് ധാരാളമായി അടങ്ങിയിട്ടുള്ള സമുദ്രശിലകളില് നിന്ന് സൂക്ഷ്മ ശിലാകണങ്ങളും സള്‍ഫ്യൂരിക് ആസിഡും അന്തരീക്ഷത്തില് എത്തിയിട്ടുണ്ടാകും എന്നാണ്. ഇത്തരം സൂക്ഷമകണങ്ങള് ഒരു മേഘം പോലെ ഭൂമിയുടെ അന്തരീക്ഷത്തില് നിറഞ്ഞിരുന്നതിനാല് സൂര്യനില് നിന്നുള്ള പ്രകാശത്തിന്റെയും താപത്തിന്റെയും അളവില് വലിയ കുറവ് സംഭവിച്ചിരിക്കാം. ആ സാധ്യത കണക്കിലെടുക്കുമ്പോള് പിന്നീട് ദീര്‍ഘനാള് ഭൂമി തണുക്കാനും അതുമൂലം കാലാവസ്ഥയില് വലിയ മാറ്റങ്ങള് സംഭവിച്ചിരിക്കാനും ഇടയുണ്ട്. ജിയോഫിസിക്കല് റിസര്‍ച്ച് ലെറ്റേഴ്സ് ജേണലില് 2016ല് പ്രസിദ്ധീകരിച്ച പഠനം പറയുന്നത് അക്കാലത്ത് ഉഷ്ണ മേഖലകളിലെ താപനില 27 ഡിഗ്രി സെല്‍ഷ്യസില് നിന്നും5ഡിഗ്രി സെല്‍ഷ്യസായി ഇടിഞ്ഞുവെന്നാണ്. സൂര്യപ്രകാശത്തിന്റെ അളവില് കുറവുണ്ടായതോടെ പ്രകാശസംശ്ലേഷണം നടക്കാതെ കരയിലും കടലിലും ഭക്ഷ്യശൃംഖലയുടെ അടിസ്ഥാനം താറുമാറായി. ദിനോസറുകളുടെും മറ്റ് ജന്തുവര്‍ഗ്ഗങ്ങളുടെയും വംശനാശത്തിന് അതും ഒരു കാരണമായിരിക്കാം.\nഛിന്നഗ്രഹവും ഭൂമിയുമായുള്ള കൂട്ടിയിടിക്ക് ശേഷം അന്തരീക്ഷത്തില് നിറഞ്ഞ പാറപ്പൊടി ഭൗമോപരിതലത്തില് ഉരസി പലയിടങ്ങളിലും കാട്ടുതീ പടര്‍ന്നുപിടിച്ചു\nഇതിനിടെ അന്തരീക്ഷത്തിലെത്തിയ സള്‍ഫ്യൂരിക് ആസിഡ് ആസിഡ് മഴയായി ദിവസങ്ങളോളം ഭൂമിയില് പെയ്തു. തല്‍ഫലമായി സമുദ്രങ്ങളിലും തടാകങ്ങളിലും പുഴകളിലുമുള്ള അനവധി ജീവജാലങ്ങള് ഇല്ലാതായി. ഭൂമിയൊട്ടാകെയുള്ള സമുദ്രങ്ങളില് സുനാമികള് ഉയര്‍ന്നുപൊങ്ങി. തുടക്കത്തില് 1.5 കിലോമീറ്റര് വരെ ഉയരത്തില് പൊങ്ങിയ തിരമാലകള് മണിക്കൂറില് 143 കിലോമീറ്റര് വേഗതയില് ആഞ്ഞടിച്ചു. അറ്റ്ലാന്റിക് സമുദ്രത്തില് 46 അടി ഉയരത്തിലും വടക്കന് പസഫിക് സമുദ്രത്തില് 13 അടി ഉയരത്തിലും തിരമാല പൊങ്ങിയതായി പറയപ്പെടുന്നു. വലിയ തിരമാലകള് ഉയര്‍ന്നുപൊങ്ങിയതിന്റെ തെളിവുകള് ലൂസിയാനയില് കണ്ടെത്തിയിട്ടുണ്ട്. ലൂസിയാനയില് നടത്തിയ 3D seismic surveyയില് 52 അടി ഉയരത്തില് കണ്ടെത്തിയ മെഗാറിപ്പിള്‍സ്(പ്രത്യേകരീതിയിലുള്ള അടയാളങ്ങള്) ഛിന്നഗ്രഹവുമായി കൂട്ടിയിടിച്ചതിന്റെ അനന്തരഫലമായി ഉണ്ടായതാണെന്നാണ് കരുതപ്പെടുന്നത്.\nഛിന്നഗ്രഹവും ഭൂമിയുമായുള്ള കൂട്ടിയിടിക്ക് ശേഷം അന്തരീക്ഷത്തില് നിറഞ്ഞ പാറപ്പൊടി ഭൗമോപരിതലത്തില് ഉരസി പലയിടങ്ങളിലും കാട്ടുതീ പടര്‍ന്നുപിടിച്ചു. ഇങ്ങനെയുണ്ടായ പുകയും ചാരവും ഒന്നുകൂടി സൂര്യപ്രകാശത്തെ ഭൂമിയില് നിന്നകറ്റി. അതും പിന്നീടുള്ള ശൈത്യത്തിന് കാരണമായി.\nഛിന്നഗ്രഹത്തിന് എന്ത് സംഭവിച്ചു\nഭൂമിക്ക് നികത്താനാകാത്ത നാശം വരുത്തിവെച്ച ആ ഛിന്നഗ്രഹവും സമാനമായ വിധി ഏറ്റുവാങ്ങിയിരിക്കാമെന്നും ഒരുപക്ഷേ പൂര്‍ണമായും നശിച്ചിരിക്കാമെന്നും ശാസ്ത്രലോകത്ത് അഭിപ്രായങ്ങളുണ്ട്. ലോകമെമ്പാടും കണ്ട ഇറിഡിയം സാന്നിധ്യമുള്ള, 66 ദശലക്ഷം പഴക്കമുള്ള കളിമണ് ശിലാപാളികളില് നിന്നുമാണ് ബഹിരാകാശ വസ്തു ഭൂമിയുമായി കൂട്ടിയിടിച്ചിരിക്കാമെന്ന തിയറി രൂപപ്പെടുന്നത്. ഒരു ദശാബ്ദത്തിന് ശേഷം കൂട്ടിയിടിക്ക് തെളിവായി യൂകട്ടാന് ഉപദ്വീപിനും കരീബിയന് കടലിനും ഇടയില് ചിക്സുലൂബ് ഗര്‍ത്തം കണ്ടെത്തുകയും ചെയ്തു. ഇവിടെ നിന്നും ദൂരേക്ക് പോകുന്തോറും ശിലകളിലെ ഇറിഡിയത്തിന്റെ അളവ് കുറഞ്ഞുവരുന്നതിനാല് ഛിന്നഗ്രഹം ഇടിച്ചത് അവിടെ തന്നെയാണെന്ന് ഏതാണ്ട് തീര്‍ച്ചയായി.\nഭൂമിയില് ഇടിച്ച ബഹിരാകാശ വസ്തു ഛിന്നഗ്രഹമാണോ വാല്‍നക്ഷത്രമാണോ എന്ന സംശയം ഇപ്പോഴും ലോകത്ത് നിലനില്‍ക്കുന്നുണ്ട്. അതൊരു ഛിന്നഗ്രഗഹമാണെന്നാണ് പരക്കെ അംഗീകരിക്കപ്പെടുന്നതെങ്കിലും മറിച്ചും വാദിക്കുന്നവരുണ്ട്. 2021 ഫെബ്രുവരിയില് ഹാര്‍വാര്‍ഡിലെ ജ്യോതിശാസ്ത്രജ്ഞരായ അമീര് സിറാജും അവി ലൊയബും അവതരിപ്പിച്ച പേപ്പറില് ജിയോകെമിസ്ട്രി പ്രകാരം ഭൂമിയില് വന്നിടിച്ചത് ഒരു വാല്‍നക്ഷത്രമാണെന്ന കണ്ടെത്തലാണ് മുന്നോട്ട് വെക്കുന്നത്.\nഇതെല്ലാം എങ്ങനെ കണ്ടെത്തി\nശിലാപാളികള് പഠനവിധേയമാക്കിയാല് എപ്പോഴാണ് ഛിന്നഗ്രഹം ഭൂമിയുമായി കൂട്ടിയിടിച്ചിട്ടുണ്ടാകുകയെന്ന് കണ്ടെത്താന് ഭൗമശാസ്ത്രജ്ഞര്‍ക്ക് വളരെ എളുപ്പമാണ്. ഏതാണ്ട് 66 ദശലക്ഷം വര്‍ഷങ്ങള്‍ക്ക് മുമ്പുള്ള, ക്രിറ്റേഷ്യസ് യുഗത്തോളം പഴക്കമുള്ള ശിലകളില് ഇറിഡിയം മൂലകം അടങ്ങിയ കളിമണ്ണിന്റെ നേര്‍ത്ത പാളി കാണാമെന്ന് ജേണല് സയന്‍സില് 1980കളില് പ്രസിദ്ധീകരിച്ച പഠനം പറയുന്നു. ഭൂമിയില് അപൂര്‍വ്വമായി മാത്രം കാണപ്പെടുന്ന ഈ മൂലകം പക്ഷേ ബഹിരാകാശ ശിലകളില് സാധാരണമാണ്. അതേസമയം സുനാമി, കാട്ടുതീ പോലുള്ള സംഭവങ്ങള് ഭൂമിയുടെ അന്തരീക്ഷത്തില് വലിയ മാറ്റങ്ങള്‍ക്ക് കാരണമായിരിക്കാം. ഇതിന്റെ പ്രത്യാഘാതമായി അനുഭവപ്പെട്ട ശൈത്യം ദശലക്ഷം വര്‍ഷങ്ങള് നീണ്ടുപോയിരിക്കാം. എന്തായാലും ഭൂമിയെ മൊത്തത്തില് പിടിച്ചുലച്ച ഒരു വിപത്തിന് മാത്രമേ കൂട്ട വംശനാശത്തിന് കാരണമാകാന് കഴിയൂ എന്ന് തീര്‍ച്ചയാണ്.


തദ്ദേശ സ്വയംഭരണ തിരഞ്ഞെടുപ്പില് കോവിഡ് രോഗികള്‍ക്ക് തപാല് വോട്ട്\nതിരുവനന്തപുരം: തദ്ദേശ സ്വയംഭരണ തിരഞ്ഞെടുപ്പില് കോവിഡ് രോഗികള്‍ക്ക് പോസ്റ്റല് വോട്ട് ചെയ്യുന്നതിനുള്ള ഓര്‍ഡിനന്‍സിന് മന്ത്രിസഭയുടെ അംഗീകാരം. കിടപ്പു രോഗികള്‍ക്കും കോവിഡ് രോഗികള്‍ക്കുമാണു പുതുതായി തപാല് വോട്ട് അനുവദിക്കുക. നീരിക്ഷണത്തില് കഴിയുന്നവര്‍ക്കും തപാല് വോട്ട് അനുവദിക്കും. കോവിഡ് പശ്ചത്തലിത്തിലാണു തെരഞ്ഞെടുപ്പു നടപടിക്രമങ്ങളില് സര്‍ക്കാര് മാറ്റം വരുത്തുന്നത്. ഇതിനായി പഞ്ചായത്ത്, മുനിസിപ്പല് നിയമത്തില് ഭേദഗതി കൊണ്ടുവരും.\nകോവിഡ് പ്രോട്ടോക്കോള് പാലിച്ചുള്ള വോട്ടെടുപ്പില് എല്ലാവര്‍ക്കും അവസരം ലഭിക്കണമെങ്കില് വോട്ടെടുപ്പ് സമയം നീട്ടണമെന്നു തിരഞ്ഞെടുപ്പ് കമ്മിഷന് നിര്‍ദേശിച്ചിരുന്നു. ഇതിന്റെ അടിസ്ഥാനത്തില് നിയമ ഭേദഗതിയിലൂടെ വോട്ടെടുപ്പ് സമയം ഒരു മണിക്കൂര് ദീര്‍ഘിപ്പിക്കും. രാവിലെ ഏഴു മുതല് വൈകീട്ട് അഞ്ചു വരെയാണ് വോട്ടെടുപ്പ്. ഇത് രാവിലെ ഏഴു മുതല് വൈകീട്ട് ആറു വരെയാക്കും. ഡിസംബറില് തിരഞ്ഞെടുപ്പ് നടത്താനാണ് സര്‍ക്കാര് ആലോചിക്കുന്നത്. തിരഞ്ഞെടുപ്പ് പ്രചാരണ രീതികളിലും മാറ്റങ്ങളുണ്ടാകും.\nകോവിഡ് വ്യാപിക്കുന്ന സാഹചര്യത്തില് തപാല് പ്രോക്സി വോട്ടുകളുടെ സാധ്യത പരിശോധിക്കാന് സംസ്ഥാന തെരഞ്ഞെടുപ്പ് കമ്മിഷന് നേരത്തേ സര്‍ക്കാരിനോടു നിര്‍ദേശിച്ചിരുന്നു. പ്രോക്സി വോട്ടിനെ എല്.ഡി.എഫ് അനുകൂലിക്കുന്നില്ല. അതു ക്രമക്കോടുകള്‍ക്കു വഴിവെക്കുമെന്നാണു മുന്നണിയുടെ അഭിപ്രായം. യു.ഡി.എഫ്. തപാല് വോട്ടിനെയും എതിര്‍ക്കുന്നു. തെരഞ്ഞെടുപ്പ് കമ്മിഷന് വിളിക്കുന്ന സര്‍വകക്ഷിയോഗത്തില് യു.ഡി.എഫ്. ഇക്കാര്യം അറിയിക്കും.\nകോവിഡ് സാഹചര്യത്തില് സര്‍ക്കാര് ജീവനക്കാരില്‍നിന്നു പിടിച്ച ശമ്പളം പി.എഫില് ലയിപ്പിക്കാനും മന്ത്രിസഭായോഗം തീരുമാനിച്ചു. ഒരു മാസത്തെ ശമ്പളം അഞ്ചുമാസമായി സര്‍ക്കാര് പിടിച്ചിരുന്നു. ഒമ്പതു ശതമാനം പലിശയോടെ പി.എഫില് ലയിപ്പിക്കുന്ന ഈ തുക ഏപ്രില് മാസത്തില് പിന്‍വലിക്കാം. സര്‍ക്കാര് ജീവനക്കാര്‍ക്കു ശമ്പളമില്ലാതെ അവധി നല്‍കുന്നത് അഞ്ചു വര്‍ഷമായി കുറച്ചു. നിലവില് 20 വര്‍ഷമായിരുന്നു ശമ്പളമില്ലാതെ അവധി നല്‍കിയിരുന്നത്. ശ്രീ നാരായണ ഓപ്പണ് സര്‍വകലാശാല രൂപികരണത്തിനുള്ള ഓര്‍ഡിനന്‍സിനും മന്ത്രിസഭ അംഗീകാരം നല്‍കി.


പൊന്നാനിയില് ഇരുനൂറോളം വീടുകളില് വെള്ളം കയറി | Malappuram Life\nപൊന്നാനിയില് ഇരുനൂറോളം വീടുകളില് വെള്ളം കയറി\nപൊന്നാനി: പൊന്നാനിയില് കടലിന്റെ കലി അടങ്ങിയില്ല; ഇരുനൂറോളം വീടുകളില് വെള്ളം കയറി;24 കുടുംബങ്ങളെ മാറ്റിപ്പാര്‍പ്പിച്ചു.\nവെള്ളിയാഴ്ച മുതല് വീശിയടിച്ച കടല്‍ത്തിരയില് ഇരുന്നൂറോളം വീടുകളില് വെള്ളം കയറി. പൊന്നാനി അഴീക്കല് മുതല് കാപ്പിരിക്കാട് വരെയുള്ള ഭാഗങ്ങളില് വേലിയേറ്റ സമയത്ത് കടല് ഉഗ്രരൂപം പൂണ്ട് വീശിയടിക്കുകയാണ്. പൊന്നാനി അഴീക്കല്,മരക്കടവ്, മുറിഞ്ഞഴി, വെളിയങ്കോട് മേഖലകളിലാണ് കനത്ത നാശനഷ്ടമുണ്ടായത്. വെള്ളിയാഴ്ച രാത്രി പത്തു മണി മുതല് ആരംഭിച്ച കടലാക്രമത്തിലാണ് നിരവധി വീടുകളിലേക്ക് വെള്ളം കയറിയത്. മുറിഞ്ഞഴിഭാഗത്ത് വെള്ളം മീറ്ററുകളോളം ദൂരത്തേക്ക് ഇരച്ചെത്തി.ചെളി നിറഞ്ഞ വെള്ളം വീടുകളിലേക്ക് കയറിയതോടെ കുടുംബങ്ങള് ബന്ധുവീടുകളിലേക്കും ഷെല്‍ട്ടറുകളിലേക്കം മാറിത്താമസിച്ചു. പൊന്നാനിയില്2കുടുംബങ്ങളും, വെളിയങ്കോട് 22 കുടുംബങ്ങളുമാണ് താല്ക്കാലിക ആശ്വാസ കേന്ദ്രത്തിലേക്ക് മാറ്റിയത്. മറ്റുള്ളവര് ബന്ധുവീടുകളിലേക്കാണ് മാറി താമസിച്ചത്.പൊന്നാനിയില് നഗരസഭാ കാര്യാലയത്തിലും, വെളിയങ്കോട് സൗത്ത് ജി.എം.യു.പി.സ്‌കൂളിലുമാണ് താല്ക്കാലിക ആശ്വാസ കേന്ദ്രം തുറന്നത്. ഇപ്പോഴും വീടുകള്‍ക്ക് ചുറ്റും ചെളിവെള്ളം കെട്ടി നില്‍ക്കുകയാണ്.വീടുകളിലേക്ക് വെള്ളം കയറിയതിനാല് ഭക്ഷണം പാകം ചെയ്യാന് പോലും കഴിയാത്ത സ്ഥിതിയിലാണ്.പുലര്‍ച്ചെ വീണ്ടും കടലാക്രമണം ശക്തിയാര്‍ജിച്ചെങ്കിലും ഉച്ചയോടെ സ്ഥിതി ശാന്തമായി.വെളിയങ്കോട്6തെങ്ങുകളും കടലാക്രമണത്തില് കടപുഴകി. പൊന്നാനി ലൈറ്റ് ഹൗസിന്റെ ചുറ്റുമതില് തകര്‍ന്ന് ഇപ്പോള് ലൈറ്റ് ഹൗസിലേക്ക് തിരമാലകള് അടിക്കുകയാണ്. ഫിഷറീസ് വകുപ്പിന്റെയും, കോസ്റ്റല് പൊലീസിന്റെയും, പ്രാദേശിക ഭരണകൂടങ്ങളുടെയും നേതൃത്വത്തില് ദുരിതാശ്വാസ പ്രവര്‍ത്തനങ്ങള് പുരോഗമിക്കുകയാണ്.


ബി.ജെ.പിയുടെ മുഖ്യമന്ത്രി സ്ഥാനാര്‍ഥിയായി ഇ.ശ്രീധരന്; പ്രഖ്യാപനമറിയിച്ച് കെ.സുരേന്ദ്രന് Kannur metro online news|www.kannurmetroonline.com\nബി.ജെ.പിയുടെ മുഖ്യമന്ത്രി സ്ഥാനാര്‍ഥിയായി ഇ.ശ്രീധരന്; പ്രഖ്യാപനമറിയിച്ച് കെ.സുരേന്ദ്രന്\nPublished on 04 March 2021 2:12 pm IST\nതിരുവല്ല: മെട്രോമാന് ഇ.ശ്രീധരന് ബി.ജെ.പിയുടെ മുഖ്യമന്ത്രി സ്ഥാനാര്‍ത്ഥിയാവുമെന്ന് സംസ്ഥാന അധ്യക്ഷന് കെ.സുരേന്ദ്രന്. കേരളത്തിന്റെ വികസനമുരടിപ്പിന് അറുതിവരുത്താനും അഴിമതിയില്ലാത്ത വികസന മാതൃക സംസ്ഥാനത്തിന് വേണമെന്നുള്ളത് കൊണ്ടുമാണ് ശ്രീധരനെ മുഖ്യമന്ത്രി സ്ഥാനാര്‍ഥിയായി കൊണ്ടുവരുന്നതെന്ന് സുരേന്ദ്രന് പറഞ്ഞു.\nകൊച്ചി മെട്രോയും പാലാരിവട്ടം പാലവുമെല്ലാം ശ്രീധരന്റെ നേട്ടമാണ്. മെട്രോമാന് മുഖ്യമന്ത്രിയായാല് കേരളത്തിന്റെ മുഖച്ഛായ മാറ്റാന് സാധിക്കും. വിജയയാത്രയ്ക്ക് തിരുവല്ലയില് നല്‍കിയ സ്വീകരണത്തില് സംസാരിക്കുകയായിരുന്നു അദ്ദേഹം.\nMETRO MAN E SREEDHARAN BJP CANDIDATE K SURENDRAN THIRUVALLA\nമുല്ലപ്പള്ളിയോട് കൃപേഷിന്റേയും ശരത് ലാലിന്റേയും ആത്മാവ് പൊറുക്കില്ല: കെ.സുരേന്ദ്രന്\nപാലാരിവട്ടം മേല്‍പ്പാലം നാളെ പൂര്‍ത്തിയാകും; ഇ ശ്രീധരന്\nബി.ജെ.പി സംസ്ഥാന അധ്യക്ഷന് കെ. സുരേന്ദ്രന് കൊവിഡ്\nകള്ളനോട്ട് നിര്‍മ്മാണം: കണ്ണൂര് സ്വദേശികള് ഉള്‍പ്പെടെ നാലുപേര് കൂടി പിടിയില്\nകേരളത്തില് ഒരു കൊവിഡ് മരണം കൂടി; തിരുവല്ലയില് മരിച്ച സ്ത്രീക്ക് രോഗം സ്ഥിരീകരിച്ചു\nസുരേന്ദ്രേട്ടന് ഹൃദയം പൊട്ടി മരിച്ചതാണ്.. കൊന്നതാണ് ? കെ. പ്രമോദിന്റെ ഫേസ്ബുക് പോസ്റ്റ് സമൂഹമാധ്യമങ്ങളില് വൈറലാവുന്നു\nകോണ്‍ഗ്രസിന് നഷ്ടപ്പെട്ടത് മലബാറിലെ മുഖ്യ പ്രചാരകനെ: അഡ്വ. സജീവ് ജോസഫ്\nകെ. സുരേന്ദ്രന് നിഴലായി കൂടെ നിന്ന സഹോദരന്: സതീശന് പാച്ചേനി


'എന്‍റെ ശരീരത്തില് നിങ്ങള്‍ക്കെന്തും ചെയ്യാം' ; വ്യത്യസ്‍തമായ പരീക്ഷണം നടത്തിയ കലാകാരി | marina abramovic's Rhythm0photos\n'എന്‍റെ ശരീരത്തില് നിങ്ങള്‍ക്കെന്തും ചെയ്യാം' ; വ്യത്യസ്‍തമായ പരീക്ഷണം നടത്തിയ കലാകാരി\nFirst Published 29, Jul 2020, 1:00 PM\nഓരോ കലാകാരന്മാരും ശ്രദ്ധിക്കപ്പെടുന്നത് വ്യത്യസ്‍തമായി എന്തെങ്കിലും ചെയ്യുമ്പോഴാണ്. അവരുടെ ഓരോ സൃഷ്‍ടിയും ഓരോ പരീക്ഷണങ്ങളായിരിക്കും. നാം സാധാരണമെന്ന് ചിന്തിക്കുന്ന ഒരു കാര്യത്തെ മറ്റൊരു തലത്തിലേയ്ക്ക് കൊണ്ടുപോകാൻ അവർക്ക് തങ്ങളുടെ സൃഷ്ടികളിലൂടെ കഴിയുന്നു. ഇതുവരെ ആരും ചെയ്യാൻ ധൈര്യപ്പെടാത്ത ഒരു പരീക്ഷണമാണ് കലാകാരിയായ, യുഗോസ്ലാവിയയിൽ ജനിച്ച മറീന അബ്രമോവിക് ചെയ്‍തത്. അവര് സ്വയം “പെർഫോർമൻസ് ആർട്ടിന്റെ മുത്തശ്ശി " എന്നാണ് വിശേഷിപ്പിച്ചിരുന്നത്. 1974 -ലാണ് ഏറ്റവും അപകടകരമായ ഒരു കലാപരീക്ഷണം അവർ അവതരിപ്പിച്ചത്. റിഥം0എന്ന് വിളിക്കുന്ന അത് ഏതൊരു കലാകാരനും ഇതുവരെ നടത്തിയിട്ടുള്ള എല്ലാത്തിൽ നിന്നും തികച്ചും വ്യത്യസ്‍തമായിരുന്നു.\n1946 നവംബർ 30 -ന് യുഗോസ്ലാവിയയിലെ ബെൽഗ്രേഡിലാണ് മറീന അബ്രമോവിക് ജനിച്ചത്. അമ്മയുടെ കർശനമായ മേൽനോട്ടത്തിലാണ് അവൾ വളർന്നത്. 29 വയസ്സ് വരെ രാത്രി പത്തുമണിക്ക് ശേഷം വീട്ടിൽ നിന്ന് പുറത്തുപോകാൻ അവൾക്ക് അനുവാദമുണ്ടായിരുന്നില്ല. ഒരു കലാകാരിയാകാൻ ആഗ്രഹിച്ച അവൾ, ബെൽഗ്രേഡിലെ ആർട്‌സ് യൂണിവേഴ്‌സിറ്റിയിലാണ് പഠിച്ചത്. പഠിക്കുന്ന സമയത്തും പിന്നീട് പഠിപ്പിക്കുമ്പോഴും റിഥം 0, ആർട്ടിസ്റ്റ് ഈസ് പ്രസന്റ് എന്നിവയുൾപ്പെടെയുള്ള നിരവധി പ്രകടനങ്ങൾ അവൾ അവതരിപ്പിച്ചിട്ടുണ്ട്.\nപറഞ്ഞുവന്നത് റിഥം0നെ കുറിച്ചാണ്. 1974 -ൽ നേപ്പിൾസിലെ സ്റ്റുഡിയോ മോറയിൽ മറീന അവതരിപ്പിച്ച ആറ് മണിക്കൂർ നീണ്ട കലാസൃഷ്ടിയാണ് റിഥം 0. പ്രകടനത്തിനിടയിൽ, അവൾ നിശ്ചലമായി നിൽക്കും. അതേസമയം പ്രേക്ഷകർക്ക് തോന്നുന്നതെല്ലാം അവളെ ചെയ്യാം. എന്ത് ചെയ്‍താലും അവൾ പ്രതികരിക്കാതെ അതേനിലയിൽ അനക്കമില്ലാതെ തുടരും. മറീനയുടെ ഏറ്റവും വെല്ലുവിളി നിറഞ്ഞതും അറിയപ്പെടുന്നതുമായ പ്രകടനങ്ങളിലൊന്നാണ് റിഥം 0. ഒരു പെര്‍ഫോര്‍മറും പ്രേക്ഷകനും തമ്മിലുള്ള ബന്ധത്തിന്റെ പരിധി പരിശോധിക്കുക എന്നതായിരുന്നു അതിന്റെ ലക്ഷ്യം.\nചലനരഹിതമായി പ്രേക്ഷകർക്ക് മുന്നിൽ നിൽക്കുകയും അവളുടെ ശരീരത്തിൽ ഇഷ്ടമുള്ളതൊക്കെ ചെയ്യാൻ അനുവദിക്കുകയും ചെയ്‍തുകൊണ്ട്, സ്വീകാര്യമെന്ന് കരുതുന്നവയുടെ പരിധി കണക്കാക്കാൻ അവൾ ആഗ്രഹിച്ചു. സമൂഹത്തിന്റെ മനഃശാസ്ത്രം പഠിക്കാനും കൂടി വേണ്ടിയാണ് അവൾ ഇത്തരമൊരു സാഹസത്തിന് മുതിർന്നത്. പ്രകടനത്തിൽ ആദ്യമായി സദസ്സിനു മുന്നിൽ മറീന 72 വസ്‍തുക്കൾ വച്ചു. അതിൽ എല്ലാം ഉൾപ്പെട്ടു. ചിലത് ആനന്ദം നൽകുന്നതാണെങ്കിൽ, ചിലത് വേദനിപ്പിക്കുന്നതോ, കൊല്ലുന്നതോ ആയിരുന്നു. ഈ വസ്‍തുക്കളിൽ ഇഷ്ടമുള്ളത് അവളിൽ ഉപയോഗിക്കാൻ പ്രേക്ഷകരെ അവൾ അനുവദിച്ചു.\n72 വസ്തുക്കളിൽ ഒരു റോസ്, ഒരു തൂവൽ, പെർഫ്യൂം, തേൻ, റൊട്ടി, മുന്തിരി, വീഞ്ഞ്, ഒലിവ് ഓയിൽ, കത്രിക, കത്തി, ഒരു മെറ്റൽ ബാർ, ഒരു തിര നിറച്ച തോക്ക് എന്നിവയെല്ലാം ഉൾപ്പെട്ടിരുന്നു. അതിന് മുകളിൽ അവൾ ഇങ്ങനെ എഴുതി: “മേശപ്പുറത്ത് 72 വസ്‍തുക്കളുണ്ട്. അതിലേതെങ്കിലുമൊന്ന് നിങ്ങൾക്ക് ഉപയോഗിക്കാം. ഞാനാണ് ഉന്നം. ഈ കാലയളവിൽ നടക്കുന്ന എന്തിനും ഞാൻ പൂർണ ഉത്തരവാദിയാണ്. ദൈർഘ്യം:6മണിക്കൂർ (രാത്രി 8 മുതൽ2വരെ) ”\nപ്രകടനത്തിനിടയിൽ, അവളുടെ ശരീരത്തിൽ എന്ത് ചെയ്യാനും, ഏത് വസ്‍തുക്കൾ ഉപയോഗിക്കാനും പ്രേക്ഷകരെ അവൾ അനുവദിച്ചു. തുടക്കത്തിൽ, പ്രേക്ഷകർ എളിമയോടും ജാഗ്രതയോടും കൂടി പ്രതികരിച്ചു. പക്ഷേ, പതുക്കെ പതുക്കെ അവർ കൂടുതൽ അക്രമണകാരികളായി. പ്രകടനത്തിന്‍റെ അവസാനത്തോടെ, അവളുടെ വസ്ത്രങ്ങൾ ആളുകൾ കീറിമുറിച്ചു, റോസിന്റെ മുള്ളുകൾ അവളുടെ വയറ്റിൽ കുത്തി ഇറക്കി. മനുഷ്യന്റെ പെരുമാറ്റ രീതികൾ മനസ്സിലാക്കാനുള്ള ഒരു പരീക്ഷണമായിരുന്നു അത്. തുടക്കത്തിൽ വളരെ മര്യാദയോടെ, സൗമ്യമായി പെരുമാറിയ ആളുകൾ, അവൾക്ക് റോസാപ്പൂക്കളും ചുംബനങ്ങളും നൽകി. കുറച്ചു കഴിഞ്ഞപ്പോൾ, അത് ആക്രമണാത്മകമാകാൻ തുടങ്ങി, ആരോ അവളുടെ തലയിൽ വെടിവെക്കാനായി തോക്കുമായി ചെന്നപ്പോൾ മറ്റൊരാൾ വന്ന് അത് എടുത്തുകൊണ്ടുപോയി.\nആരോ അവളുടെ ശരീരം മുഴുവൻ തൊട്ടു. ഒരാൾ അവളുടെ കൈകൾ വായുവിലേക്ക് വലിച്ചെറിഞ്ഞു. ആരോ അവളുടെ സ്വകാര്യ ഭാഗങ്ങളിൽ സ്‍പർശിച്ചു. മൂന്നാം മണിക്കൂറിൽ റേസർ ബ്ലേഡുകൾ ഉപയോഗിച്ച് അവളുടെ വസ്ത്രങ്ങളെല്ലാം മുറിച്ചു. നാലാം മണിക്കൂറിൽ അതേ ബ്ലേഡുകൾ അവളുടെ ചർമ്മത്തിൽ ഉരയാൻ തുടങ്ങി. ഏതോ ഒരാൾ അവളുടെ തൊണ്ടയിൽ മുറിപ്പാടുണ്ടാക്കി ആ രക്തം കുടിച്ചു. അവളുടെ ശരീരം നിരവധി ലൈംഗികാതിക്രമങ്ങളെ നേരിട്ടു.\nആരെങ്കിലും അവളെ ബലാൽസംഗം ചെയ്‌താൽ പോലും അതിനെ ചെറുക്കാൻ അവൾക്കാകുമായിരുന്നില്ല. ആറ് മണിക്കൂറിനുശേഷം പ്രകടനത്തിന്റെ അവസാനം മറീന സദസ്സിനിടയിലൂടെ നടക്കാൻ തുടങ്ങി. എല്ലാവരും അവളെ അഭിമുഖീകരിക്കാൻ കഴിയാതെ അവളിൽ നിന്ന് ഒഴിഞ്ഞ് മാറി. മറീന ചെയ്‌തത് ഒറ്റനോട്ടത്തിൽ പരിഹാസ്യമായി തോന്നുമെങ്കിലും, മനുഷ്യമനസ്സിൽ ഉറങ്ങി കിടക്കുന്ന തിന്മയുടെ ആരും കാണാത്ത ഒരു മുഖമാണ് ആ പരിപാടിയിലൂടെ അവർ തുറന്ന് കാട്ടിയത്. അതുതന്നെയായിരുന്നു ആ കലാകാരിയുടെ ലക്ഷ്യവും. അവസരം കിട്ടിയാല് അക്രമിക്കുന്ന മനുഷ്യരിലേക്കാണ്\nഅവരുടെ പ്രകടനം വിരല് ചൂണ്ടിയത്.\nപിന്നീടും നിരവധി കലാപ്രകടനങ്ങള് അവര് നടത്തി. കലാമേഖലയിലെ പ്രസിദ്ധമായ പേരും സാന്നിധ്യവുമാണ് മറീന. നിരവധി പുരസ്‍കാരങ്ങളും ഈ കലാകാരിയെ തേടിയെത്തിയിട്ടുണ്ട്.


avanthika murder | എനിക്ക് അസുഖം വന്നു മരിച്ചാൽ നീ ഒറ്റയ്ക്കായിപ്പോവുമെന്നും ഒരുമിച്ചു മരിക്കാമെന്നും പറഞ്ഞ അമ്മ; കഴുത്ത് ഞെരിച്ചപ്പോൾ, ചെയ്യല്ലേ അമ്മേ, നമുക്കു ജീവിക്കാമെന്നും അപേക്ഷിച്ച മകളും; ഒമ്പതു വയസ്സുകാരിയെ അമ്മ കൊന്നത് സ്‌നേഹ കൂടുതൽ കാരണം! അവന്തികയുടെ മരണം ഇനിയും അറിയാതെ വാഹിദ - MarunadanMalayalee.com\nഎനിക്ക് അസുഖം വന്നു മരിച്ചാൽ നീ ഒറ്റയ്ക്കായിപ്പോവുമെന്നും ഒരുമിച്ചു മരിക്കാമെന്നും പറഞ്ഞ അമ്മ; കഴുത്ത് ഞെരിച്ചപ്പോൾ, ചെയ്യല്ലേ അമ്മേ, നമുക്കു ജീവിക്കാമെന്നും അപേക്ഷിച്ച മകളും; ഒമ്പതു വയസ്സുകാരിയെ അമ്മ കൊന്നത് സ്‌നേഹ കൂടുതൽ കാരണം! അവന്തികയുടെ മരണം ഇനിയും അറിയാതെ വാഹിദ\nJuly 05, 202106:46 AM IST Permalink\nകണ്ണൂർ: ചാലാട് കുഴിക്കുന്നിൽ ഒമ്പത് വയസ്സുകാരി ദുരൂഹസാഹചര്യത്തിൽ മരിച്ച സംഭവം കൊലപാതകമാണെന്ന് തിരിച്ചറിയുകയാണ് പൊലീസ്. രാജേഷ്-വാഹിദ ദമ്പതിമാരുടെ മകൾ അവന്തികയുടെ മരണമാണ് കൊലപാതകമാണെന്ന് തെളിഞ്ഞത്. കേസിൽ മാതാവ് വാഹിദയെ പൊലീസ് അറസ്റ്റ് ചെയ്തു.\nഇന്നലെ രാവിലെ ഏഴോടെയാണു സംഭവം. തന്റെ അസുഖം സംബന്ധിച്ചു വാഹിദയ്ക്ക് ആശങ്കകളുണ്ടായിരുന്നു. വാഹിദയുടെ ചികിത്സയുമായി ബന്ധപ്പെട്ടു വാഹിദയും രാജേഷും തമ്മിൽ തർക്കം നടന്നിരുന്നു. ഇതിന് ശേഷം രാജേഷിനെ വീടിനു പുറത്താക്കി വാഹിദ വാതിൽ അകത്തു നിന്നു പൂട്ടി. മകളെയും കൂട്ടി മുറിക്കകത്തു കയറി, മുറിയും അകത്തു നിന്നു പൂട്ടി.\nബന്ധുക്കളെ കൂട്ടിയെത്തിയ രാജേഷ് വീട്ടിലേക്കുള്ള വാതിൽ പൊളിച്ച് അകത്തു കടക്കുകയായിരുന്നു. കിടപ്പു മുറിയിലേക്കുമുള്ള വാതിൽ പൊളിച്ച് അകത്തു കയറിയപ്പോൾ, അവന്തിക കട്ടിലിൽ ബോധമറ്റു കിടക്കുന്നതാണു കണ്ടത്. കണ്ണൂരിലെ സ്വകാര്യ ആശുപത്രിയിലെത്തിക്കുമ്പോഴേക്കും മരിച്ചിരുന്നു.\nമകളെ വാഹിദ കഴുത്ത് ഞെരിച്ച് കൊലപ്പെടുത്തിയെന്നാണ് നിഗമനം. മകളെ കൊലപ്പെടുത്തി ആത്മഹത്യ ചെയ്യാനായിരുന്നു വാഹിദയുടെ ശ്രമം. ഇവർക്ക് മാനസികപ്രശ്നമുണ്ടായിരുന്നതായും വിവരമുണ്ട്. മരണത്തിൽ ദുരൂഹതയുണ്ടെന്ന സംശയമുണർന്നതോടെ രാജേഷിന്റെ പരാതിയിൽ പൊലീസ് അസ്വാഭാവിക മരണത്തിന് കേസെടുക്കുകയും ചെയ്തു. മാതാവ് വാഹിദയെ കസ്റ്റഡിയിലെടുത്ത് ചോദ്യംചെയ്തതോടെയാണ് സംഭവം കൊലപാതകമാണെന്ന് കണ്ടെത്തിയത്.\nകഴുത്തു ഞെരിച്ചതിന്റെ ലക്ഷണങ്ങൾ അവന്തികയുടെ ശരീരത്തിലുള്ളതിനാൽ, ശ്വാസം മുട്ടിച്ചു കൊലപ്പെടുത്തിയെന്നാണു പ്രാഥമിക നിഗമനം. പോസ്റ്റ്‌മോർട്ടത്തിനായി മൃതദേഹം പരിയാരത്തുള്ള കണ്ണൂർ ഗവ.മെഡിക്കൽ കോളജിലേക്കു മാറ്റി. അസുഖം കാരണം മരിച്ചുപോകുമെന്നും മകൾ ഒറ്റപ്പെട്ടു പോകുമെന്നും വാഹിദ ഭയപ്പെട്ടിരുന്നു. ആശുപത്രിയിൽ പോകാമെന്ന്, ശനിയാഴ്ച വൈകിട്ടു ഭർത്താവ് രാജേഷ് പറഞ്ഞതോടെ ആശങ്ക വർധിച്ചിരിക്കാമെന്നും പൊലീസ് ഉദ്യോഗസ്ഥർ പറഞ്ഞു.\n'എനിക്ക് അസുഖം വന്നു മരിച്ചാൽ നീ ഒറ്റയ്ക്കായിപ്പോവില്ലേയെന്നും ഒരുമിച്ചു മരിക്കാമെന്നും ശനി രാത്രി മകളോടു പറഞ്ഞിരുന്നു. മരിക്കേണ്ട അമ്മേ നമുക്കൊരുമിച്ചു ജീവിക്കാമെന്നുമായിരുന്നു മകൾ മറുപടി നൽകിയത്. കഴുത്തിനു പിടിച്ചു ഞെരിച്ചപ്പോൾ, ചെയ്യല്ലേ അമ്മേ, നമുക്കു ജീവിക്കാമെന്നാണ് അവൾ പറഞ്ഞത്.'-കുറ്റസമ്മത മൊഴിയിൽ പറയുന്നു.\nമകൾ മരിച്ചത് ഇതുവരെ വാഹിദ അറിഞ്ഞിട്ടില്ലെന്നും വല്ലാത്തൊരു മാനസികാവസ്ഥയിലാണവരുള്ളതെന്നും പൊലീസ് പറഞ്ഞു. കുടകിലെ സമ്പന്ന കുടുംബാഗംമാണു വാഹിദ. വാഹിദയും അവന്തികയും കുടകിലാണു താമസം. അവന്തിക കുടകിലാണു പഠിക്കുന്നത്. ഇരുവരും വല്ലപ്പോഴും മാത്രമേ കുഴിക്കുന്നിലെത്താറുള്ളുവെന്നതിനാൽ നാട്ടുകാർക്കു വലിയ പരിചയമൊന്നുമില്ല.\nകണ്ണൂരിലെ ഒൻപതുകാരിയുടെ മരണം കൊലപാതകമെന്ന് തെളിഞ്ഞു\nവിയാന് ശേഷം അവന്തിക: അമ്മയുടെ കൈക്കൊണ്ട് ദാരുണമായി കൊല്ലപ്പെടുന്ന രണ്ടാമത്തെ കുട്ടി\nനടൻ ബാല വിവാഹത്തിനൊരുങ്ങുന്നതായി തമിഴ് മാധ്യമങ്ങൾ\nമരമില്ല് ഉടമയുടെ കൊലപാതകം: നാലാം പ്രതി പിടിയിൽ


Samsung Galaxy S9 vs LG V30S ThinQ: Battle of the best Flagship smartphones at MWC 2018 | എംഡബ്ല്യുസി 2018-ല് സാംസങ് ഗാലക്‌സി S9- എല്‍ജി V30S തിങ്ക് പോരാട്ടം; വിജയം ആര്‍ക്ക്? - Malayalam Gizbot\nUpdated: Tuesday, February 27, 2018, 11:04 [IST]\nസ്‌പെയിനില് നടക്കുന്ന എംഡബ്ല്യുസി 2018-ല് മുന്‍നിര സ്മാര്‍ട്ട്‌ഫോണ് നിര്‍മ്മാതാക്കളായ സാംസങും എല്‍ജിയും പുത്തന് മോഡലുകള് പുറത്തിറക്കി. ഗാലക്‌സി ശ്രേണിയിലെ പുതിയ ഫോണ് ആയ ഗാലക്‌സി S9 കാര്യമായ മാറ്റങ്ങളോടെയാണ് വിപണിയിലെത്തുക.\n2017-ല് എല്‍ജി അവതരിപ്പിച്ച V30-യുടെ പരിഷ്‌കരിച്ച പതിപ്പിലൂടെയാണ് കമ്പനി സാംസങിന് വെല്ലുവിളി ഉയര്‍ത്തുന്നത്. എല്‍ജി V30S തിങ്ക് എന്ന് പേരിട്ടിരിക്കുന്ന ഫോണില് കൂടുതല് റാം, സ്‌റ്റോറേജ് മുതലായവ ഉള്‍പ്പെടുത്തിയിരിക്കുന്നു. ഇവയുടെ സവിശേഷതകള് അടുത്തറിയാം.\nസാംസങ് ഗാലക്‌സി S9-ന് കാര്യമായ രൂപമാറ്റമില്ല. എന്നാല് ഉള്ളത് ശ്രദ്ധേയമാണ്. ഒരു കൈയില് വച്ച് കൂടുതല് സൗകര്യപ്രദമായി ഉപയോഗിക്കാന് കഴിയുന്നു എന്നതാണ് ഏറ്റവും വലിയ മാറ്റം. രണ്ടാമത്തേത് ഫിംഗര് പ്രിന്റ് സെന്‍സറിന്റെ സ്ഥാനമാറ്റമാണ്.\nക്യാമറയ്ക്ക് താഴെയാണ് ഫിംഗര് പ്രിന്റ് സെന്‍സര് സ്ഥാപിച്ചിരിക്കുന്നത്. 18.5:9 ആസ്‌പെക്ട് റേഷ്യയോട് കൂടിയ 5.8 ഇഞ്ച് QHD+ സൂപ്പര് AMOLED ഡിസ്‌പ്ലേ മികച്ചതാണ്. ബ്രൈറ്റ്‌നസ് കാര്യമായി മെച്ചപ്പെടുത്തിയിട്ടുണ്ട്.\nഎല്‍ജി V30S തിങ്കിലേക്ക് വന്നാല് എല്‍ജി V30-ല് നിന്ന് ഒരു മാറ്റവുമില്ല. ഫുള്‍സ്‌ക്രീന് ഡിസൈനോട് കൂടിയ സ്മാര്‍ട്ട്‌ഫോണുകളില് ഏറ്റവും സൗകര്യപ്രദമായി ഉപയോഗിക്കാന് കഴിയുന്നത് ആയതിനാല് ഇത് കാര്യമാക്കേണ്ടതില്ല. ആറിഞ്ച് 18:9 ക്വാഡ് HD+ OLED ഫുള്‍വിഷന് ഡിസ്‌പ്ലേയാണ് ഫോണിലുള്ളത്. 2880*1440 പിക്‌സലാണ് റെസല്യൂഷന്.\nരണ്ട് ഫോണുകളുടെയും ഡിസ്‌പ്ലേകള് താരതമ്യം ചെയ്താല് ഗാലക്‌സി S9 ഒരുപടി മുകളിലാണെന്ന് പറയേണ്ടിവരും.\nസാംസങിന്റെ പരിഷ്‌കരിച്ച ക്യാമറയും എല്‍ജിയുടെ സ്മാര്‍ട്ട് എഐ ക്യാമറയും\nഗാലക്‌സി S9-ലെ ക്യാമറ 12MP ആണ്. f/1.5 അപെര്‍ച്ചര് ഇതുവരെ ഒരു മൊബൈല് ഫോണ് ക്യാമറയിലും കാണാന് കഴിഞ്ഞിട്ടില്ല. ഡ്യുവല് അപെര്‍ച്ചര് തുടങ്ങിയ മറ്റ് നിരവധി സവിശേഷതകളും ക്യാമറയ്ക്കുണ്ട്. മാത്രമല്ല 960 fsp-ല് സ്ലോമോഷന് വീഡിയോകള് എടുക്കാനും കഴിയും. എല്‍ജി V30S തിങ്കില് 240 fps വീഡിയോകള് മാത്രമേ ഷൂട്ട് ചെയ്യാനാകൂ.\nഎല്‍ജി V30S തിങ്കിലെ ക്യാമറ മോശമാണെന്ന് കരുതരുത്. അതിശയകരമായ ലാന്‍ഡ്‌സ്‌കേപ്പ് ഷോട്ടുകള് ഇതില് എടുക്കാന് കഴിയും. ഡ്യുവല് ലെന്‍സ് സെറ്റപ്പ് എല്‍ജി V30S തിങ്കിന്റെ സവിശേഷതയാണ്. 13 MP സെക്കന്‍ഡറി ക്യാമറയ്ക്ക് 120 ഡിഗ്രി വൈഡ് ആംഗിള് ഷോട്ടുകള് പകര്‍ത്താന് കഴിയും. അതായത് സ്ട്രീറ്റ്, ലാന്‍ഡ്‌സ്‌കേപ്പ് ഫോട്ടോഗ്രാഫിയില് എല്‍ജി V30S തിങ്കിനെ വെല്ലാന് മറ്റൊരു ഫോണ് തത്ക്കാലം ഇല്ല.\nഎല്‍ജി വിഷന് ക്യാമും സാംസങ് സ്മാര്‍ട്ടര് ബിക്‌സി വിഷനും\nഎല്‍ജി V30S തിങ്ക് ക്യാമറയെ വ്യത്യസ്തമാക്കുന്നത് പുതിയ എഐ സാങ്കേതികവിദ്യയാണ്. ക്യാമറയില് പുതിയ മൂന്ന് ഫീച്ചേഴ്‌സ് ഉള്‍പ്പെടുത്തിയിട്ടുണ്ട്- എഐ ക്യാം, ക്യു ലെന്‍സ്, ബ്രൈറ്റ് മോഡ്. ഐഎ ക്യാം പശ്ചാത്തലം, ഫ്രെയിമിലെ വസ്തുക്കള് എന്നിവ മനസ്സിലാക്കി വ്യത്യസ്ത ഷൂട്ടിംഗ് മോഡുകള് തിരഞ്ഞെടുക്കാന് അവസരം നല്‍കുന്നു.\nപോട്രെയിറ്റ്, ഫുഡ്, പെറ്റ്, ലാന്‍ഡ്‌സ്‌കേപ്പ്, സിറ്റി, ഫ്‌ളവര്, സണ്‍റൈസ്, സണ്‍സെറ്റ് എന്നിവയാണ് ലഭ്യമായ മോഡുകള്. വീക്ഷണകോണ്, നിറം, റിഫ്‌ളക്ഷന്‍സ്, പ്രകാശം, സാച്ചുറേഷന് ലെവല് എന്നിവയുടെ അടിസ്ഥാനത്തില് ഈ മോഡുകള് മികച്ച ഫോട്ടോകള് നല്‍കും.\nക്യു ലെന്‍സ് QR കോഡുകള് സ്‌കാന് ചെയ്ത് ഷോപ്പിംഗ് ഉള്‍പ്പെടെയുള്ളവ അനായാസവും ആസ്വാദകരവുമാക്കുന്നു. ഫോട്ടോകളുടെ ബ്രൈറ്റ്‌നസ് കൂട്ടാനാണ് ബ്രൈറ്റ് മോഡ്. വോയ്‌സ് കമാന്‍ഡുകളിലൂടെ ആപ്പുകള് പ്രവര്‍ത്തിപ്പിക്കാനും സെറ്റിംഗ്‌സ് മാറ്റാനും എല്‍ജി V30S തിങ്കില് സൗകര്യമുണ്ട്.\nസാംസങ് വികസിപ്പിച്ചെടുത്ത വിര്‍ച്വല് അസിസ്റ്റന്റ് Bixby-യാണ് ഗാലക്‌സി S9 ക്യാമറയുടെ കരുത്ത്. Bixby വിഷനാണ് ഇതില് പ്രധാനം. ഏതെങ്കിലും വിദേശ ഭാഷയിലെ രചനയില് S9 ക്യാമറ ഫോക്കസ് ചെയ്യുക. Bixby അത് നിങ്ങളുടെ ഭാഷയിലേക്ക് മൊഴിമാറ്റും. ഇതാണ് Bixby വിഷന്റെ പ്രധാന ആകര്‍ഷണം.\nനമ്മള് കഴിക്കുന്ന ആഹാരത്തിന്റെ പോഷകമൂല്യം അറിയുന്നതിനും Bixby-യുടെ സഹായം തേടാവുന്നതാണ്. ആപ്പിള് ഐഫോണ് X-ലേത് പോലുള്ള AR ഇമോജി സപ്പോര്‍ട്ടാണ് മറ്റൊരു പ്രത്യേകത.\nക്വാല്‍കോം സ്‌നാപ്ഡ്രാഗണ് 835 പ്രോസസ്സറാണ് എല്‍ജി V30S തിങ്കില് ഉപയോഗിച്ചിരിക്കുന്നത്. 6GB റാം, 128 GB ഇന്റേണല് സ്‌റ്റോറേജ് എന്നിവയും ആരെയും ആകര്‍ഷിക്കും. ഇത് മെമ്മറി കാര്‍ഡ് ഉപയോഗിച്ച് 2TB വരെ വര്‍ദ്ധിപ്പിക്കുകയും ചെയ്യാം. മറ്റൊരു മോഡല് ആയ എല്‍ജി VS30+ തിങ്കിന്റെ ഇന്റേണല് സ്റ്റോറേജ് 256 GB ആണ്.\nഗാലക്‌സി S9-ല് 4GB റാമും 64 GB ഇന്റേണല് സ്‌റ്റോറേജുമാണ് ഉള്ളത്. ഇത് 200 GB വരെ വര്‍ദ്ധിപ്പിക്കാന് കഴിയും. ഏറ്റവും പുതിയ സ്‌നാപ്ഡ്രാഗണ് 845 സിപിയുവാണ് ഫോണില് ഉപയോഗിച്ചിരിക്കുന്നത്. പ്രോസസ്സറിന്റെ കാര്യത്തില് എല്‍ജി V30S തിങ്കിനെക്കാള് മെച്ചമാണ് ഗാലക്‌സി S9. അമേരിക്കയ്ക്ക് പുറത്തുള്ള വിപണികളില് S9 സാംസങിന്റെ തന്നെ Exynos 9810 ചിപ്‌സെറ്റോടെ ആയിരിക്കും എത്തുക. രണ്ട് ഫോണുകളും പ്രവര്‍ത്തിക്കുന്നത് ആന്‍ഡ്രോയ്ഡ് 8.0 ഒറിയോയില് ആണ്.\nരണ്ട് ഫോണുകളിലും അവയുടെ മുന്‍ഗാമികളില് ഉണ്ടായിരുന്ന അതേ ബാറ്ററികള് തന്നെയാണ് ഉള്ളത്. സാംസങ് S9-ല് 3000 mAh ബാറ്ററിയും എല്‍ജി V30S തിങ്കില് 3300 mAh ബാറ്ററിയും ഉപയോഗിച്ചിരിക്കുന്നു.\n4G LTE, ക്വിക്ക് ചാര്‍ജ്, വൈ-ഫൈ, ബ്ലൂടൂത്ത് 5.0, എന്‍എഫ്‌സി, യുഎസ്ബി ടൈപ്പ്-C തുടങ്ങിയ സൗകര്യങ്ങള് രണ്ട് ഫോണുകളിലും ഉണ്ട്.\nSamsung has launched Galaxy S9 at the ongoing MWC 2018. LG has also launchedasmarter variant of LG V30- the LG V30S ThinQ. We compared both the smartphones to find out which flagship device has better hardware and software features for consumers.


എം ജി ശ്രീകുമാർ (M.G. Sreekumar): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs M.G. Sreekumar\nBorn : 25 May 1957\nഎം ജി ശ്രീകുമാർ (മേയ് 25 ,1957) മലയാളചലച്ചിത്ര പിന്നണിഗായകനും, സംഗീത‌സം‌വിധായകനും, ടെലിവിഷൻ അവതാരകനുമാണ്. മലയാളം കൂടാതെ തമിഴ്, ഹിന്ദി തുടങ്ങിയ ഭാഷകളിലെ ചലച്ചിത്രങ്ങളിലും പിന്നണി ഗാനങ്ങൾ പാടിയിട്ടുണ്ട്. 1984-ൽ പുറത്തിറങ്ങിയ പൂച്ചക്കൊരു മൂക്കുത്തി എന്ന... ReadMore\nഎം ജി ശ്രീകുമാർ (മേയ് 25 ,1957) മലയാളചലച്ചിത്ര പിന്നണിഗായകനും, സംഗീത‌സം‌വിധായകനും, ടെലിവിഷൻ അവതാരകനുമാണ്. മലയാളം കൂടാതെ തമിഴ്, ഹിന്ദി തുടങ്ങിയ ഭാഷകളിലെ ചലച്ചിത്രങ്ങളിലും പിന്നണി ഗാനങ്ങൾ പാടിയിട്ടുണ്ട്. 1984-ൽ പുറത്തിറങ്ങിയ പൂച്ചക്കൊരു മൂക്കുത്തി എന്ന ചിത്രത്തിലൂടെയാണ് ചലച്ചിത്ര രംഗത്തെത്തിയത്. സഹോദരൻ എം ജി രാധാകൃഷ്ണൻ സംഗീതസം‌വിധായകനും കർണാടക സംഗീതജ്ഞനുമായിരുന്നു. സഹോദരി ഓമനക്കുട്ടി കർണാടക സംഗീതജ്ഞയും കോളേജ് അദ്ധ്യാപകയുമായിരുന്നു. മോഹൻലാലിനുവേണ്ടി അദ്ദേഹം നിരവധി ചിത്രങ്ങളിൽ പാടിയിട്ടുണ്ട്. രണ്ടു തവണ മികച്ച ഗായകനുള്ള ദേശീയ പുരസ്കാരം നേടിയിട്ടുണ്ട്.\nഹസ്‌ബൻ‌ഡ്‌സ് ഇന് ഗോവ\nDirected by ജോമോൻ\nഎം ജി ശ്രീകുമാർ അഭിപ്രായം


ജുറാസിക് സീരീസിനെ വെല്ലും ഷോര്‍ട്ട് ഫിലിമുമായി കോളിന് ട്രെവറോവിന്റെ തിരിച്ചുവരവ്.. – celluloid\nജുസാറിക് വേള്‍ഡ് സിരീസിലെ എല്ലാ ചിത്രങ്ങളെയും വെല്ലുന്ന ഒരു പുതിയ ഹ്രസ്വ ചിത്രവുമായാണ് ഹോളിവുഡ് സംവിധായകന്\nകോളിന് ട്രെവോറോയുടെ തിരിച്ചുവരവ്. ജുറാസിക് വേള്‍ഡ് സീരിസിലെ രണ്ടാം ഭാഗമായ ജുറാസിക് വേള്‍ഡ് ഫാളെന് കിങ്ഡം എന്ന സിനിമയുടെ തുടര്‍ച്ചയായി സംഭവിക്കുന്ന കാര്യങ്ങളാണ് ഹ്രസ്വചിത്രത്തില് അവതരിപ്പിച്ചിരിക്കുന്നത്. വ്യത്യസ്ഥമായ അവതരണവും പ്രമേയവും കൊണ്ട് ഇതിനോടകം തന്നെ ഹോളിവുഡ് ലോകത്ത് ചര്‍ച്ചയായിരിക്കുകയാണ് ബാറ്റില് അറ്റ് ബിഗ് റോക്ക് എന്ന ഈ ഹ്രസ്വ ചിത്രം.\nദ് ലോസ്റ്റ് വേള്‍ഡ് എന്ന സിനിമയിലെ രംഗവുമായി സാദൃശ്യം തോന്നുമെങ്കിലും ഈ എട്ട് മിനിറ്റ് ചിത്രം പ്രേക്ഷകരെ അദ്ഭുതപ്പെടുത്തും. ബിഗ് റോക്ക് പാര്‍ക്ക് പൂര്‍ണമായും തകര്‍ന്ന സാഹചര്യത്തില് അവിടെയുളള മൃഗങ്ങള് സ്വതന്ത്രമായി നടക്കുന്നതും പിന്നീട് ഉണ്ടാകുന്ന സംഭവങ്ങളുമാണ് ചിത്രം പറയുന്നത്.\nആന്‍ഡ്രെ ഹോളണ്ട്, നതാലി മര്‍ടിനെസ്, മെലഡി ഹര്‍ഡ്, പിയേര്‍സണ് എന്നിവരാണ് അഭിനേതാക്കള്. ജുറാസിക് വേള്‍ഡ് മൂന്നാം ഭാഗവുമായി കോളിന് ട്രെവോറോ വീണ്ടുമെത്തുന്നതിന്റെ സൂചനയായാണ് ഈ ചിത്രമൊരുക്കിയിരിക്കുന്നത്. 2021ലാകും ചിത്രം റിലീസ് ചെയ്യുക.\nTags: battle at big rock jurassic world colin trevorrow, colin trevorrow new short film on jurassic world, jurassic park short film, jurassic world new short film, jurassic world new short film by colin trevorrow, jurassic world short film battle at big rock\nവിജയ് യുടെ മാസ്സ് ലുക്കുമായി ബിജില് ഓഡിയോ ലോഞ്ച് പോസ്റ്റര്..


വാഹനാപകടം: മഹാരാഷ്ട്രയിൽ അഞ്ച് മലയാളികൾ മരിച്ചു; ഏഴ് പേര്‍ക്ക് പരിക്ക് - ഇ വാർത്ത | evartha - Five Keralites killed in Maharashtra road Accident\nവാഹനാപകടം: മഹാരാഷ്ട്രയിൽ അഞ്ച് മലയാളികൾ മരിച്ചു; ഏഴ് പേര്‍ക്ക് പരിക്ക്\nമഹാരാഷ്ട്രയിലെ സത്താരയിൽ ട്രാവലര് പുഴയിലേക്ക് മറിഞ്ഞ് അഞ്ച് മലയാളികൾ മരിച്ചു. ഏഴ് പേരെ പരിക്കുകളോടെ ആശുപത്രിയിൽ പ്രവേശിപ്പിച്ചു. മരിച്ചവരിൽ ഒരു സ്ത്രീയും മൂന്നു വയസ്സുള്ള കുട്ടിയുമുണ്ടെന്നാണ് റിപ്പോർട്ട്.\nഇന്ന് പുലർച്ചെ5മണിയോടെയാണ് സത്താരയ്ക്കും സാംഗ്ലിയ്ക്കും ഇടയിൽ വാൻ പുഴയിലേക്ക് മറിഞ്ഞത്. ഉർമുടി പാലത്തിൽ നിന്ന് 50 അടി കൊക്കയിലേക്ക് വണ്ടി മറിയുകയായിരുന്നു. ഡ്രൈവർ ഉറങ്ങിപ്പോയതാണെന്ന് കരുതുന്നു. മുംബൈയില് നിന്ന് ഗോവയിലേക്ക് പോകുകയായിരുന്ന വാഹനമാണ് അപകടത്തില്‍പെട്ടത്.\nമൃതദേഹങ്ങൾ കരാടിലെ സർക്കാർ ആശുപത്രിയിലേക്ക് മാറ്റി. അപകടത്തിൽപ്പെട്ടവർ മുംബൈ വാഷിയിൽ സ്ഥിരതാമസക്കാരാണ്. പരിക്കേറ്റവരെ സത്താറ സർക്കാർ ആശുപത്രിയിൽ പ്രവേശിപ്പിച്ചു


സന്ദീപ് നായരുടെ അഭിഭാഷകന്റെ പരാതി; ഇ.ഡിക്കെതിരേ ക്രൈംബ്രാഞ്ച് വീണ്ടും കേസെടുത്തു | enforcement directorate| crime branch| gold smuggling case\nMar 29, 2021, 03:30 PM IST\nതിരുവനന്തപുരം: എന്‍ഫോഴ്‌സ്‌മെന്റ് ഡയറക്ടറേറ്റി(ഇ.ഡി)നെതിരേ ക്രൈംബ്രാഞ്ച് വീണ്ടും കേസെടുത്തു. സ്വര്‍ണക്കടത്ത് കേസിലെ പ്രതി സന്ദീപ് നായരുടെ അഭിഭാഷകന്റെ പരാതിയിലാണ് ക്രൈംബ്രാഞ്ച് വീണ്ടും കേസെടുത്തത്. മുഖ്യമന്ത്രിക്കെതിരേ മൊഴി നല്‍കാന് ഇ.ഡി. ഉദ്യോഗസ്ഥര് പീഡിപ്പിച്ചെന്നാണ് പരാതില് പറയുന്നത്.\nനേരത്തെ ഇ.ഡി.ക്കെതിരേ സന്ദീപ് നായര് കോടതിക്ക് കത്ത് നല്‍കിയിരുന്നു. മുഖ്യമന്ത്രിക്കെതിരേ മൊഴി നല്‍കാന് ഇ.ഡി. ഉദ്യോഗസ്ഥര് പീഡിപ്പിച്ചെന്നതടക്കം ഈ കത്തിലുണ്ടായിരുന്നു. സന്ദീപ് നല്‍കിയ വിവരങ്ങളുടെ അടിസ്ഥാനത്തിലാണ് അദ്ദേഹത്തിന്റെ അഭിഭാഷകന് ഡിജിപിക്ക് പരാതി നല്‍കിയത്. തുടര്‍ന്ന് ഡിജിപിയാണ് പരാതിയില് കേസെടുക്കാന് ക്രൈംബ്രാഞ്ചിന് നിര്‍ദേശം നല്‍കിയത്.\nമുഖ്യമന്ത്രിക്കെതിരേ മൊഴി നല്‍കാന് സ്വപ്നയെ നിര്‍ബന്ധിച്ചെന്ന പോലീസ് ഉദ്യോഗസ്ഥയുടെ വെളിപ്പെടുത്തലിനെ തുടര്‍ന്നാണ് ഇ.ഡിക്കെതിരേ ക്രൈംബ്രാഞ്ച് ആദ്യം കേസെടുത്തത്. ഡയറക്ടര് ജനറല് ഓഫ് പ്രോസിക്യൂഷന്റെ നിയമോപദേശം അടക്കം ലഭിച്ച ശേഷമായിരുന്നു എഫ്.ഐ.ആര്. രജിസ്റ്റര് ചെയ്തത്. ഇതിനെതിരേ പിന്നീട് ഇ.ഡി. ഹൈക്കോടതിയെ സമീപിച്ചിരുന്നു.\nContent Highlights: crime branch registered one more fir against enforcement directorate\nതിരുവനന്തപുരം: കേരളത്തില് 28,481 പേര്‍ക്ക് കോവിഡ്-19 സ്ഥിരീകരിച്ചു. തിരുവനന്തപുരം ..


Thu May 26 2022 10:56:04 GMT+0530 (India Standard Time)\nഹൃദയാഘാതത്തെ തുടര്‍ന്നു ഹുബ്ബള്ളിയിലെ സ്വകാര്യാശുപത്രിയില് വെള്ളിയാഴ്ച വൈകീട്ടായിരുന്നു അന്ത്യം. കനത്ത പനിയും ഛര്‍ദിലും അനുഭവപ്പെട്ടതിനെത്തുടര്‍ന്നാണ് ശിവള്ളിയെ ആശുപത്രിയില് പ്രവേശിപ്പിച്ചത്.\nBY NSH22 March 2019 11:44 AM GMT\nNSH22 March 2019 11:44 AM GMT\nബംഗളൂരു: കര്‍ണാടക നഗരകാര്യമന്ത്രി സി എസ് ശിവള്ളി (58) അന്തരിച്ചു. ഹൃദയാഘാതത്തെ തുടര്‍ന്നു ഹുബ്ബള്ളിയിലെ സ്വകാര്യാശുപത്രിയില് വെള്ളിയാഴ്ച വൈകീട്ടായിരുന്നു അന്ത്യം. കനത്ത പനിയും ഛര്‍ദിലും അനുഭവപ്പെട്ടതിനെത്തുടര്‍ന്നാണ് ശിവള്ളിയെ ആശുപത്രിയില് പ്രവേശിപ്പിച്ചത്. മുമ്പ് അദ്ദേഹത്തെ ഹൃദയശസ്ത്രക്രിയയ്ക്കും വിധേയനാക്കിയിട്ടുണ്ട്. ധര്‍വാഡ് ജില്ലയിലെ കുഡ്‌ഗോള് മണ്ഡലത്തില്‍നിന്നുള്ള കോണ്‍ഗ്രസ് എംഎല്‍എയാണ് ശിവള്ളി.\nമൂന്നുതവണയാണ് ശിവള്ളി കുഡ്‌ഗോളില്‍നിന്നു നിയമസഭയിലെത്തിയത്. 1999ല് സ്വതന്ത്രനായാണ് ഗുഡ്‌ഗോളില്‍നിന്നു അദ്ദേഹം വിജയിച്ചത്. 2008ലാണ് ശിവള്ളി കോണ്‍ഗ്രസില് ചേര്‍ന്നത്. പിന്നീട് 2013ലും 2018ലും കോണ്‍ഗ്രസ് ബാനറില് ശിവള്ളി നിയമസഭയിലെത്തി. ധര്‍വാഡില് ബഹുനില കെട്ടിടം തകര്‍ന്നപ്പോള് മൂന്നുദിവസം സ്ഥലത്ത് ക്യാംപ് ചെയ്ത് രക്ഷാപ്രവര്‍ത്തനങ്ങള്‍ക്ക് നേതൃത്വം നല്‍കിയത് ശിവള്ളിയായിരുന്നു.\nkarnataka minister shivalli dies heart attack


Day 2: Christchruch – AK travel-maps\nPosted byShibin Moideen May 17, 2020 May 29, 2020 Posted inNew Zealand\nപറഞ്ഞുറപ്പിച്ചത് പോലെ കൃത്യം രാവിലെ 10:40-ന് തന്നെ Christchruch ഇന്റർനാഷണൽ എയർപോർട്ടിൽ ലാൻഡ് ചെയ്തു. നമുക്ക് കൈയ്യിൽ കരുതാവുന്ന സാധനങ്ങളിൽ ഒരുപാട് കർശന നിയമങ്ങൾ ഉള്ള ഒരു രാജ്യം ആണ് New Zealand, പ്രകൃതിയെ ഒരുപാട് സ്നേഹിക്കുകയും ആ വ്യവസ്ഥയെ അതിന്റെ തനതായ രീതിയിൽ സൂക്ഷിക്കുകയും ചെയ്യുന്നവർ. അതുകൊണ്ടു തന്നെ ഭക്ഷണ സാധനങ്ങളും, ഫ്രൂട്സും ഒക്കെ കരുതി വേണം കൊണ്ടുപോകാൻ. ഷൂവിന്റെ അടിയിലുള്ള മണ്ണിനുപോലും മാമ്മൻമാർ ഇടിവെട്ട് ഫൈൻ അടിച്ചുതന്നേക്കും. നേരത്തെ തന്നെ ഇക്കാര്യങ്ങൾ ഗ്രൂപ്പിൽ ഷെയർ ചെയ്തതിനാൽ ഉടുക്കാനുള്ള ഡ്രസ്സ് അല്ലാതെ വേറെ ഒന്നും ഞാൻ എടുത്തിരുന്നില്ല. ഇമ്മിഗ്രേഷൻ വലിയ കുഴപ്പങ്ങൾ ഒന്നും ഇല്ലാതെ കഴിഞ്ഞു. ഞാനും ഗിസല്ലയും ഒരു ലോക്കൽ സിം കാർഡ് എടുക്കാൻ അവിടെ തേരാ പാരാ കുറച്ചു കറങ്ങി. കൂടെ ഉള്ള ഗ്രൂപ്പ് വരാൻ ഇനിയും2മണിക്കൂർ കൂടി എടുക്കും. അപ്പോഴേക്കും ബ്രേക്ഫാസ്റ്റ് എന്ന ചടങ്ങും കൂടി തീർത്തേക്കാം എന്ന് ഞങ്ങൾ തീരുമാനിച്ചു. എയർപോർട്ടിന്റെ ഉള്ളിൽ തന്നെ ഉള്ള ഒരു റെസ്റ്റോറന്റിൽ നിന്നും ബ്രേക്ഫാസ്റ്റ് മെനു നോക്കി ഒരെണ്ണം കറക്കി കുത്തി ഓർഡർ ചെയ്തു, കൂടെ ഒരു കട്ടൻകാപ്പിയും. ഭാഗ്യം വലിയ കുഴപ്പമില്ലാത്ത ഒരു തീരുമാനം ആയിരുന്നു അത്.\nഫുഡിങ് കഴിഞ്ഞു ഗിസല്ലയുമായി കത്തിയടിച്ചു ഇരിക്കുമ്പോഴേക്കും അടുത്ത ഗ്രൂപ്പ് ലാൻഡ് ചെയ്തു എന്ന മെസ്സേജ് കിട്ടി. ഞാനും, ഗിസല്ലയും തിരികെ പോയി അവരെ എല്ലാവരെയും പരിചയപ്പെട്ടു.2ഫാമിലിയും,4ആണുങ്ങളും, 10 സ്ത്രീകളും അടങ്ങുന്ന ഒരു മൾട്ടി നാഷണൽ, മൾട്ടി കൾച്ചർ ടീം ആയിരുന്നെങ്കിലും എല്ലാവരും പരസ്പരം വളരെ പെട്ടന്ന് തന്നെ സെറ്റ് ആയി. റോഡ് ട്രിപ്പ് ആണെന്ന് നേരത്തെ സൂചിപ്പിച്ചിരുന്നെല്ലോ, അതിനായി ബുക്ക് ചെയ്തിരുന്ന4കാറുകൾ കളക്റ്റ് ചെയ്യാൻ ഞങ്ങൾ എല്ലാവരും എയർപോർട്ടിന് പുറത്തുള്ള റെന്റൽ ഓഫീസിലേക്ക് പോയി. പുറത്തിറങ്ങിയപ്പോൾ നല്ല തണുപ്പ്, ജാക്കറ്റ് ഒരെണ്ണം കൈയ്യിൽ കരുതിയിരുന്നതിനാൽ രക്ഷപെട്ടു. ഞാനും ഗോപാലനും ഒരു കാർ ഷെയർ ചെയ്തു ഡ്രൈവ് ചെയ്യാൻ തീരുമാനിച്ചു. ഗിസല്ല തങ്കപ്പനുമായി വേറെ ഒരു കാർ ഷെയർ ചെയ്തു. ഇനിയുള്ള 8 ദിവസത്തിൽ ഏകദേശം 3500 കിലോമീറ്ററുകളോളം ഓടിക്കാനുള്ളതുകൊണ്ട് രണ്ടുപേരും മാറി മാറി വേണം ഡ്രൈവ് ചെയ്യാൻ. ഏറ്റവും മുന്നിൽ ആയി ഞങ്ങളുടെ കാർ ഓടട്ടെ എന്ന തീരുമാനം ട്രിപ്പ് ലീഡർ അനൗൺസ് ചെയ്തു. ആദ്യം ഒന്ന് ഞെട്ടിയെങ്കിലും ഗൂഗിൾ മാപ്‌സ് ദേവതയെ മനസ്സിൽ ധ്യാനിച്ചു ഞാൻ തല ചെറുതായി ഇളക്കി എന്റെ പൂർണ്ണസമ്മതം അറിയിച്ചു. അങ്ങനെ ഈ ട്രിപ്പിലെ ലീഡിങ് കാർ ഡ്രൈവേഴ്സ് ആയി ഞാനും ഗോപാലനും ചുമതലയേറ്റു. ഗോപാലന്റെ വൈഫ് ജാനുവും, വേറെ രണ്ടു പെൺകുട്ടികളുമാണ് ഞങ്ങളുടെ കാറിലെ മറ്റു യാത്രക്കാർ. ഗോപാലൻ അപ്പോത്തന്നെ വാട്സ്ആപ്പിൽ “Car-1” എന്ന ഗ്രൂപ്പും ഉണ്ടാക്കി ഞങ്ങളെ4പേരെയും ആഡ് ചെയ്തു.\nകാറുകളുമായി അടുത്ത കുറച്ചു ദിവസത്തേക്കുള്ള ഭക്ഷണവും, വെള്ളവും സ്റ്റോക്ക് ചെയ്യാൻ അടുത്തുള്ള Westfield സൂപ്പർമാർക്കറ്റിലേക്ക് വിട്ടു. കുറച്ചധികം ഹൈക്കിങ്, പ്ലാനിൽ ഉണ്ടായിരുന്നതിനാൽ ഇടയ്ക്കു കഴിക്കാനുള്ള ചോക്ലേറ്റും, എനർജി ബാറുകളും വാങ്ങി കുറച്ചു ഞാനും കൈയ്യിൽ വെച്ചു.\nകുറച്ചു നേരത്തെ വിൻഡോ ഷോപ്പിംഗിനു ശേഷം അന്നത്തെ രാത്രി തങ്ങാനുള്ള ഹോട്ടലിന്റെ അഡ്രസ്സ് ഗൂഗിൾ മാപ്പ്‌സിൽ സെറ്റ് ചെയ്തു വണ്ടി വീണ്ടും വിട്ടു. ഓരോ രാത്രിയും ഓരോ സ്ഥലത്താണ് സ്റ്റേ ബുക്ക് ചെയ്തിട്ടുള്ളത്. പൗരാണിക രീതിയിൽ പണി തീർത്ത… അല്ലെങ്കിൽ അത് വേണ്ട. കുഴപ്പം ഒന്നും എടുത്തുപറയാനില്ലാത്ത വൃത്തിയുള്ള4അപ്പാർട്മെന്റുകൾ. നീണ്ട ഒരു യാത്ര കഴിഞ്ഞതിനാൽ ഒന്ന് ഫ്രഷ് ആയതിനു ശേഷം അവിടെ അടുത്തുതന്നെ ഉള്ള ഒരു ഗാർഡൻ കാണാൻ ഇറങ്ങി.\nഅടുത്തുള്ള ടൗണിലും മറ്റു പാർക്കിലും ഒക്കെ തെണ്ടി തിരിഞ്ഞു ഡിന്നറും കഴിഞ്ഞു തിരികെ നേരെ റൂമിൽ എത്തിയപ്പോഴേക്കും എല്ലാവരും നല്ല ടയേർഡ് ആയിരുന്നു. അതികം വെറുപ്പിക്കാതെ എല്ലാവരോടും ഗുഡ് നൈറ്റ് പറഞ്ഞു ലിവിങ് റൂമിലെ വിശാലമായ എന്റെ സോഫ ബെഡിൽ ഉറങ്ങാൻ ഞാൻ സെറ്റ് ആയി. യാത്രാക്ഷീണം കൊണ്ടായിരിക്കണം പെട്ടന്നുതന്നെ ഉറങ്ങി, ഏകദേശം വെളുപ്പിന്3മണി ആയിട്ടുണ്ടാകും, വലിയ ഒരു നിലവിളി കേട്ടാണ് പിന്നെ ഞാൻ കണ്ണ് തുറന്നത്. എന്താ സംഭവം എന്ന് ആദ്യം ഒട്ടും മനസ്സിലായില്ല. പകുതി ഉറക്കത്തിൽ കണ്ണും തിരുമ്മി നോക്കിയപ്പോൾ മുന്നിൽ ഒരു കറുത്ത രൂപം.\n3 thoughts on “Day 2: Christchruch”


ജെ.സി.ഐ ഫെസ്റ്റ് 2019: പിലാത്തറ ആഘോഷ തിമര്‍പ്പില്, ഫെസ്റ്റ് മെയ്7വരെ\nവർദ്ധിച്ചു വരുന്ന ജന തിരക്കും പ്രേക്ഷകരുടെ അഭിപ്രായവും മാനിച്ച് ജെസിഐ പിലാത്തറ ഫെസ്റ്റ് രണ്ടുദിവസം കൂടി ദീർഘിപ്പിച്ചു മെയ്7വരെ നീട്ടി.\nജെ.സി.ഐ പിലാത്തറ ആതിഥ്യമരുളുന്ന പിലാത്തറ ഫെസ്റ്റ് 2019 പാതി ദിനങ്ങള് പിന്നിട്ടതോടെ നാടും നഗരവും ആഘോഷത്തിമര്‍പ്പില്. ദേശീയ പാതയരികിലെ മേരിമാതാ സ്‌കൂള് മൈതാനിയിലെ പ്രദര്‍ശന നഗരി പ്രകാശപൂരിതങ്ങളാലും ആരവങ്ങളാലും ഉത്സവാന്തരീക്ഷമാണ്. മലയോര, കടലോര ഗ്രാമങ്ങളില് നിന്നടക്കം സമീപ ദേശങ്ങളില് നിന്നായി വന് ജനാവലിയാണ് ഇവിടേക്ക് ഒഴുകിയെത്തുന്നത്.\nകുരുത്തോല കൊണ്ടുള്ള മയില് ശില്‍പ കവാടമാണ് ഫെസ്റ്റിനെത്തുന്നവരെ സ്വീകരിക്കുന്നത്. 'പ്ലാവ്ത്തറ' യിലൂടെ പിലാത്തറയായതിന്റെ സ്ഥലനാമ ചരിത്രം ഓര്‍മ്മിപ്പിച്ചു കൊണ്ടുള്ള പ്ലാവില്‍ത്തറ ആകര്‍ഷണീയ കാഴ്ചയാണ്. ജാക്ക് അനിലിന്റെ വിവിധയിനം പ്ലാവുകളും ജലധാരയോടെയുള്ള പുഷ്പ- ഫല പ്രദര്‍ശനങ്ങളും കേശവ തീരം ഒരുക്കിയ ഔഷധസസ്യ കലവറയും കണ്ണിനും മനസ്സിനും കുളിര്‍മയേകുന്നു. ആര്‍ട്ട് ഗാലറി, ആശ്രയ, ഹോപ്പ്, ഐ.ആര്.പി.സി, ഔഷധി, ഹെല്‍ത്ത് സെന്റര് എന്നിവയ്ക്കൊപ്പം അമ്പതിലധികം പ്രദര്‍ശന വില്‍പന സ്റ്റാളുകളും ഭക്ഷ്യ മേളയും ഫെസ്റ്റിലുണ്ട്. മരണക്കിണര്, ഒട്ടകം-കുതിര സവാരി, ഡോഗ് ഷോ, വിവിധ സവാരികള്, റൈഡുകള് തുടങ്ങിയ വിവിധ വിനോദ പരിപാടികളാലും ശബ്ദ മുഖരിതമാണ് പിലാത്തറ നാട്.\nവൈകീട്ട് നാലിന് തുടങ്ങുന്ന പ്രദര്‍ശനം സാംസ്‌കാരിക- കലാവിരുന്നുകളോടെ രാത്രിയേറെ വൈകും വരെ ആഘോഷത്തിമര്‍പ്പിലാണ്. ശനിയാഴ്ച സാംസ്‌കാരിക സദസ്സ് വ്യവസായ വകുപ്പ് മന്ത്രി ഇ പി ജയരാജൻ ഉത്ഘാടനം നിർവഹിക്കും . തുടന്ന് ഫ്ലവർസ് ടി വി താരം പ്രജിത് കുഞ്ഞിമംഗലം നയിക്കുന്ന കോമഡി ഉത്സവരാവ്.


editor Monday, February 4th, 2013 12:23 pm4February, 2013\nകൊച്ചി: സ്വര്‍ണവില കുറഞ്ഞു. പവന് 40 രൂപ കുറഞ്ഞ് 22,720 രൂപയായി. ഗ്രാമിന് അഞ്ച് രൂപയാണ് കുറഞ്ഞത്.\n2,840 രൂപയാണ് ഒരു ഗ്രാം സ്വര്‍ണത്തിന്റെ ഇന്നത്തെ വില. 24,240 രൂപയാണ് ഒരു പവന് സ്വര്‍ണത്തിന് ഇതുവരെ രേഖപ്പെടുത്തിയ ഏറ്റവും ഉയര്‍ന്ന നിരക്ക്.\nരാജ്യാന്തര വിപണിയില് ഉണ്ടാകുന്ന വില വ്യത്യാസമാണ് ആഭ്യന്തര വിപണിയിലും പ്രതിഫലിക്കുന്നത്. 24,240 രൂപയാണ് ഒരു പവന് സ്വര്‍ണത്തിന് ഇതുവരെ രേഖപ്പെടുത്തിയ ഏറ്റവും ഉയര്‍ന്ന നിരക്ക്.\n5620 കോടി ഡോളറിന്റെ സ്വര്‍ണമാണ് 2012ല് രാജ്യത്ത് ഇറക്കുമതി ചെയ്തത്. വര്‍ധിച്ച തോതിലുള്ള സ്വര്‍ണ ഇറക്കുമതി സമ്പദ്രംഗത്ത് പ്രശ്‌നം സൃഷ്ടിക്കുമെന്നും ഇത് തടയാന് തീരുവ വര്‍ധിപ്പിക്കേണ്ടിവരുമെന്നും ധനമന്ത്രി പി. ചിദംബരം ഈയിടെ മുന്നറിയിപ്പ് നല്‍കിയിരുന്നു. തീരുവ വര്‍ധിപ്പിച്ച നടപടി നിലവിലെ ധനക്കമ്മി കുറക്കാന് വഴിയൊരുക്കുമെന്ന് ധനമന്ത്രാലയ വൃത്തങ്ങള് വ്യക്തമാക്കി.\nരാഷ്ട്രീയ പാര്‍ട്ടികള് തമ്മിലുള്ള തര്‍ക്കങ്ങള് കൊലപാതകത്തിലേക്ക് നയിക്കപ്പെടുന്നത് നടക്കാന് പാടില്ലാത്തത്: ഇടതുപക്ഷ സാംസ്‌ക്കാരിക പ്രവര്‍ത്തകര്\nപരസ്യപ്രചരണത്തിനുള്ള സമയം അവസാനിച്ചിട്ടും പ്രചരണം നടത്തി: മധ്യപ്രദേശില് ബി.ജെ.പി എം.എല്.എയ്‌ക്കെതിരെ കേസ്\nപച്ചക്കറിവാങ്ങാന് പൊയ ദളിത് പെണ്‍കുട്ടിയെ പെട്രോളൊഴിച്ചു കൊലപ്പെടുത്തി\n”നിങ്ങളുടെ അനുജന് എന്ന എച്ചില് പദവിക്ക് ഉപേക്ഷിക്കേണ്ട സ്വത്വമല്ല ആദിവാസിയെന്നത്”; മമ്മൂട്ടിക്ക് താക്കീതുമായി സോഷ്യല് മീഡിയ\n‘സ്വന്തം മണ്ണില് തിരിച്ചെത്തിയതില് സന്തോഷം’; ഞങ്ങള്‍ക്കിന്ന് ജയിച്ചേ തീരൂ; മഞ്ഞപ്പടയുമായുള്ള അങ്കത്തിനു മുന്നേ മനസ് തുറന്ന് റാഫി; വീഡിയോ\nഅട്ടപ്പാടിയില് തായ്കുലസംഘം എന്തിന്?\nഅട്ടപ്പാടിയിലേക്ക് ഒഴുകിയ ‘കോടി’കളെവിടെ?\nനിങ്ങളുടെ മലയാളം ശ്രേഷ്ഠം തന്നെ, പക്ഷേ ഞങ്ങളെന്തു വേണം? ഭാഷാന്യൂനപക്ഷങ്ങള് ചോദിക്കുന്നു\nലിനിഷ മാങ്ങാട്3hours ago\nആള്‍ക്കൂട്ടം കൊന്നത് എന്റെ അനുജനെ; അവനെ കള്ളനെന്ന് വിളിക്കരുത്: മമ്മൂട്ടി


ചൊവ്വയിലെ കാറ്റിന്റെ ശബ്ദം പുറത്ത് വിട്ട് നാസ\nJanam TV Web Desk Dec 8, 2018, 01:42 pm IST\nവാഷിംഗ്ടണ്: ചൊവ്വാഗ്രഹത്തില് നിന്നുള്ള ശബ്ദം പുറത്ത് വിട്ട് ബഹിരാകാശ ഏജന്‍സിയായ നാസ. നാസയുടെ ഇന്‍സൈറ്റ് ലാന്‍ഡര് ചൊവ്വയില് നിന്ന് പകര്‍ത്തിയ കാറ്റിന്റെ ശബ്ദമാണിത്. ഇന്‍സൈറ്റ് ലാന്‍ഡറിന്റെ സോളാര് പാനലിന് മുകളിലൂടെ 10 മുതല് 15 മൈല് വേഗത്തില് വരെ കാറ്റ് അതിശക്തിയായി വീറ്റുന്ന ശബ്ദമാണ് നാസ പുറത്ത് വിട്ടിരിക്കുന്നത്.\nഅമേരിക്കന് പ്രാദേശിക സമയം വൈകിട്ട് അഞ്ച് മണിയോടെ തെക്ക് കിഴക്ക് ഭാഗത്ത് നിന്ന് വടക്ക് കിഴക്ക് ഭാഗത്തേക്ക് സഞ്ചരിച്ച കാറ്റിന്റെ ശബ്ദമാണ് പകര്‍ത്തിയതെന്ന് ഇന്‍സൈറ്റ് പ്രിന്‍സിപ്പല് ഇന്‍വെസ്റ്റിഗേറ്ററായ ബ്രൂസ് ബാനെര്‍ട് പറഞ്ഞു. ഇന്‍സൈറ്റ് ലാന്‍ഡറിലെ എയര് പ്രഷര് സെന്‍സറും സീസ്‌മോമീറ്ററുമാണ് കാറ്റിന്റെ കമ്പനം പകര്‍ത്തിയത്. 15 മിനിട്ടോളം ദൈര്‍ഘ്യമുള്ള ശബ്ദരേഖയാണിത്.\nകഴിഞ്ഞ നവംബര് 26നാണ് ഇന്‍സൈറ്റ് ചൊവ്വയുടെ പ്രതലത്തില് ലാന്‍ഡ് ചെയ്തത്. ചൊവ്വ ഗ്രഹവുമായി ബന്ധപ്പെട്ട വിവിധ വിവരങ്ങള് അറിയുക എന്നതാണ് ഇന്‍സൈറ്റിന്റെ പ്രധാനലക്ഷ്യം. ഏകദേശം 6817 കോടി രൂപയിലധികമാണ് പദ്ധതിയുടെ ചെലവ്.\nനാസ പുറത്ത് വിട്ട വീഡിയോയിലെ ശബ്ദം


തലമുറകളുടെ ഒത്തുചേരലായി ടി.കെ. കുടുംബ സംഗമം - My Kasaragod Vartha\nതലമുറകളുടെ ഒത്തുചേരലായി ടി.കെ. കുടുംബ സംഗമം\nതൃക്കരിപ്പൂര്: (my.kasargodvartha.com 28.11.2017) നിരവധി തലമുറകളിലുള്ളവരുടെ കൂടിച്ചേരല് ഒരുക്കി ചന്തേരയിലെ ടി.കെ. ഫൗണ്ടേഷന്. 90 വയസ് പ്രായമുള്ള ടി.കെ. സൈനബയും രണ്ടു മാസം പ്രായമുള്ള റിയ ഫാത്വിമയെന്ന കൈക്കുഞ്ഞും ഉള്‍പ്പെടെ താവഴികള് പലതാണ് ഒത്തുചേര്‍ന്നത്. ചന്തേരയില് നടന്ന കുടുംബ സംഗമം മാപ്പിള കലാ അക്കാദമി സംസ്ഥാന പ്രസിഡണ്ടും മുസ്ലിം ലീഗ് കാസര്‍കോട് ജില്ലാ ജനറല് സെക്രട്ടറിയുമായ എം.സി. ഖമറുദ്ദീന് ഉദ്ഘാടനം ചെയ്തു.\nടി.കെ. പൂക്കോയ തങ്ങള് അധ്യക്ഷത വഹിച്ചു. ജില്ലാ പഞ്ചായത്ത് പ്രസിഡണ്ട് എ.ജി.സി. ബഷീര് മുഖ്യപ്രഭാഷണം നടത്തി. ടി.കെ. കുടുംബവുമായി പതിറ്റാണ്ടുകളായി ബന്ധമുള്ള ചന്തേരയിലെ എം. ചിരി, പി. കുഞ്ഞാതി എന്നിവരെ ഡിസിസി പ്രസിഡന്റ് ഹക്കീം കുന്നില് പൊന്നാട അണിയിച്ചു.\nകരീം ചന്തേര, അബ്ദുല് മജീദ് മൗലവി, എസ്.എം.കെ. തങ്ങള്, ഹാഫിസ് മുഹമ്മദ് അഫ്‌സല്, ടി.കെ. സൈനുല് ആബിദീന്, എന്.എ. ഹൈദരലി, ടി.കെ. ഷാഹുല് ഹമീദ് എന്നിവര് പ്രസംഗിച്ചു. മുഴുവന് കുടുംബാംഗങ്ങളെയും പങ്കെടുപ്പിച്ചു. മാപ്പിളപ്പാട്ട്, ദഫ് മുട്ട്, ഒപ്പന, ക്വിസ് മത്സരങ്ങള് ഉള്‍പ്പെടെ വിവിധ പരിപാടികള് സംഘടിപ്പിച്ചു. എ.ജി. ഹക്കീം ക്ലാസെടുത്തു.\nKeywords: Kerala, News, Trikaripur, Kasargod, T.K Family meet conducted.


ഇതിലും വലിയൊരു പിറന്നാള് സമ്മാനം ദ്രാവിഡിന് കിട്ടാനില്ല; അതും മകന് സമിത്തില് നിന്ന് | rahul dravid got great birth day gift from son samit\nഇതിലും വലിയൊരു പിറന്നാള് സമ്മാനം ദ്രാവിഡിന് കിട്ടാനില്ല; അതും മകന് സമിത്തില് നിന്ന്\nഇതിലും വലിയ ഒരു പിറന്നാള് സമ്മാനം മുന് ക്രിക്കറ്റ് താരം രാഹുല് ദ്രാവിഡിന് ഇനി കിട്ടാനില്ല. ദ്രാവിഡിന്റെ 47ാം പിറന്നാള് ദിനത്തില് മകന് സമിത് ദ്രാവിഡ് കൊണ്ടുവന്നത് അച്ഛന് എന്നെന്നും ഓര്‍ക്കാനുള്ള ഒരു സമ്മാനം.\nBengaluru, First Published Jan 11, 2020, 3:39 PM IST\nബംഗളൂരു: ഇതിലും വലിയ ഒരു പിറന്നാള് സമ്മാനം മുന് ക്രിക്കറ്റ് താരം രാഹുല് ദ്രാവിഡിന് ഇനി കിട്ടാനില്ല. ദ്രാവിഡിന്റെ 47ാം പിറന്നാള് ദിനത്തില് മകന് സമിത് ദ്രാവിഡ് കൊണ്ടുവന്നത് അച്ഛന് എന്നെന്നും ഓര്‍ക്കാനുള്ള ഒരു സമ്മാനം. സമിത് കര്‍ണാടകയുടെ അണ്ടര് 14 ടീമിലേക്ക് തിരഞ്ഞെടുക്കപ്പെട്ടുവെന്നുള്ളതാണ് ആ വാര്‍ത്ത. സൗത്ത് സോണ് ടൂര്‍ണമെന്റിനുള്ള ടീമിലേക്കാണ് സമിത് തിരഞ്ഞെടുക്കപ്പെട്ടത്. ദ്വിദിന മത്സരങ്ങളാണ് നടക്കുക. ജനുവരി 16 മുതല് ഫെബ്രുവരി എട്ട് വരെയാണ് മത്സരം.\nസ്‌കൂള്‍തല ടൂര്‍ണമെന്റിലെ തകര്‍പ്പന് പ്രകടനമാണ് സമിത്തിന്റെ സെലക്ഷനിലേക്ക് നയിച്ചത്. ഒരു മത്സരത്തില് കുട്ടിതാരം ഇരട്ട സെഞ്ചുറി നേടിയിരുന്നു. ആ മത്സരത്തിന്റെ തന്നെ രണ്ടാം ഇന്നിങ്‌സില് 94 റണ്‍സും സ്വന്തമാക്കി. മുന് രഞ്ജി താരമായ സി രഘുവും രാജ്‌ശേഖര് ഷന്‍ബാലുമാണ് കര്‍ണാടകയെ പരിശീലിപ്പിക്കുന്നത്.\nവലങ്കയ്യന് ബാറ്റ്‌സ്മാനായ സമിത് മല്ലയ്യ അതിഥി ഇന്റര്‍നാഷണല് സ്‌കൂളിലാണ് പഠിക്കുന്നത്. ദ്രാവിഡ് നാഷണല് ക്രിക്കറ്റ് അക്കാഡമിയുടെ തലവനാണ്.\nLast Updated Jan 11, 2020, 3:38 PM IST\nRahul Dravid Birth Day\nഒരു ബ്ലാക്ക് ഫംഗസ് മരണം കൂടി, മലപ്പുറം സ്വദേശി കോഴിക്കോട് മെഡി. കോളേജിൽ മരിച്ചു


(MGNREGA rural employment): നൂറ് തൊഴില് ദിനമില്ല, മിനിമം വേതനമില്ല; തൊഴിലുറപ്പ് പദ്ധതി ഫലപ്രദമോ? | mgnrega as unemployment rises in post covid scenario how effective is central government employment scheme\nനൂറ് തൊഴില് ദിനമില്ല, മിനിമം വേതനമില്ല; തൊഴിലുറപ്പ് പദ്ധതി ഫലപ്രദമോ?\nBy റിയ മാത്യൂസ് • 31/10/2020 at 1:35PM\nതൊഴിലുറപ്പ് പദ്ധതിയില് ആളുകള് കൂടുതലായി ചേരുന്ന ഇന്നത്തെ സാഹചര്യത്തില് എത്രമാത്രം ഫലപ്രദമാണ് സര്‍ക്കാറിന്റെ പദ്ധതി?\n'കൊറോണ വന്നതിന് ശേഷം പിള്ളേര്‍ക്ക് പണി ഒന്നുമില്ല. തൊഴിലുറപ്പിന് വന്നതില്‍പ്പിനെയാണ് ഒരുവിധം കഴിഞ്ഞു പോകുന്നത്. ഇതൊരു അനുഗ്രഹമാണ്',\nതെല്ലൊരാശ്വാസത്തോടെയാണ് ശോശാമ്മ ബാബു വാക്കുകള് മുഴുവിപ്പിച്ചത്. കഴിഞ്ഞ അഞ്ചെട്ട് കൊല്ലമായി ശോശാമ്മ ബാബു തൊഴിലുറപ്പ് ജോലിക്ക് പോകുന്നുണ്ട്. രണ്ട് കൊല്ലം മുന്‍പ് ഭര്‍ത്താവ് മരിച്ചതിനെ തുടര്‍ന്ന് സാമ്പത്തിക ബുദ്ധിമുട്ടുകള് ഏറിയിരുന്നു. തൊഴിലുറപ്പ് പദ്ധതി തുണയായി.\nശോശാമ്മയെ പോലെ നിത്യവൃത്തിക്ക് തൊഴിലുറപ്പിനെ ആശ്രയിക്കുന്നവര് നിരവധിയാണ്. ഗ്രാമീണ മേഖലയിലെ കുടുംബങ്ങള്‍ക്ക് ഒരു വര്‍ഷം നൂറു ദിവസമെങ്കിലും ജോലി ഉറപ്പു വരുത്താനാണ് തൊഴിലുറപ്പ് പദ്ധതി ആരംഭിച്ചത്. ലോകത്തിലെ തന്നെ ഏറ്റവും വലിയ ഗ്രാമീണ തൊഴില് പദ്ധതിയായും ഇത് കരുതപ്പെടുന്നു. ഒന്നാം യുപിഎ സര്‍ക്കാരിന്റെ കാലത്താണ് പദ്ധതി നിലവില്‍വന്നത്. പക്ഷെ തുടക്കം മുതല് മതിയായ ഫണ്ടും പദ്ധതികളും അനുവദിക്കാതെ അത് ഏറെക്കുറേ പേരിലൊതുങ്ങുകയായിരുന്നു.\nശരാശരി അമ്പത് തൊഴില് ദിനം പോലും കുടുംബങ്ങള്‍ക്ക് ലഭിക്കുന്നില്ലായെന്നു സമീപകാല കണക്കുകള് ചൂണ്ടിക്കാട്ടുന്നു. കഴിഞ്ഞ സാമ്പത്തിക വര്‍ഷം ശരാശരി തൊഴില് ദിനം 48.39 ആയിരുന്നു. മിക്ക സംസ്ഥാനങ്ങളിലും മിനിമം വേതനത്തെക്കാള് കുറവാണ് തൊഴിലുറപ്പ് കൂലി. ഛത്തീസ്ഗാഡ്ഗില് 190 രൂപയില് തുടങ്ങി ഹരിയാനയില് 309 രൂപ വരെയാണ് തൊഴിലാളികള്‍ക്ക് ലഭിക്കുന്ന ദിവസവേതനം. കേരളത്തില് 291 രൂപയും. ദേശീയ തലത്തില് ശരാശരി 199.12 രൂപയാണ് തൊഴിലുറപ്പ് വേതനം.\nകൊവിഡ് മൂലം പ്രതിസന്ധി രൂക്ഷമായ ഘട്ടത്തില് ഉത്തേജക പാക്കേജില് തൊഴിലുറപ്പ് പദ്ധതിയും ഉള്‍പ്പെടുത്തിയിരുന്നു. എന്നാല് ഈ സാമ്പത്തിക വര്‍ഷം ഇതുവരെ മാത്രം ഒമ്പത് കോടിയിലേറെ പേരാണ് പദ്ധതി പ്രകാരം ജോലി ചെയ്തത്. മുന് വര്‍ഷങ്ങളെ അപേക്ഷിച്ചു ഏറ്റവും ഉയര്‍ന്നതാണിത്. പദ്ധതിയില് കൂടുതലായി ആളുകള് ചേരുന്ന ഈ സാഹചര്യത്തില് എത്രമാത്രം ഫലപ്രദമാണ് സര്‍ക്കാറിന്റെ പാക്കേജ്? പദ്ധതിയുടെ സുഗമമായ നടത്തിപ്പിന് ഇത് മതിയാകുമോ? വീഡിയോ കാണാം\nആരാണ് നമ്മൾ അറസ്റ്റ് ചെയ്ത ഴാങ് ദ്രെസ്സെ?


ദില്ലിയിലെ ഈ കരയുന്ന കുഞ്ഞുങ്ങള്‍ക്ക് ജീവിതം ഇനിയെന്താവും കരുതിവെച്ചിരിക്കുക? | riots exodus and child victims by Niranjan\nദില്ലിയിലെ ഈ കരയുന്ന കുഞ്ഞുങ്ങള്‍ക്ക് ജീവിതം ഇനിയെന്താവും കരുതിവെച്ചിരിക്കുക?\nDelhi, First Published 29, Feb 2020, 7:11 PM IST\nകലാപങ്ങള്‍ക്കും പലായനങ്ങള്‍ക്കുമിടയില് ഉള്ളുമുറിയുന്ന കുഞ്ഞുങ്ങള് പിന്നീട് എന്താവും- നിരഞ്ജന് എഴുതുന്നു\nകവിയും എഴുത്തുകാരനുമായ നിരഞ്ജന് വര്‍ഷങ്ങളായി കടലിലാണ്. മറൈന് എഞ്ചിനീയര് എന്ന നിലയില്, ലോകമാകെ കറങ്ങുന്ന നിരഞ്ജന് കപ്പലുകളിലും മറുദേശങ്ങളിലുമായി കണ്ടുമുട്ടിയ ചില മനുഷ്യരെ ഓര്‍ക്കുകയാണ് ഈ കുറിപ്പില്. വിഭജനത്തിന്റെയും പലായനത്തിന്റെയും രക്തമിറ്റുന്ന ഭൂതകാലം മാറ്റിമറിച്ച പാക്കിസ്താനി സഹപ്രവര്‍ത്തകന്, ദില്ലിയിലെ സിഖ് കലാപം മാറ്റിയെഴുതിയ ജീവിതവുമായി പൊരുതുന്ന ഒരു പെണ്‍കുട്ടി, കഴിഞ്ഞ ദിവസങ്ങളില് ദില്ലിയില്‍നിന്ന് പുറത്തുവന്ന ചിത്രങ്ങളിലെ ആര്‍ത്തുകരയുന്ന കുഞ്ഞുങ്ങള് എന്നിവരെല്ലാം ഈ കുറിപ്പില് കടന്നു വരുന്നു. ഇവരെയെല്ലാം ബന്ധിപ്പിക്കുന്നത്, അപ്രതീക്ഷിതമായി ജീവിതത്തെ മാറ്റിമറിക്കുന്ന കലാപങ്ങളും ദുരന്തങ്ങളുമാണ്. ഹിംസയുടെ രാഷ്ട്രീയം എങ്ങനെയാണ് കുഞ്ഞുങ്ങളുടെ ജീവിതം മാറ്റിമറിക്കുന്നതെന്ന പൊള്ളുന്ന ചോദ്യമാണ് ഈ കുറിപ്പ് ബാക്കിവെക്കുന്നത്.\nജനനം: 1947 ഓഗസ്റ്റ് 14.\nഅതിവിചിത്രമായ ബഹുദേശീയ തൊഴിലിടമായിരുന്നു 29 വര്‍ഷം മുമ്പ് ആദ്യമായി നാവികജോലിക്കു കയറിയ വാലം ഷിപ്പ് മാനേജ്‌മെന്റിലെ ആദ്യ കപ്പല്. ചിലിയിലെ വാള്‍പ്പറൈസോ ആസ്ഥാനമായ കമ്പനിയ സുദ് അമേരിക്കാനാ ഡി വാപോര്‍സ് അഥവാ സൗത്ത് അമേരിക്കന് സ്റ്റീഷിപ്പ് കമ്പനിയുടെ ഉടമസ്ഥതയിലുള്ള എം.വി.ലോവ എന്ന കണ്ടെയിനര് കാരിയര്. ക്രൂ മുഴുവന് ചിലിയില് നിന്നുള്ളവരായിരുന്നു. ഓഫീസര്‍മാരില് റീഫര് എഞ്ചിനീയര് മേയ, ഇലക്ട്രിക്കല് എഞ്ചിനീയര് ഹോസെ എന്നിവരും ചിലിയില് നിന്നു തന്നെ. ക്യാപ്റ്റന് സഞ്ജയ് കത്യാല്, ചീഫ് എഞ്ചിനീയര് നബേന്ദുകുമാര് ബന്ധോപാദ്ധ്യായ്, ചീഫ് ഓഫീസര് ഇനായത്തുള്ള ഖാന് എന്നിവര്‍ക്കു പുറമെ എഞ്ചിന് കാഡറ്റായി കൂട്ടത്തിലെ പയ്യനായ ഞാനുമടക്കം നാലു പേര് ഇന്ത്യക്കാര്. റേഡിയോ ഓഫീസര് ബംഗ്ലാദേശിയായ ഷാ ജലാല്. ബാക്കിയെല്ലാവരും പാക്കിസ്ഥാനില് നിന്നായിരുന്നു. സെക്കന്‍ഡ് ഓഫീസര് ബാദര് സമന്, തേര്‍ഡ് ഓഫീസര് റസ കാസ്മി, സെക്കന്‍ഡ് എഞ്ചിനീയര് നസീം അഹമ്മദ്, തേര്‍ഡ് എഞ്ചിനീയര് അസിഫ് ഭട്ടി, ഫോര്‍ത്ത് എഞ്ചിനീയര് അര്‍ഫാന് ഇസ്ലാം. ഇടയില് ചീഫ് ഓഫീസറായി റഷ്യക്കാരന് ത്സെവോ ഗൊരിയാനോവ് കൂടി വന്നതോടെ സംഗതി പിന്നീട് ഒന്നുകൂടി വര്‍ണശബളമായി.\nആദ്യമായി കപ്പലില് കയറിയതിന്റെ എല്ലാ പരിഭ്രമങ്ങളും ആശങ്കകളുമായി ആദ്യദിവസം എഞ്ചിന് റൂമില് ചെന്ന എന്നെ എതിരേറ്റത് കണ്‍ട്രോള് റൂമില് ചായ കുടിക്കാന് കൂടിയിരിക്കുന്ന പാക്കിസ്ഥാനി സംഘമാണ്. ആദ്യത്തെ പരിചയപ്പെടലുകള്‍ക്കു ശേഷം സെക്കന്‍ഡ് എഞ്ചിനീയര് എഞ്ചിന് റൂമും യന്ത്രങ്ങളുമായി പ്രാഥമികമായി പരിചയപ്പെടേണ്ടതെങ്ങനെ എന്ന് ക്ഷമയോടെ സൗമ്യമായി വിശദീകരിച്ചു തന്നു. ചായകുടിവര്‍ത്തമാനങ്ങളില് നിറഞ്ഞ മധുരമനോഹരമായ ഉറുദുവിന്റെ മനസ്സിലാവായ്മ എന്റെ മുഖത്തുവായിച്ചെടുത്തതുകൊണ്ടാവണം വൃത്തിയായ ഇംഗ്ലീഷിലാണ് അദ്ദേഹം എന്നോട് വര്‍ത്തമാനം പറഞ്ഞത്. പത്താം ക്ലാസു വരെ പഠിച്ച വാര്‍ത്താലാപ് സംഭാഷണങ്ങളും ഹിന്ദിപ്പാട്ടുകളും ബോംബെയിലെ ജീവിതകാലത്ത് പഠിച്ചെടുത്ത പരുക്കന് സംസാരഭാഷയും മാത്രമായിരുന്നു എന്റെ ഹിന്ദിയില്‍പ്പോലുമുള്ള ഭാഷാസ്വാധീനം. അതുകൊണ്ട് മനസ്സിലാവുന്ന ഇംഗ്ലീഷിലുള്ള ആ വിശദീകരണങ്ങള് വലിയ ആശ്വാസമായി. മെല്ലെമെല്ലെ ചൂടും വിയര്‍പ്പും ഗ്രീസും കരിയും എഞ്ചിനുകളുടെ മുരള്‍ച്ചയും സ്പാനര്‍ക്കിലുക്കങ്ങളും നിറഞ്ഞ എഞ്ചിന് റൂം ജോലികള് പങ്കിട്ടു പഠിച്ച് കുറച്ചു ദിവസങ്ങള് കൊണ്ട് ഞാനും കൂട്ടത്തില് ഒരാളായി. മൂന്നു പാക്കിസ്ഥാനികള്‍ക്കു കീഴില് അവരുടെ ഭായിജാനായി. തീര്‍ക്കുന്ന പണികള്‍ക്കനുസരിച്ച് ചുമതലകള് കൂടുതലായി ഏല്‍പ്പിച്ചു കിട്ടി.\nഞാന് ഇതു വരെ ഒന്നിച്ചു ജോലി ചെയ്തിട്ടുള്ളവരില് ഏറ്റവും മികച്ച എഞ്ചിനീയര്‍മാരിലൊരാളായിരുന്നു കറാച്ചിക്കാരനായ നസീം അഹമ്മദ്. സ്വല്പം കഷണ്ടിയുള്ള സുമുഖനും സൗമ്യനുമായ അദ്ദേഹം ആരോടും ശബ്ദമുയര്‍ത്തി സംസാരിച്ചു കേട്ടിട്ടില്ല. ഒരു ചീത്ത വാക്കുപോലും ഉച്ചരിക്കാത്ത തികഞ്ഞ മാന്യന്. ദുശ്ശീലങ്ങള് ഒന്നുമില്ല. മതപരമായ അനുഷ്ഠാനങ്ങളില് വലിയ താല്പര്യമില്ലെങ്കിലും ഇസ്ലാമികമായ ചില ചിട്ടകള് പിന്തുടര്‍ന്നുപോന്നിരുന്ന ആള്. അതിവിദഗ്ദ്ധനും പരിചയസമ്പന്നനുമായ ഒരു മറൈന് എഞ്ചിനീയര് എന്നതിലുപരി എത്ര കഠിനമായ ജോലിയും സ്വന്തമായി ഏറ്റെടുത്തു ചെയ്യാന് കെല്‍പുള്ള നസീം സാബിനോട് എനിക്ക് ഒരു ഗുരുവിനോടുള്ള ബഹുമാനവും ആരാധനയുമായിരുന്നു. ഇപ്പോഴുമതെ.\nതേര്‍ഡ് എഞ്ചിനീയര് അസിഫ് ഭട്ടി ലാഹോറുകാരനായിരുന്നു. നാല്പതിനുമുകളില് പ്രായമുള്ള ആരോഗ്യവാന്. അസ്സല് പരുക്കന് പഞ്ചാബി. ഇന്ത്യയില് പ്രസിദ്ധനായ ജസ്പാല് ഭട്ടിയെപ്പോലെത്തന്നെ രാജ്പുത്ത് വേരുകളുള്ളതാവണം ആ ഭട്ടിവാല്. ദിവസവും വൈകീട്ട് പതിവായി രണ്ടെണ്ണം വീശുന്ന, ഒന്നര പാക്കറ്റ് മാള്‍ബറോ റെഡ് വലിച്ചുതീര്‍ക്കുന്ന ആസിഫ് സാബിന് വാള്‍പ്പറൈസോവില് ഒരു ചിലിയന് സ്‌നേഹിത ഉണ്ടായിരുന്നു. കപ്പല് അവിടെയെത്തുമ്പോഴൊക്കെ അവരും കൂടെ താമസിക്കും. ചിലപ്പോള് അവരുടെ മക്കളും കൂടെയുണ്ടാവും. എഞ്ചിന് റൂമിലെ കടുപ്പമുള്ള പണികള്‍ക്കൊക്കെ സഹായിയായി അസിഫ് സാബ് എന്നെയും കൂടെ കൂട്ടും. പണി പഠിപ്പിക്കാനായി മാത്രം ചിലതൊക്കെ ഒറ്റക്ക് ചെയ്യാന് ആവശ്യപ്പെടും. തീരാത്ത പണികളില് കുടുങ്ങിപ്പോകുമ്പോള് ഇടക്ക് സ്പാനറിനേയും നട്ടിനേയും ബോള്‍ട്ടിനേയുമൊക്കെ തനത് പഞ്ചാബി ശൈലിയില് തെറി വിളിക്കും. ' അരേ ബച്ചു.. ചലോ ചായ് പീതേ ഹെ'' എന്ന് എന്നെയും വിളിച്ച് ഇടക്കൊരു ബ്രേക്കെടുക്കും. പുകവലി നിര്‍ത്തിയിരുന്ന ഞാന് വീണ്ടും മൂപ്പരുടെ കമ്പനിയില് അധികം താമസിയാതെ ഒരു മാള്‍ബറോ മാനായി.\nഫോര്‍ത്ത് എഞ്ചിനീയര് അര്‍ഫാന് ഇസ്ലം ഉയരം കുറഞ്ഞ് മെല്ലിച്ച് കാഴ്ചയില് അനാരോഗ്യവാനായ കട്ടിക്കണ്ണട വെച്ച ഒരാളായിരുന്നു. അധികമാരോടും സംസാരിക്കാതെ ഒതുങ്ങിക്കൂടി നടക്കുന്ന ചാര്‍സാബ് (ഫോര്‍ത്ത് എഞ്ചിനീയറുടെ വിളിപ്പേര്) വളരെ സാവധാനമായിരുന്നു തന്റെ ജോലികള് നിര്‍വഹിച്ചിരുന്നത്. ഞാന് വന്നതോടെ ചാര്‍സാബിന്റെ നിത്യജോലികള് പലതും മെല്ലെമെല്ലെ നസീം സാബ് എന്നെ ഏല്‍പ്പിച്ചു തന്നു. ''ചാര്‍സാബ് കാ മദത് കരോ'' എന്ന മുഖവുരയോടെ. രണ്ടു മാസം കഴിഞ്ഞപ്പോഴേക്കും ചാര്‍സാബിന്റെ ചുമതലയിലുള്ള ജനറേറ്ററുകളുടെ മെയിന്റനന്‍സ് നസീംസാബിന്റെ മേല്‍നോട്ടത്തില് പൂര്‍ണമായും എനിക്ക് ഏല്‍പ്പിച്ചു കിട്ടി. തന്റെ ജോലികള് മറ്റൊരാളെ ഏല്‍പ്പിക്കുന്നതില് അര്‍ഫാന് സാബിന് വിഷമമൊന്നുമുണ്ടായില്ല. മറിച്ച് സന്തോഷമായിരുന്നു. അതോടൊപ്പം ഒറ്റയ്ക്കു ചെയ്യുന്ന പണികളില് എന്നെ സഹായിക്കാന് പലപ്പോഴും കൂടെ വരികയും ചെയ്തു. അപൂര്‍വമായി ചുരുക്കം വാക്കുകളില് ആയിരുന്നു അദ്ദേഹത്തിന്റെ സംസാരം. കാഴ്ചയില് അമ്പതിലധികം പ്രായം തോന്നിച്ചിരുന്ന അദ്ദേഹം ശരീരഭാഷ കൊണ്ടും രൂപം കൊണ്ടും മുഖത്തെ കട്ടിക്കണ്ണട കൊണ്ടും ഒരുപാട് ദുരിതങ്ങള്‍ക്കു ശേഷം ഒരു യത്തീം ഖാനയില് വളര്‍ന്ന് മദ്രസമാഷായ ഒരാളെപ്പോലെ തോന്നിച്ചു.ഒന്നിച്ചു പണിയെടുക്കുമ്പോള് സ്വാഭാവികമായി ഉണ്ടാവുന്ന ചുരുക്കം വ്യക്തിപരമായ ചോദ്യങ്ങള്‍ക്കൊക്കെ അദ്ദേഹം ഉത്തരം തരാന് മടിച്ചു. അതുകൊണ്ട് കൂടുതല് ഞാനൊന്നും ചോദിച്ചുമില്ല.\nനാലു മാസം ആയപ്പോള് നസീം അഹമ്മദിന് ഇറങ്ങാനുള്ള സമയമായി. ഒരു രക്ഷാകര്‍ത്താവ് പോവുന്ന വിഷമമായിരുന്നു എനിക്ക്. പകരം വന്നത് ബംഗാളിയായ പരിമള് കുമാര് ഘോഷ് ആയിരുന്നു. നസീം സാബിനു നേരെ വിപരീതമായി ഒച്ചപ്പാടും ബഹളവും ചീത്തവിളിയും ഒക്കെക്കൂടി ഒരു മനുഷ്യന്. പോകാന് നേരത്ത് കോണിയിറങ്ങുന്നതിനു മുമ്പ് നസീം സാബ് എന്നെ വാത്സല്യത്തോടെ ചേര്‍ത്തു പിടിച്ച് ''നീ നന്നായി പണിയെടുത്തു.. നന്നായി വാ'' എന്ന് ആശംസിച്ചു. കൂട്ടത്തില് സ്വകാര്യം പോലെ പറഞ്ഞു ''ചാര്‍സാബ് കോ ജരാ സംഭാലോ..''. പുതിയ ഇന്ത്യക്കാരനായ സെക്കന്‍ഡ് എഞ്ചിനീയര് പാവം പിടിച്ച ചാര്‍സാബിനെ ഉപദ്രിവിക്കാതെ നോക്കണം എന്നായിരിക്കും ആ പറഞ്ഞതിന്റെ അര്‍ത്ഥം എന്ന് ഞാന് ഊഹിച്ചു. ചാര്‍സാബിന്റെ ചുമതലകളെല്ലാം ചെയ്തുപോരുന്നതുകൊണ്ട് സംഭാലിക്കാന് എനിക്കും വലിയ ബുദ്ധിമുട്ടുണ്ടായില്ല.\nഒരു മാസം കൂടി കഴിഞ്ഞപ്പോള് അസിഫ് സാബും ഇറങ്ങി. പോകുന്ന പോക്കില് അസിഫ് സാബും എന്നെ വിളിച്ച് പറഞ്ഞു. ''ചാര്‍സാബ് കോ ജരാ സംഭാലോ..'' പകരം വന്ന അഹമ്മദ് താഹിര് എന്ന മിടുക്കനായ എഞ്ചിനീയറും ലാഹോറുകാരനായിരുന്നു. പഴയ നുക്കഡ് സീരിയലിലെ ദിലീപ് ധവാന്റെ ഛായയില് ഉഗ്രന് മീശയൊക്കെ വെച്ച സുന്ദരന്. താഹിര്‍സാബുമായി ഞാന് വേഗം കൂട്ടായി. ഇന്ത്യക്കാരനായ സെക്കന്റ് എഞ്ചിനീയറെക്കാള് എഞ്ചിനീയറിങ് ബുദ്ധിയും പരിചയവും അദ്ദേഹത്തിനായിരുന്നു. ഞാന് താഹിര്‍സാബിന്റെ കൂടെ പണിയെടുത്തു പഠിച്ചു. ''പാര്‍ട്ണര്'' എന്നാണ് മൂപ്പരെന്നെ വിളിച്ചിരുന്നത്. തിരിച്ച് അങ്ങോട്ടും അങ്ങനെ വിളിക്കാവുന്ന സ്വാതന്ത്ര്യമായ ശേഷം ഒരു ദിവസം താഹിര്‍സാബ് എന്നോട് ചോദിച്ചു ' പാര്‍ട്ണര്, ഈ ചാര്‍സാബിന് എന്തെങ്കിലും പ്രശ്‌നമുണ്ടോ? ചങ്ങാതിക്കൊരു സന്തോഷമില്ലാത്തത് എന്താണ്?''\nസത്യത്തില് എനിക്ക് അറിയില്ലെന്നും ചാര്‍സാബിനെ ഒന്ന് സംരക്ഷിക്കണമെന്ന് നസീംസാബും അസിഫ് സാബും എന്നോട് പറഞ്ഞിട്ടുണ്ടെന്നും ഞാനറിയിച്ചു. പിന്നെ ആ വിഷയം വിട്ടു.\nകപ്പലിലെ ക്രൂ ലിസ്റ്റില് കൗതുകകരമായ ആ വിവരം എന്റെ ശ്രദ്ധയില് പെട്ടത് അതിനിടയിലാണ്. Arfan Islam- Date of birth:14 August 1947 Place of birth : Delhi. അമ്പതിനു മുകളില് പ്രായം തോന്നിക്കുന്ന ആ പാക്കിസ്ഥാനിക്ക് സ്വാതന്ത്ര്യത്തിന്റെ പ്രായം. 44 വയസ്സ്. ജനിച്ചതാവട്ടെ ഇന്ത്യയില്...!\nപെട്ടെന്ന് എനിക്ക് ആ ചിത്രം മുന്നില് തെളിഞ്ഞു. പഴയ ന്യൂസ് റീലുകളിലെ ബ്ലാക്ക് ആന്‍ഡ് വൈറ്റ് കാഴ്ചകളില് നിറഞ്ഞുകവിഞ്ഞ തീവണ്ടികള്.. വിഭജനത്തിന്റെ ദീനമായ രാഗങ്ങളിലൂടെ നീളുന്ന സംഗീതത്തിന്റെ പശ്ചാത്തലം.. ഖുശ്വന്ത് സിംഗിന്റെ ട്രെയിന് ടു പാക്കിസ്ഥാനിലും യശ്പാലിന്റെ നോവലുകളിലുമൊക്കെ പരിചയിച്ച സംഘര്‍ഷങ്ങളുടെ കെടുതികള്. ദില്ലിയിലെ ഒരു ഗലിയില് നിന്ന് ഒരു ചോരക്കുഞ്ഞിനേയും കയ്യിലെടുത്ത് പാക്കിസ്ഥാനിലേക്ക് യാത്രയായ ഒരു കുടുംബം. അവരനുഭവിച്ചിരിക്കാവുന്ന ദുരിതങ്ങള്. ബഹളങ്ങള്‍ക്കിടയില് വിശന്നു കരയുന്ന ഒരു കുഞ്ഞ്.. ഒരു പക്ഷെ നഷ്ടപ്പെട്ടിരിക്കാവുന്ന കുടുംബാംഗങ്ങള്.. ഭയവും വെറുപ്പും വിഷാദങ്ങളും മൂടിയ ഒരു ബാല്യം.. പോഷകാഹാരക്കുറവും രോഗങ്ങളും അപകര്‍ഷതയും മാനസികസംഘര്‍ഷങ്ങളുമായി ആ കുഞ്ഞ് എങ്ങനെയാവും വളര്‍ന്നിട്ടുണ്ടാവുക..!\nഒഴിഞ്ഞുകിട്ടിയപ്പോള് ചാര്‍സാബിനോട് ഞാനത് കുത്തിച്ചോദിച്ചു. സ്വല്പമൊരു മടിയോടെ അര്‍ഫാന് ഇസ്ലാം അയാളുടെ ജീവിതം ചുരുക്കിപ്പറഞ്ഞു. ജനിച്ചത് നാല്പത്തേഴിലെ ആഗസ്റ്റില് ദില്ലിയില്.. ദിവസങ്ങള് മാത്രം പ്രായമുള്ളപ്പോള് കുടുംബം പാക്കിസ്ഥാനിലേക്ക്. കറാച്ചിയില് വന്ന് താമസമാക്കി..അമ്മിജാനെക്കുറിച്ച് ചെറിയൊരു ഓര്‍മ്മ മാത്രം ഒന്നര വയസ്സിലോ മറ്റോ അവര് രോഗിയായി മരിച്ചുപോയി.. പിതാവും ചെറുപ്പത്തില് മരിച്ചു. ജ്വേഷ്ഠന്മാരാണ് പിന്നീട് കാര്യങ്ങള് നോക്കിയത്. ഒരു സഹോദരിയും. ഇന്ത്യയില് നിന്ന് വന്നവര്‍ക്ക് അവിടെ വേരുറപ്പിച്ചു കിട്ടുക ഇത്തിരി പ്രയാസം തന്നെയായിരുന്നു. എങ്ങനെയൊക്കെയോ ഡോക്ക് യാര്‍ഡില് ജോലി കിട്ടി. മര്‍ച്ചന്റ് നേവിയിലേക്ക് വഴി തുറന്നു കിട്ടിയപ്പോള് കാഴ്ച സ്വല്പം പ്രശ്‌നമായതിനാല് എഞ്ചിനീയറിങ് സെക്ഷനിലായി. ഫോര്‍ത്ത് എഞ്ചിനീയറായത് മഹാഭാഗ്യം. ഇതില് കൂടുതല് ആഗ്രഹങ്ങള് ഒന്നുമില്ല. ഭാര്യയും രണ്ടു മക്കളുമുള്ള കുടുംബത്തിന്റെ കാര്യങ്ങള്‍ക്ക് ഇത് ധാരാളം. അര്‍ഫാന് സാബ് ആ കട്ടിക്കണ്ണടയിലൂടെ ഒന്ന് ചിരിച്ചു.\nബോധത്തിലോ അബോധത്തിലോ ഒരുപാട് മുറിവുകളേറ്റ, പലായനത്തിന്റേയും അഭയാര്‍ത്ഥിത്വത്തിന്റേയും നിസ്സഹായതകള് അനുഭവിച്ച ഒരു ബാല്യത്തിന്റെ ആകെത്തുകയായി അയാളുടെ അപകര്‍ഷത നിറഞ്ഞ ശരീരഭാഷയേയും പെരുമാറ്റത്തേയും മനസ്സിലാക്കിയെടുക്കാന് എനിക്ക് ബുദ്ധിമുട്ടുണ്ടായില്ല. ആ ഒരു തിരിച്ചറിവോടു കൂടിത്തന്നെ ചാര്‍സാബിനെ ഞാന് അദ്ദേഹം പോകുന്നതു വരെ സംഭാലിച്ചു.\nവര്‍ഷങ്ങള്‍ക്കു ശേഷം തിരുവനന്തപുരം ശ്രീചിത്രയില് അഡ്മിറ്റായ കുടുംബാംഗത്തിനു വേണ്ടി പുറത്തിരിക്കെ, ന്യൂറോളജിയുടെ ഇ.ഇ.ജി വാര്‍ഡിനു സമീപത്ത് ഒരു ഉത്തരേന്ത്യന് കുടുംബത്തെ പരിചയപ്പെട്ടു. ഒറ്റ നോട്ടത്തില് തന്നെ കട്ട് സര്‍ദാര് ആണെന്ന് വെളിപ്പെട്ട ഗൃഹനാഥന് മകളേയും കൊണ്ട് വന്നതാണ്. വിളറി മെലിഞ്ഞ, ശരീരത്തിന്റെ വലതുഭാഗത്തിന് സ്വാധീനം കുറവായ പത്തോ പന്ത്രണ്ടോ വയസ്സ് പ്രായം തോന്നിക്കുന്ന ഒരു പെണ്‍കുട്ടി. വലതു കൈവിരലുകള്‍ക്ക് തീരെ ചലനശേഷിയില്ലാതെ മടങ്ങി ഇരിക്കുന്നു. എന്തു പറ്റിയതാണെന്ന അന്വേഷണത്തിന് ഹിന്ദിയില് സംസാരിക്കാന് ഒരാളെക്കിട്ടിയ സമാധാനത്തില് അയാള് സംസാരിച്ചു. വിചാരിച്ച പോലെത്തന്നെ സര്‍ദാര് കുടുംബമാണ്.\n'' വെറും പനിയായിരുന്നു സാബ്.. ഞങ്ങള് ദില്ലിയിലായിരുന്നു. 84ലെ കലാപസമയത്ത് ഇവള് കൈക്കുഞ്ഞാണ്. പനി പിടിച്ചപ്പോള് ആദ്യം കാര്യമാക്കിയില്ല. രക്ഷപ്പെടാനുള്ള വെപ്രാളമായിരുന്നു എല്ലാവര്‍ക്കും. പനി കൂടി ഫിറ്റ്‌സ് വന്നു.. ഒരു ഡോക്ടറെ കാണാനും മരുന്നു കൊടുക്കാനും വൈകി.. അപ്പോഴേക്കും തലച്ചോറിലെവിടെയോ ക്ഷതങ്ങള് സംഭവിച്ചിരുന്നു.. പനി മാറിയപ്പോഴാണ് വലതു ഭാഗം തളര്‍ന്നതറിഞ്ഞത്.. പല ചികിത്സകളില് മെല്ലെ നടക്കാറായി. ഇപ്പോഴും മുഴുവന് ശരിയായിട്ടില്ല. വലതു കൈവിരലുകള് മടങ്ങി ഇരിപ്പാണ്. ഇവിടെ ചികിത്സയും സര്‍ജറിയുമൊക്കെ ഉണ്ടെന്നറിഞ്ഞ് കാണിക്കാന് വന്നതാണ്. ബേട്ടിയല്ലേ സാബ്.. ഇപ്പോളവള്‍ക്ക് പതിനഞ്ചാവാറായി.. ഭാവിയിലെ കാര്യങ്ങളൊക്കെ നോക്കണമല്ലോ..''\nഅയാള് പറഞ്ഞുനിര്‍ത്തിയപ്പോള് ആ പെണ്‍കുട്ടി വിളറിയ ഒരു ചിരി ചിരിച്ചു. അപകര്‍ഷതയോടെ മുഖം താഴ്ത്തി. എനിക്ക് അര്‍ഫാന് ഇസ്ലാമിനെ ഓര്‍മ്മ വന്നു. അതേ ദില്ലിയില് നിന്ന് ഇതാ മറ്റൊരു പലായനത്തിന്റെ ഇര.. !\nകഴിഞ്ഞ ദിവസങ്ങളില് പലയിടത്തായി കണ്ട ദില്ലിയിലെ കുഞ്ഞുങ്ങളുടെ ദയനീയമായ ചിത്രങ്ങള് അര്‍ഫാനേയും പേരറിയാത്ത ആ പെണ്‍കുട്ടിയേയും വീണ്ടുമോര്‍മ്മിപ്പിച്ചു. അവരിലേല്‍പ്പിക്കപ്പെട്ട ക്ഷതങ്ങള് അവരുടെ ഇനിയുള്ള ജീവിതത്തില് എങ്ങനെയാവും വെളിപ്പെടുക.. രണ്ടു ദിവസങ്ങള് കൊണ്ട് കീഴ്‌മേല് മറിച്ചിടപ്പെട്ട അവരുടെ ലോകത്തില് ഈ സമൂഹം ഇടപെട്ടതിനെയൊക്കെ അവരെങ്ങനെയാണ് വായിച്ചെടുക്കുക!\nഇന്ത്യന് സ്വാതന്ത്ര്യത്തിന്റെ അതേ പ്രായമായതുകൊണ്ട് അര്‍ഫാന് ഇസ്ലാമിന് ഇപ്പോള് 72 വയസ്സ് കഴിഞ്ഞിട്ടുണ്ടാവും. അയാള് കറാച്ചിയിലെവിടെയോ ജീവിച്ചിരിപ്പുണ്ടാവണം. നസീം അഹമ്മദും അസിഫ് ഭട്ടിയും അഹമ്മദ് താഹിറും സന്തോഷപൂര്‍വം വിശ്രമജീവിതം നയിക്കുന്നുണ്ടാവണം. ദില്ലിയും ലാഹോറും പട്യാലയും കറാച്ചിയും ജലന്ധറുമടക്കം ഒരു പാട് പട്ടണങ്ങളും നഗരങ്ങളും വീരാന്‍കുട്ടിയുടെ കവിതയിലെഴുതിയപോലെ അതിര്‍ത്തികള്‍ക്കപ്പുറം തൊടരുതെന്ന് അകറ്റി നട്ട മരങ്ങളെപ്പോലെ മണ്ണിനടിയിലൂടെ വേരുകള് കൊണ്ട് പരസ്പരം കെട്ടിപ്പിടിക്കുന്നുണ്ടാവണം.\nനിങ്ങളെപ്പോഴെങ്കിലും മൈക്രോബുകൾക്ക് വേണ്ടി പ്രാർത്ഥിച്ചിട്ടുണ്ടോ?\nരോഗാണുക്കള്‍ക്കു പിന്നാലെ പായുന്നവര്!\nഈ നഗരത്തിലെ ഓടകളിലെല്ലാം ശുദ്ധമായ, പളുങ്കുപോലുള്ള വെള്ളം, നീന്തിത്തുടിച്ച് അലങ്കാര മീനുകൾ; കാരണമിത്\nവളരെപ്പെട്ടെന്നുതന്നെ കൊവിഡിനെ നിയന്ത്രണത്തിലാക്കിയ രാജ്യം, തായ്‍വാൻ എങ്ങനെയാണ് മാതൃകയാവുന്നത്?


48 മണിക്കൂർ കൊണ്ട് കന്യാകുമാരി ചുറ്റികാണാം | 48 Hours Around Kanyakumari | Travel Kerala | Manorama Online\n48 മണിക്കൂർ കൊണ്ട് കന്യാകുമാരി ചുറ്റികാണാം\nമനോരമ ലേഖകൻ December 19, 2018 12:41 PM IST\nയാത്രകൾ ഇഷ്ടമില്ലാത്ത ആളുകൾ ഇന്ന് വളരെ കുറവാണ്. ജോലി തിരക്കുകൾ മാറ്റിവെച്ചു ഒന്നോ രണ്ടോ ദിവസം കുടുംബവുമൊത്തു യാത്രക്കൊരുങ്ങാൻ എപ്പോഴും തയാറാണ് ഭൂരിപക്ഷം പേരും. ആഴ്ചാവസാനങ്ങൾ യാതൊരു പരിപാടികളുമില്ലാതെ വിരസമായി തള്ളി നീക്കാനുള്ള മനപ്രയാസത്തിൽ ഇരിക്കുന്നവരാണോ നിങ്ങൾ? എങ്കിൽ വരൂ..തിരുവന്തപുരത്തു നിന്നും കന്യാകുമാരി വരെ റോഡ് മാർഗം ഒരു യാത്ര പോകാം, ആ യാത്രയിൽ നിരവധി കാഴ്ചകളുണ്ട് നിങ്ങൾക്ക് ആസ്വദിക്കാൻ..48 മണിക്കൂർ മാത്രം കയ്യിലെടുത്തുകൊണ്ടു മനോഹരമായ കാഴ്ചകളിലൂടെ വാഹനമോടിക്കാം. കടലും തിരയും ഉദയവും അസ്തമയവും പിന്നെയും ഒട്ടേറെ കാഴ്ചകൾ കണ്ട് മടങ്ങാം. തയാറെങ്കിൽ വണ്ടി സ്റ്റാർട്ട് ചെയ്തോളൂ...യാത്ര തുടങ്ങാം.\nതിരുവനന്തപുരത്തു നിന്നുള്ള യാത്രയിൽ ആദ്യ ലക്ഷ്യം ചിതറാളിലെ ജൈന ക്ഷേത്രമാണ്. ദേശീയപാതയിൽ മാർത്താണ്ഡത്തിനു സമീപത്തായി സ്ഥിതിചെയ്യുന്ന ഇവിടുത്തെ പ്രധാനാകര്‍ഷണം ഒമ്പതാം നൂറ്റാണ്ടിൽ പണി കഴിപ്പിച്ച ജൈനമതസ്ഥരുടെ ക്ഷേത്രമാണ്. അക്കാലത്തെ വാസ്തുവിദ്യയുടെ തിരുശേഷിപ്പുകൾ ഇന്നും ദൃശ്യമാണിവിടെ. ട്രെക്കിങ് പ്രിയരെ ഏറെ ആകർഷിക്കും ഈ ഗുഹാക്ഷേത്രം. കരിങ്കല്ലിൽ കൊത്തിയ ധ്യാനനിരതനായ തീർത്ഥങ്കരന്റെ ശില്പവും ഗുഹാശില്പങ്ങളിലെ ധർമദേവതയുമെല്ലാം തിരുചരണാത്തുപള്ളി എന്ന ചിതറാളിലെ വൈവിധ്യമാർന്ന കാഴ്ചകളാണ്. വേനൽകാലങ്ങളിൽ ഇവിടെ അധികം സമയം ചിലവഴിക്കുന്നത് അസാധ്യമായിരിക്കും. കഠിനമായ ചൂട് വലയ്ക്കാനിടയുണ്ട്. അതുകൊണ്ടു തന്നെ ചിതറാളിലെ കാഴ്ചകൾക്ക് തൽക്കാലം ഒന്ന് വിരാമമിടാം. ഇനി അടുത്ത കേന്ദ്രത്തിലേക്ക്..\nസംസ്ഥാനം മാറിയെങ്കിലും ഇന്നും കേരളത്തിന്റെ അധീനതയിലുള്ള കൊട്ടാരമാണ് പദ്‌മനാഭപുരം. തിരുവനന്തപുരം-കന്യാകുമാരി ദേശീയപാതയിൽ തക്കല എന്ന സ്ഥലത്തു നിന്നും ഏകദേശം രണ്ടു കിലോമീറ്റര് മാറിയാണ് ചരിത്രമുറങ്ങുന്ന ഈ കൊട്ടാരക്കെട്ടുകൾ നിലനിൽക്കുന്നത്. പൗരാണിക കേരളത്തിലെ തനതു വാസ്തുവിദ്യയുടെ സമ്മോഹനമായ കാഴ്ചകളുണ്ടിവിടെ. ആറ് ഏക്കറോളം നീണ്ടു കിടക്കുന്ന കൊട്ടാരവും അതിനോട് ചേർന്നൊഴുകുന്ന വല്ലീനദിയും സുന്ദരമായ യാത്രാനുഭവമാകും പകർന്നുനൽകുക. പദ്മനാഭപുരത്തെ കാഴ്ചകൾ കണ്ടുതീർത്ത്..നേരം ഏറെ വൈകുന്നതിനുമുമ്പു കന്യാകുമാരിയിലെത്തിച്ചേരണം.\nഒരുമിച്ചു ചേരാൻ കഴിയാതെ പോയ കന്യാദേവിയും ശുചീന്ദ്ര ദേവനും നഷ്ടപ്രണയത്തിന്റെ തീവ്രതപേറി നിൽക്കുന്ന ഭൂമികയാണ് കന്യാകുമാരി. അന്ന് ഇരുവരുടെയും കല്യാണനാളിൽ ഉപയോഗിക്കാൻ കഴിയാതെ പോയ അരിമണികൾ ഒരിക്കലും ക്ഷയിക്കാത്ത കല്ലുമണികളായി ഇന്നും ആ കടൽത്തീരത്ത് പ്രണയം പറഞ്ഞുകൊണ്ടിരിക്കുന്നു. അതുകൊണ്ടു തന്നെയായിരിക്കണം കാണാനെത്തുന്നവരുടെയെല്ലാം ജീവിതത്തിൽ പ്രണയത്തിന്റെ നിറങ്ങൾ നൽകി ദേവി അനുഗ്രഹിക്കുന്നത്. അർക്കന്റെ അസ്തമയം കാണാൻ ഈ കടലോളം മനോഹരമായ മറ്റിടങ്ങൾ കുറവാണ്. ബംഗാൾ ഉൾക്കടലും ഇന്ത്യൻ മഹാസമുദ്രവും അറബിക്കടലും സംഗമിക്കുന്ന ഈ ത്രിവേണീസംഗമ ഭൂമിയിൽ കന്യാകുമാരി കടൽത്തീരത്ത് ഒരു സായന്തനം ചെലവിടണം. ശാന്ത സുന്ദരമായ ആ തീരം അന്നത്തെ യാത്രയുടെ മുഴുവൻ ആലസ്യത്തേയും ആ ഒറ്റകാഴ്ചകൊണ്ട് മായ്ചുകളയും. വിവേകാനന്ദ പാറയും മഹാത്മാഗാന്ധി മെമ്മോറിയലും തിരുവള്ളുവരുടെ പ്രതിമയുമെല്ലാം കന്യാകുമാരിയിലെ ആ യാത്രയിൽ പുതുകാഴ്ചകളൊരുക്കും.\nകന്യാകുമാരിയിലെ ഉദയം കണ്ടുകൊണ്ടാകണം അടുത്ത പ്രഭാതത്തിൽ ഉണരേണ്ടത്. അത്തരത്തിലൊരു സ്ഥലം താമസിക്കാനായി തെരെഞ്ഞെടുക്കുന്നതാണ് ഉത്തമം. ഉദയത്തിനു ശേഷമുള്ള അന്നത്തെ കാഴ്ചകളിൽ ആദ്യസ്ഥാനം വട്ടക്കോട്ടയ്ക്കു തന്നെയാകട്ടേ...\nകന്യാകുമാരിയിലെ കടലോര കാഴ്ചകളിൽ അത്യാകർഷകമായ ഒരു കാഴ്ചയാണ് വട്ടക്കോട്ട. പേര് സൂചിപ്പിക്കുന്നതുപോലെ തന്നെ വൃത്താകൃതിയിൽ പണിതിരിക്കുന്ന കോട്ടയാണിത്. പതിനെട്ടാം നൂറ്റാണ്ടിൽ പണികഴിപ്പിച്ച ഈ കോട്ട പൂർണമായും കരിങ്കല്ലിലാണ് നിർമിച്ചിരിക്കുന്നത്. തിരുവിതാംകൂറിന്റെ സുരക്ഷാക്രമീകരണങ്ങളുടെ ഭാഗമായി പണിതതാണിതെന്ന് ചരിത്രത്താളുകളിൽ രേഖപ്പെടുത്തിയിരിക്കുന്നു. ഒരുഭാഗത്തു കടലും മറുഭാഗത്തു പശ്ചിമഘട്ടവുമായി ആരെയും മോഹിപ്പിക്കുന്ന കാഴ്ചകളാൽ സമ്പന്നമാണിവിടം. തിരുവിതാംകൂറിലെ പടത്തലവനായിരുന്ന ഡി ലെനോയ് ആണ് ഈ കോട്ടയുടെ നിർമാണത്തിന് നേതൃത്വം വഹിച്ചത്. പുരാവസ്തു ഗവേഷണ വകുപ്പിന്റെ കീഴിലുള്ള സംരക്ഷിത കോട്ടയാണിന്നിത്. കേട്ടറിഞ്ഞവർ കണ്ടറിയാനായി എത്തുന്നതുകൊണ്ടു തിരക്കുള്ളൊരു വിനോദ സഞ്ചാരകേന്ദ്രമാണിവിടം.\nകന്യാകുമാരിയിൽ നിന്നും വീശിയടിക്കുന്ന കാറ്റിനെ വൈദ്യുതിയാക്കി മാറ്റുന്ന മുപ്പന്തൽ എന്ന ഗ്രാമം കാഴ്ചക്കാരിൽ കൗതുകമുണർത്തും. നീണ്ടു പരന്നു കിടക്കുന്ന ഭൂമിയിൽ കാറ്റിനെ ആവാഹിക്കാനായി കണ്ണെത്താദൂരത്തോളം കാറ്റാടികൾ സ്ഥാപിച്ചിരിക്കുന്ന കാഴ്ച കണ്ണുകൾക്ക് ആനന്ദം നൽകുന്നതാണ്. ഒരു തടസവും കൂടാതെ അറബികടലിൽ നിന്നെത്തുന്ന കാറ്റിനെ ഇവിടെ വൈദ്യുതിയാക്കി മാറ്റുമ്പോൾ തെക്കനേഷ്യയിലെ തന്നെ ഏറ്റവും വലിയൊരു വൈദ്യുതി ഉല്പാദന പദ്ധതിയായി ഇതുമാറുന്നു.\nതൃപ്പരപ്പ് വെള്ളച്ചാട്ടത്തിലെ തണുത്ത ജലത്തുള്ളികൾ മൂർദ്ധാവിൽ വീഴുമ്പോൾ യാത്ര സമ്മാനിച്ച ചെറിയൊരാലസ്യമൊഴിയും. കോതയാറിൽ നിന്നും ഏകദേശം രണ്ടായിരത്തോളമടി ഉയരത്തിൽ നിന്ന് ജലം താഴേക്ക് പതിക്കുന്നതാണ് തൃപ്പരപ്പ് വെള്ളച്ചാട്ടം. കോതയാറും തൃപ്പരപ്പ് വെള്ളച്ചാട്ടവും അതിമോഹനമായ കാഴ്ച്ചകൾ സമ്മാനിക്കുന്നിടങ്ങളാണ്. ആറിന് കുറുകെ ഒരു തടയണയും ആറിന് മധ്യഭാഗത്തായി വിശാഖം തിരുന്നാൾ പണികഴിപ്പിച്ച ഒരു കല്മണ്ഡപവും കാണാവുന്നതാണ്. വര്ഷം മുഴുവൻ ജലപാതമുള്ളതു കൊണ്ട് തന്നെ നിരവധി സഞ്ചാരികൾ എത്തുന്ന ഒരിടമാണ് തൃപ്പരപ്പ് വെള്ളച്ചാട്ടം.\nശുചീന്ദ്ര ക്ഷേത്രവും സെന്റ് തോമസ് സ്ഥാപിച്ചതെന്ന് കരുതപ്പെടുന്ന തിരുവിതാംകോട് അരപ്പള്ളിയും വേളിമല മുരുകക്ഷേത്രവുമെല്ലാം ഈ യാത്രയിൽ ഇനിയും കണ്ടു തീർക്കാനുള്ള കാഴ്ചകളാണ്. തിരുവനന്തപുരം-കന്യാകുമാരി യാത്ര നൽകിയ അതിസുന്ദരമായ അനുഭവങ്ങളുമായി ഇനി മടക്കയാത്രയാണ്. കാണാത്ത കാഴ്ചകൾ കാണാനായി ഇതുപോലുള്ള ആഴ്ചാവസാനങ്ങളിൽ ഒരു വരവ് കൂടി വരേണ്ടി വരും.


V.D Satheesan | പരനാറി, നികൃഷ്ടജീവി, കുലംകുത്തി എന്നൊക്കെ വിളിച്ചതിന് കേസെടുത്തോ ? വിമര്‍ശനവുമായി വിഡി സതീശന് | VD Satheeshan on controversial case against K sudhakaran – News18 Malayalam\nകേരള രാഷ്ട്രീയത്തിൽ ഏറ്റവും മോശം പദപ്രയോഗങ്ങൾ നടത്തിയത് പിണറായി വിജയനാണ്. യുഡിഎഫ് നേതാക്കൾ ആരും ഇത്തരം പദപ്രയോഗങ്ങൾ നടത്താറില്ലെന്നു വി.ഡി.സതീശൻ പറഞ്ഞു.\nമുഖ്യമന്ത്രിക്കെതിരായ പരാമര്‍ശത്തില് കെപിസിസി അധ്യക്ഷന് കെ സുധാകരനെതിരെ (K Sudhakaran) കേസെടുത്തതിനെ വിമര്‍ശിച്ച് പ്രതിപക്ഷ നേതാവ് വി.ഡി സതീശന് (V.D Satheesan). സുധാകരനെതിരായ കേസ് കോടതി വരാന്തയില് പോലും നില്‍ക്കില്ലെന്ന് സതീശന് പറഞ്ഞു.\nവര്‍ഗീയ പരാമര്‍ശം നടത്തിയതിന് അറസ്റ്റിലായി ജാമ്യത്തില് ഇറങ്ങി ജാമ്യ വ്യവസ്ഥ ലംഘിച്ചിട്ട് പോലും പി.സി ജോര്‍ജിനെതിരേ മിണ്ടുന്നില്ല. മിണ്ടാന് കഴിയില്ലെന്നും തൃക്കാക്കരയില് മത്സരിക്കുന്നത് അദ്ദേഹത്തിന്റെ സ്ഥാനാര്‍ഥിയാണെന്നും വി.ഡി സതീശന് കുറ്റപ്പെടുത്തി.\nAlso Read- മുഖ്യമന്ത്രിക്കെതിരായ തൃക്കാക്കരയിലെ പരാമര്‍ശം; കെ സുധാകരനെതിരെ കേസ്\nകൊച്ചി കോർപറേഷൻ ഭരണം നഷ്ടപ്പെടാതിരിക്കാൻ സിപിഎം ബിജെപിയെ സഹായിച്ചെന്നും വി.ഡി.സതീശൻ ആരോപിച്ചു. എൽഡിഎഫ് സ്ഥാനാർഥിക്കു കഴിഞ്ഞവട്ടം സ്വതന്ത്രയായി മത്സരിച്ചതിനേക്കാൾ 78 വോട്ട് അധികം കിട്ടിയതായും സതീശൻ പറഞ്ഞു.\nതൃപ്പൂണിത്തുറയില് ബിജെപിക്ക് വോട്ട് മറിച്ചത് സി.പി.എം ആണ്. അത് വോട്ട് നില പരിശോധിച്ചാല് മനസ്സിലാവും. യു.ഡി.എഫിന് നഗരത്തില് വോട്ട് വര്‍ധിക്കുകയാണ് ചെയ്തത്. ബി.ജെ.പി അട്ടിമറി നടത്തിയ വാർഡിൽ ഞങ്ങള് ജയിച്ചിരുന്നുവെങ്കില് തൃപ്പൂണിത്തുറയില് എല്‍ഡിഎഫിന് ഭരണം നഷ്ടപ്പെടുമായിരുന്നു. അത് മുന്നില് കണ്ടാണ് ബി.ജെ.പി സ്ഥാനാര്‍ഥിക്ക് വോട്ട് മറിച്ച് നല്‍കിയതെന്നും സതീശന് കുറ്റപ്പെടുത്തി.\nAlso Read- 'നോമിനേഷന് കൊടുത്തിട്ട് പെമ്പിളമാരുടെ കൂടെ കിടന്നാല് ജയിക്കുമെന്ന കോണ്‍ഗ്രസ് ധാരണ മാറ്റിയിട്ടുണ്ട്'; എംഎം മണി\nFirst published: May 19, 2022, 12:55 IST\nChief Minister Pinarayi Vijayank sudhakaranopposition leader VD Satheesan


സാംസങ് മേധാവി ജയില്‍മോചിതനായി – Chandrika Daily\nBy chandrika Monday February 5, 2018 23:21 pm\nസാംസങ് മേധാവി ജയില്‍മോചിതനായി\nസോള്: ദക്ഷിണകൊറിയന് മുന് പ്രസിഡന്റിന് കൈക്കൂലി നല്‍കിയ കേസില് അഞ്ചു വര്‍ഷം തടവിന് ശിക്ഷിക്കപ്പെട്ട സാംസങ് മേധാവി ലീ ജാ യങ് ജയില് മോചിതനായി. ലീ…\nസോള്: ദക്ഷിണകൊറിയന് മുന് പ്രസിഡന്റിന് കൈക്കൂലി നല്‍കിയ കേസില് അഞ്ചു വര്‍ഷം തടവിന് ശിക്ഷിക്കപ്പെട്ട സാംസങ് മേധാവി ലീ ജാ യങ് ജയില് മോചിതനായി. ലീ കുറ്റക്കാരനാണെന്ന് അംഗീകരിച്ച സോള് ഹൈക്കോടതി, വിശേഷാധികാരം ഉപയോഗിച്ചാണ് ജയില് മോചിതനാക്കിയത്. തടവിന്റെ കാലാവധി രണ്ടര വര്‍ഷമായി വെട്ടിച്ചുരുക്കിയ കോടതി കൈക്കൂലി ഉള്‍പ്പെടെയുള്ള കേസുകളില് കീഴ്‌ക്കോടതി വിധിച്ച ശിക്ഷ റദ്ദാക്കുകയായിരുന്നു. ഹൈക്കോടതി വിധി ചോദ്യംചെയ്ത് സുപ്രീംകോടതിയെ സമീപിക്കുമെന്ന് പ്രോസിക്യൂട്ടര്‍മാര് വ്യക്തമാക്കിയിട്ടുണ്ട്.\nകുറ്റം ശരിവെച്ചതിനെതിരെ അപ്പീല് നല്‍കുമെന്ന് ലീയുടെ അഭിഭാഷകരും അറിയിച്ചു.\nദക്ഷിണകൊറിയയെ പിടിച്ചുകുലുക്കിയ കൈക്കൂലി അഴിമതിക്കേസില് കൊറിയന് പ്രസിഡന്റ് പാര്‍ക്ക് ഗ്യുന് ഹേക്ക് ലീ കൈക്കൂലി നല്‍കിയെന്നാണ് കേസ്. ബിസിനസ് രംഗത്ത് സര്‍ക്കാര് ചെയ്തു തന്ന സഹായങ്ങള്‍ക്കു പകരമായി പാര്‍ക്കിന്റെ വിശ്വസ്ത സഹായിക്ക് ലീ പണം നല്‍കിയതായി പ്രോസിക്യൂഷന് പറയുന്നു.\nകഴിഞ്ഞ വര്‍ഷമാണ് സോള് സെന്‍ട്രല് ഡിസ്ട്രിക്റ്റ് കോടതി ലീക്ക് അഞ്ചു വര്‍ഷം തടവ് വിധിച്ചത്. പാര്‍ക്ക് ഗ്യൂന് ഹേയുടെ അധികാരക്കസേര തെറിപ്പിച്ച അഴിമതിക്കേസ് കാരണം രാജ്യത്തെ പ്രമുഖ കമ്പനികളില് ജനങ്ങള്‍ക്കുള്ള വിശ്വാസം നഷ്ടപ്പെട്ടിരുന്നു. സാംസങ് ഇലക്ടോണിക്‌സിന്റെ വൈസ് ചെയര്‍മാനാണ് ലീ. സാംസങ് ചെയര്‍മാനായ പിതാവ് ലീ കുനേ മൂന്നുവര്‍ഷം മുമ്പ് ഹൃദയാഘാതത്തെ തുടര്‍ന്ന് അബോധാവസ്ഥയില് ആസ്പത്രിയിലാണ്. ഇതുകാരണം ലീ ജാ യങാണ് കമ്പനിയെ നയിക്കുന്നത്. ലോകത്തെ ഏറ്റവും വലിയ സ്മാര്‍ട്ട്‌ഫോണ് നിര്‍മാതാക്കളായ സാംസങിന് ലീയുടെ മോചനം ആശ്വാസമായിരിക്കുകയാണ്. ലീയുടെ അഭാവം കമ്പനിയുടെ ഓഹരി വിലയേയോ ലാഭത്തേയോ ഒരുതരത്തിലും ബാധിച്ചിരുന്നില്ലെന്ന് സാംസങ് വൃത്തങ്ങള് പറയുന്നു.\nജയില് മോചിതനായ വാര്‍ത്ത വന്നതോടെ കമ്പനിയുടെ ഓഹരി വില കുതിച്ചുയര്‍ന്നു. സാംസങിന്റെ ഡ്രൈവിങ് സീറ്റില് ലീ തിരിച്ചുവരണെന്ന് നിക്ഷേപകര് ആഗ്രഹിക്കുന്നുവെന്നതിന്റെ തെളിവായാണ് ഇത് ചൂണ്ടിക്കാണിക്കപ്പെടുന്നത്.\nCategories: Video Stories Tags: samsung


Jaya Prada misspells the word ‘country’ while teaching students കുട്ടികളെ അക്ഷരം തെറ്റി പഠിപ്പിച്ച് ബിജെപി നേതാവ് ജയപ്രദ; വീഡിയോ പുറത്ത്\n‘ഇന്ത്യ എന്റെ രാജ്യമാണ് (India is my country) എന്നാണ് ജയപ്രദ ബോര്‍ഡില് എഴുതുന്നത്\nJuly 7, 2019 5:22:38 pm\nലക്നൗ: വിദ്യാര്‍ത്ഥികള്‍ക്ക് തെറ്റായ രീതിയില് വാക്കുകള് പഠിപ്പിച്ച് കൊടുക്കുന്ന ബിജെപി നേതാവും മുന് നടിയുമായ ജയപ്രദയുടെ വീഡിയോ പുറത്ത്. ജൂലൈ 1ന് ഉത്തര്‍പ്രദേശിലെ രാംപൂരിലുളള ഒരു സ്കൂളിലാണ് ജയപ്രദ എത്തിയത്. സ്കൂളിലെ അടിസ്ഥാന സൗകര്യങ്ങളും പഠനനിലവാരവും വിലയിരുത്താനായിരുന്നു ബിജെപി നേതാവ് വന്നത്. എന്നാല് ജയപ്രദയുടെ സന്ദര്‍ശനം കുട്ടികള്‍ക്ക് വേണ്ട രീതിയില് ഉപകാരപ്പെട്ടില്ല എന്നാണ് പുറത്തുവന്ന വീഡിയോ തെളിയിക്കുന്നത്.\nഹിന്ദി ടെലിവിഷന് ചാനലായ എബിപി ന്യൂസ് പുറത്തുവിട്ട വീഡിയോയില് സ്കൂള് കുട്ടികളോടൊത്ത് സംവദിക്കുന്ന ജയപ്രദയെ കാണാന് കഴിയും. ‘ഇന്ത്യ എന്റെ രാജ്യമാണ് (India is my country) എന്നാണ് ജയപ്രദ ബോര്‍ഡില് എഴുതുന്നത്. എന്നാല് Country എന്ന വാക്കിലെ ‘U’ എന്ന അക്ഷരം ജയപ്രദ എഴുതാന് വിട്ടു പോയി. ‘Contry’ എന്നാണ് ജയപ്രദ എഴുതിയിരിക്കുന്നത്.\nജയപ്രദയെ അനുഗമിച്ച മറ്റ് ആളുകളോ അധ്യാപകരോ ഈ തെറ്റ് ചൂണ്ടിക്കാണിച്ചുമില്ല. വിദ്യാഭ്യാസരംഗത്തെ പുരോഗമനത്തിനായി ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥ് തുടങ്ങിയ പ്രചരണത്തിന്റെ ഭാഗമായാണ് ജയപ്രദ സ്കൂളിലെത്തിയത്. യുപിയിലെ മറ്റ് സ്കൂളുകളും എംപി സന്ദര്‍ശിച്ചിരുന്നു. മെയ് മാസം നടന്ന ലോക്ഭാ തിരഞ്ഞെടുപ്പില് ബിജെപിക്ക് വേണ്ടി മത്സരിച്ച ജയപ്രദ സമാജ്വാദി പാര്‍ട്ടി നേതാവ് അസം ഖാനോട് മത്സരിച്ച് തോറ്റിരുന്നു.\nBJPUttar PradeshViral Video\nWeb Title: Jaya prada misspells the word country while teaching students


ഫാ. ഡോ. സോണി മഞ്ഞളി\nപ്രസിദ്ധ ഫ്രഞ്ച് ബൈബിള് പണ്ഡിതനായ ജെസ്യൂട്ട് വൈദികന് ജീന് നോയല് ആലത്തി സത്യാന്വേഷണത്തിലെ (process of veridiction) രണ്ട് ഘടകങ്ങള് പങ്കുവയ്ക്കുന്നുണ്ട് - ആയിരിക്കുന്നതും (being), കാണപ്പെടുന്നതും (appearence). വി. ഗ്രന്ഥത്തിലെ കഥകളേയും (ഉപമകളേയും), സംഭവങ്ങളേയും, വ്യക്തികളേയും ഈ രണ്ട് ഘടകങ്ങളുടെ വെളിച്ചത്തില് വിലയിരുത്താന് സാധിക്കും. ഒരു കാര്യം/വ്യക്തി സത്യം (true) ആകുന്നത്, ആയിരിക്കുന്ന അവസ്ഥയും (being), പുറത്ത് കാണിക്കുന്നതും (appearence) ഒരേ പോലെയാകുമ്പോഴാണ്. തെറ്റായി (false) മാറുന്നത്, ആയിരിക്കുന്ന അവസ്ഥ (being) ഒന്നും, പുറത്ത് കാണിക്കുന്നത് (appearence) മറ്റൊന്നും ആകുമ്പോഴാണ്.\nഓരോ സുവിശേഷവും ക്രിസ്തുവാകുന്ന സത്യത്തെ വെളിപ്പെടുത്തുന്നവയാണ്. ''വഴിയും സത്യവും ജീവനുമായ യേശുവിനെ (യോഹ. 14:6) അനുഗമിക്കാന് അവ നമ്മെ പഠിപ്പിക്കുന്നു. ''നിങ്ങള് സത്യം അറിയുകയും, സത്യം നിങ്ങളെ സ്വതന്ത്രരാക്കുകയും ചെയ്യും'' (യോഹ. 8:32).\nഓരോ സുവിശേഷകനും താന് ''അനുഭവിച്ചറിഞ്ഞതും കേട്ടതും സ്വന്തം കണ്ണുകൊണ്ട് കണ്ടതും സൂക്ഷിച്ച് വീക്ഷിച്ചതും കൈകൊണ്ട് സ്പര്‍ശിച്ചതുമായ ജീവന്റെ വചനത്തെപ്പറ്റി (1 യോഹ. 1:1) ആണ് എഴുതിയതും, പ്രഘോഷിച്ചതും. ഈ പ്രക്രിയയില് ഒരു സത്യാന്വേഷണം (process of veridiction) ഓരോ ഗ്രന്ഥകാരനും നടത്തിയിട്ടുണ്ട്.\nഈ സത്യാന്വേഷണവും, സത്യത്തെ തിരിച്ചറിയലും വ്യക്തമായി സൂചിപ്പിച്ചിരിക്കുന്നത് വി. ലൂക്കാ സുവിശേഷകനാണ്. ഗ്രന്ഥത്തിന്റെ ആരംഭത്തില് സുവിശേഷകന് ഇപ്രകാരം രേഖപ്പെടുത്തിയിരിക്കുന്നു. ''... എല്ലാ കാര്യങ്ങളും പ്രാരംഭം മുതല്‍ക്കേ സൂക്ഷ്മമായി പരിശോധിച്ചതിനു ശേഷം എല്ലാം ക്രമമായി നിനക്കെഴുതുന്നത് ഉചിതമാണെന്ന് എനിക്കും തോന്നി'' (ലൂക്കാ 1:3). വി. ലൂക്കാ സുവിശേഷകന് തന്റെ ആമുഖത്തില് (ലൂക്കാ 1:1-4), സുവിശേഷ ഗ്രന്ഥരചനയുടെ പശ്ചാത്തലവും, രീതിയും വിവരിക്കുന്നു. ഗ്രന്ഥകര്‍ത്താവ് വിവരിക്കുന്ന വചനവായനയുടെ വ്യാപ്തി ലൂക്കാ സുവിശേഷത്തില് മാത്രം ഒതുങ്ങുന്നതല്ല; മറിച്ച് അപ്പസ്‌തോല പ്രവര്‍ത്തനങ്ങളില് വരെ എത്തി നില്‍ക്കുന്നതാണ്. കാരണം വി. ലൂക്കാ തന്നെയാണല്ലോ അപ്പസ്‌തോല പ്രവര്‍ത്തനത്തിന്റേയും ഗ്രന്ഥകര്‍ത്താവ്.\nഗ്രന്ഥരചനയുടെ ലക്ഷ്യം സുവിശേഷകന് വിവരിക്കുന്നു. ''... നിന്നെ പഠിപ്പിച്ചിട്ടുള്ള വചനങ്ങളുടെ വിശ്വസ്തതയെക്കുറിച്ച് നിനക്ക് ബോധ്യം വരാനാണ്'' (ലൂക്കാ 1:4). വിശ്വാസജീവിതത്തിന്റെ അടിസ്ഥാനം തിരിച്ചറിവാണ് (എപ്പിഗ്‌നോസ്). വചനവായനയും നമ്മെ നയിക്കേണ്ടത് 'തിരിച്ചറിവിലേക്കാണ്.' യേശുവിനെ തിരിച്ചറിയുക - സത്യാന്വേഷണം നടത്തുക - സത്യത്തിന് സാക്ഷ്യം നല്കുക.\nഎ.ഡി. 70-നു ശേഷം ഗ്രീസില് വച്ച് ഈ സുവിശേഷം വിരചിതമായെന്ന് വിശ്വസിക്കപ്പെടുന്നു. തന്റെ സത്യാന്വേഷണത്തിലൂടെ പാരമ്പര്യങ്ങളെ വിശ്വസ്തതാപൂര്‍വ്വം പുനരവതരിപ്പിക്കുക മാത്രമല്ല അവയെ ക്രമപ്പെടുത്തുകയും ചെയ്യുന്നുണ്ട് ഗ്രന്ഥകാരന്. അതുപോലെതന്നെ തന്റെ അനുഭവത്തില് നിന്ന് ഉരുത്തിരിഞ്ഞ ക്രിസ്തുദര്‍ശനത്തെ അവതരിപ്പിക്കുന്നതിനോടൊപ്പം വിജാതീയ ക്രിസ്ത്യാനികളായ തന്റെ വായനക്കാര്‍ക്ക് താല്പര്യം തോന്നാന് ഇടയില്ലാത്ത കാര്യങ്ങള് ഉപേക്ഷിച്ച് കളയുകയും ചെയ്യുന്നുണ്ട്. തന്റെ വിവരണത്തിലൂടെ ക്രിസ്ത്യാനിയുടെ അടിസ്ഥാന പ്രഘോഷണം (Kerygma) - യേശു മരിക്കുകയും, മൂന്നാം നാള് ഉയിര്‍ത്തെഴുന്നേല്‍ക്കുകയും ചെയ്തു എന്നതാണെന്ന് സുവിശേഷകന് ഉച്ചൈസ്തരം പ്രഘോഷിക്കുന്നു.\nഅപ്പസ്‌തോല പ്രവര്‍ത്തനം 1:21-22-ല് വി. ലൂക്കാ സാക്ഷ്യപ്പെടുത്തുന്നതനുസരിച്ച് ഒരുപാട് പേര് യേശുവിന്റെ രക്ഷാകര രഹസ്യങ്ങള്‍ക്ക് ദൃക്‌സാക്ഷികളായിരുന്നു (Eye witnesses). എന്നാല് അതില് ചുരുക്കംപേര് മാത്രമേ ക്രിസ്തുവിനെ പ്രഘോഷിക്കുന്നവരും, അവന് സാക്ഷ്യം വഹിക്കുന്നവരുമായി മാറിയുള്ളൂ. സാക്ഷ്യം എന്നത് ദൈവത്തിന്റെ വിളിയാണെങ്കിലും അത് ചരിത്രസംഭവങ്ങളുമായി ബന്ധപ്പെട്ടിരിക്കുന്നു.\nസുവിശേഷങ്ങളില് യേശുവിനെക്കുറിച്ചുള്ള അന്വേഷണം ഉണ്ട്. അതിലുപരി രക്ഷകനും, നാഥനുമായി യേശുവിനെ തിരിച്ചറിയുന്നുമുണ്ട്. ലൂക്കായുടെ സുവിശേഷത്തെയും ''അന്വേഷണത്തിന്റെ കഥ'' എന്ന് വിശേഷിപ്പിക്കാന് സാധിക്കും. യേശുവിനെ അന്വേഷിക്കുന്ന രണ്ട് എപ്പിസോഡുകള് ലൂക്കാ സുവിശേഷത്തിന്റെ ആരംഭത്തിലും (ലൂക്കാ 2:41-52), അവസാനത്തിലും (ലൂക്കാ 24:1-12) ഉണ്ട്. ബാല്യകാല സുവിശേഷത്തിന്റെ ക്ലൈമാക്‌സില് ആണ് മാതാപിതാക്കള് യേശുവിനെ കാണാതെ അന്വേഷിക്കുകയും, പിന്നീട് ദേവാലയത്തില് കണ്ടെത്തുകയും ചെയ്യുന്നത്. അവസാനത്തെ അദ്ധ്യായത്തിന്റെ ആരംഭത്തില് സ്ത്രീകള് യേശുവിന്റെ കല്ലറ സന്ദര്‍ശിക്കുകയും, അവിടെ കാണായ്കയാല് അന്വേഷിക്കുകയും ചെയ്യുന്നു.\nഈ രണ്ട് അന്വേഷണങ്ങളിലും ഒളിഞ്ഞിരിക്കുന്ന ദൈവികപദ്ധതി അവിടങ്ങളില് വെളിപ്പെടുകയും ചെയ്യുന്നുണ്ട് (ലൂക്കാ 2:49; 24:7). രണ്ടിടങ്ങളിലും, യേശുവിനെ അന്വേഷിച്ച് കണ്ടെത്തുകയും, അവന് ആരെന്ന് തിരിച്ചറിയുകയും ചെയ്യുന്നു. എമ്മാവൂസിലേക്ക് പോയ ശിഷ്യന്മാരുടെ വിവരണത്തില് (ലൂക്കാ 24:13-35) ഈ തിരിച്ചറിയലും, വെളിപ്പെടുത്തലും വളരെ വ്യക്തമായി അവതരിപ്പിച്ചിരിക്കുന്നു.\nഅരിസ്റ്റോട്ടിലിന്റെ 'Poetica' എന്ന കൃതിയില് ഒരു കഥാവിവരണത്തിന്റെ ഗതിയിലെ രണ്ട് തലങ്ങള് വെളിപ്പെടുത്തുന്നുണ്ട് (Poetica 18, 14556 24). പെരിപെത്തെയ്‌യ (reversal) ഉം, അനഗ്‌നോരിസിസ് (recognition) ഉം. എമ്മാവൂസിലേക്ക് പോയ ശിഷ്യന്മാരുടെ സംഭവത്തില് ഈ രണ്ട് ഘടകങ്ങളും നമുക്ക് ദര്‍ശിക്കാന് സാധിക്കും. യേശുവിനെക്കുറിച്ചുള്ള തിരിച്ചറിവ് ക്രിസ്തു വിജ്ഞാനീയത്തിലേക്കാണ് (Christology) നമ്മെ നയിക്കുന്നത്.\nലൂക്കായുടെ സുവിശേഷത്തില് ക്രിസ്തുവിജ്ഞാനീയത്തിന്റെ തിരിച്ചറിവ് വിവിധ ഘട്ടങ്ങളിലൂടെ പുരോഗമിക്കുന്നുണ്ട്. സുവിശേഷത്തിന്റെ ആരംഭം മുതല് അവസാനം വരെയുള്ള ചില ഉദാഹരണങ്ങള് താഴെ ചേര്‍ക്കുന്നു. ലൂക്കാ 1:32, 1:35, 2:11, 2:26, 2:40, 3:21-22, 3:38, 4:3-9, 7:11-17, 9:20, 17:18, 19:10, 19:22, 23:27, 24:44. ഈ വചനഭാഗങ്ങളിലെല്ലാം ക്രിസ്തുവിജ്ഞാനീയത്തിന്റെ പുതുദര്‍ശനങ്ങള് വായനക്കാരന് ലഭിക്കുന്നു.\nഅഭിനയിക്കുക അല്ലെങ്കില് നടിക്കുക (appearence) എന്നാല് യാഥാര്‍ത്ഥ്യം മറച്ചുവയ്ക്കുകയെന്നാണ് അര്‍ത്ഥം. അതുപോലെ തന്നെ ആയിരിക്കുക (being) എന്നാല് അഭിനയിക്കാതിരിക്കുക അല്ലെങ്കില് നടിക്കാതിരിക്കുക എന്നും. യാഥാര്‍ത്ഥ്യം മറച്ചുവയ്ക്കുന്നവന് കാപട്യം കാണിക്കുന്നു. ''കപടനാട്യക്കാരെപ്പോലെ ആകരുത്'' (മത്താ. 6:5) എന്നാണല്ലോ യേശുതന്നെ മലയിലെ പ്രസംഗത്തില് പഠിപ്പിക്കുന്നത്.\nദൈവം ഹൃദയവിചാരങ്ങള് അറിയുന്നവനാണ് (അപ്പ. 1:24). ഹൃദയങ്ങള് പരിശോധിക്കുകയും ചെയ്യുന്നു. മനുഷ്യന് പ്രകടനപരതയെ കൂടുതല് ഇഷ്ടപ്പെടുന്ന പ്രകൃതമാണുള്ളത്. പ്രകടനപരത മിക്കപ്പോഴും ഉപരിപ്ലവമായി മാറുകയും ചെയ്യുന്നു. ദൈവം കപടതയെ തിരിച്ചറിയുകയും, ആധികാരികത നിറഞ്ഞ സത്യത്തെ ആശ്ലേഷിക്കുകയും ചെയ്യുന്നു.\nഫരിസേയനും ചുങ്കക്കാരനും 'ആയിരിക്കുന്ന'തിന്റെ (being) സത്യം\nലൂക്കായുടെ സുവിശേഷത്തില് മതാന്ധത (religious arrogance) ദൈവികസത്യത്തെ വെല്ലുവിളിക്കുന്നതാണ് ഫരിസേയന്റെയും, ചുങ്കക്കാരന്റെയും ഉപമയില് (ലൂക്കാ 18:9-14) കാണുന്നത്. ലൂക്കാ സുവിശേഷത്തില് മാത്രം കാണുന്ന ഉപമയാണിത് (Sondergut).\nഉപമയിലെ സത്യാന്വേഷണത്തിലൂടെ (veridiction) ഫരിസേയന് തെറ്റും (false), ചുങ്കക്കാരന് ശരിയും (true) ആയി തിരിച്ചറിയപ്പെടുന്നു. കാരണം ഫരിസേയന് ആയിരിക്കുന്നത് (being) ഒന്നും, പുറത്ത് കാണിക്കുന്നത് (appearence) മറ്റൊന്നുമായിരുന്നു. എന്നാല് ചുങ്കക്കാരനാകട്ടെ, അകവും, പുറവും ഒരേപോലെ തന്നെയാണ് - നേര്‍രേഖയിലായിരുന്നു. ഫരിസേയന് അന്നത്തെ എല്ലാ നിയമങ്ങളും കണിശമായി പാലിക്കുന്നുണ്ടെങ്കിലും ദൈവകൃപയുടെ തണലില് ജീവിക്കാന് മറന്നു പോകുന്നു. ചുങ്കക്കാരന് ദേവാലയത്തിന്റെ ഒരു മൂലയില് (corner) നിന്ന് മാറത്തടിച്ചുകൊണ്ട് പ്രാര്‍ത്ഥിക്കുമ്പോള്, ''പ്രവൃത്തികള് കൂടാതെ തന്നെ പാപിയെ നീതീകരിക്കുന്നവനില് വിശ്വസിക്കുന്നവന്റെ വിശ്വാസം നീതിയായി പരിഗണിക്കപ്പെടുന്നു'' (റോമാ 4:5).\nഉപമയിലെ ഫരിസേയന്റെ പ്രാര്‍ത്ഥന, ആത്മീയതയുടെ മേല് കാപട്യത്തിന്റെ കറ പുരണ്ടാല് ഉണ്ടാകുന്ന വിപത്തുകളെക്കുറിച്ച് ഓര്‍മ്മപ്പെടുത്തുന്നുണ്ട്. ചുങ്കക്കാരന്റെ പ്രാര്‍ത്ഥന പഴയനിയമത്തിലെ സങ്കീര്‍ത്തനങ്ങളിലേക്ക് നമ്മെ കൂട്ടിക്കൊണ്ടു പോകുന്നു (സങ്കീ. 3:1-2; 33:12, 62:5, 94:12, 144:15). ഫരിസേയന്റെയും, ചുങ്കക്കാരന്റെയും പ്രാര്‍ത്ഥനകള് ദൈവ-മനുഷ്യബന്ധത്തെപ്പറ്റിയും പഠിപ്പിക്കുന്നു.\nദൈവ-മനുഷ്യബന്ധം ഒരിക്കലും "do ut des' (I give that you may give) ബന്ധമല്ല, മറിച്ച് ദൈവകൃപയുടെ ജീവിതമാണ്. "do ut des' പ്രയോഗം ഒരു കച്ചവട മനഃസ്ഥിതിയെയാണ് പ്രകടമാക്കുന്നത്. എന്നാല് ദൈവകൃപയുടെ ജീവിതത്തിലായാലും, പ്രാര്‍ത്ഥനയിലായാലും ദൈവം എപ്പോഴും ആദ്യം കരുണ വര്‍ഷിക്കുന്നവനാണ്. മനുഷ്യന് തന്റെ സ്വാതന്ത്ര്യം ഉപയോഗിച്ച് അതിനോട് അനുകൂലമായോ പ്രതികൂലമായോ പ്രതികരിക്കുകയും ചെയ്യുന്നു. ഉപമയിലെ ഫരിസേയന്റെ പ്രാര്‍ത്ഥനയിലെ മനോഭാവം ഒരു കച്ചവട മനോഭാവം പ്രകടമാക്കുന്നതാണ്. എന്നാല് ചുങ്കക്കാരനാകട്ടെ, തന്റെ "comfort zone' ഉപേക്ഷിച്ച്, സമൂഹത്തില് പാപിയായും, കള്ളനായും മുദ്രകുത്തി വിളിക്കപ്പെടുന്നവന്, ദൈവകരുണയില് ആശ്രയിക്കുന്നു. സാധാരണ ദേവാലയത്തില് വരാത്തവന്, ദേവാലയത്തില് വന്ന് പ്രാര്‍ത്ഥിക്കുന്നു. സത്യാന്വേഷണം (veridiction) ഫരിസേയന്റെ കപടതയും, ചുങ്കക്കാരന്റെ ആത്മാര്‍ത്ഥതയും വെളിവാക്കുന്നു. ചുങ്കക്കാരന്റെ പ്രാര്‍ത്ഥന സത്യത്തിലും, സ്‌നേഹത്തിലും, വിശ്വാസത്തിലും അടിയുറച്ചതായിരുന്നു.\n2023-ല് നടക്കുന്ന ആഗോള മെത്രാന് സിനഡിന് ഒരുക്കമായി സിനഡാത്മക സഭയെക്കുറിച്ചുള്ള ചര്‍ച്ചകള് എല്ലായിടത്തും നടക്കുന്ന സമയമാണല്ലോ. സഭയിലെ കൂട്ടായ്മ, പങ്കാളിത്തം, പ്രേഷിത ദൗത്യം എന്നിവയാണല്ലോ പ്രധാന ചര്‍ച്ചാവിഷയങ്ങള്. ഈ സിനഡാത്മക സഭയെക്കുറിച്ചുള്ള ചര്‍ച്ചയും ഒരു സത്യാന്വേഷണമാണ്. സത്യത്തിന്റെ പാതയില്‍നിന്നും നാം വ്യതിചലിച്ചിട്ടുണ്ടെങ്കില് 'തിരിച്ച് നടക്കാനും', 'ഒപ്പം നടക്കാനും', ഇത് നമ്മെ ഓര്‍മ്മിപ്പിക്കുന്നു.\nസത്യാനന്തര യുഗത്തിലാണല്ലോ നാം ജീവിക്കുന്നത്. വസ്തുനിഷ്ഠ യാഥാര്‍ത്ഥ്യങ്ങളേക്കാള് വൈകാരികവും, വൈയക്തികവുമായ കാര്യങ്ങള് ആണ് സമൂഹത്തെ ഇന്ന് സ്വാധീനിക്കുന്നത്. നമ്മുടെ അന്വേഷണങ്ങളെല്ലാം സത്യാന്വേഷണങ്ങളാകട്ടെ. അത് ആത്മപരിശോധനയ്ക്കും, എല്ലാ മേഖലയിലുമുള്ള നവീകരണത്തിനും വഴി തെളിക്കട്ടെ.\n(എറണാകുളം-അങ്കമാലി അതിരൂപതാ വൈദികനായ ലേഖകന് ജെറുസലേമിലെ Studium Biblicum Franciscanum ല് നിന്ന് ബൈബിള് വിജ്ഞാനീയത്തില് ലൈസന്‍ഷേറ്റും നേടി, റോമിലെ ഉര്‍ബന് യൂണിവേഴ്‌സിറ്റിയില് ബിബ്ലിക്കല് തിയോളജിയില് ഉപരിപഠനം നടത്തിയിട്ടുണ്ട്.)\nprocess of veridiction


സ്പാ, ബിയര് മുതല് അത്യാഡംബര ഫാമിലി റൂമുകള് വരെ... പക്ഷേ ഇവിടെ 'പട്ടി'കള്‍ക്ക് മാത്രമേ റൂം കൊടുക്കൂ | DoolNews\nസ്പാ, ബിയര് മുതല് അത്യാഡംബര ഫാമിലി റൂമുകള് വരെ... പക്ഷേ ഇവിടെ 'പട്ടി'കള്‍ക്ക് മാത്രമേ റൂം കൊടുക്കൂ\nSunday, 24th February 2019, 2:46 pm\nവെല്‍വെറ്റ് വിരിച്ച ബെഡ്, സ്പാ, 24 മണിക്കൂറും വൈദ്യസഹായം, ബെല്‍ജിയത്തില് നിന്നും ഇറക്കുമതി ചെയ്ത ബിയര്, നീന്തല് കുളം, സാധാരണ റൂം മുതല് അത്യാഡംബര റൂമുകള് വരെ, ട്രെയിനിംഗ് സെന്ററുകള്, കളിസ്ഥലങ്ങള്- അങ്ങനെ നീളുന്നു ആഡംബര ഹോട്ടലായ ക്രിറ്ററാറ്റിയിലെ വിശേഷങ്ങള്. ന്യൂഡല്‍ഹിയിലെ ഗുരുഗ്രാമിലാണ് ഈ ഹോട്ടലുള്ളത്.\nഎന്നാല് മനുഷ്യര്‍ക്ക് ഇവിടെയ്ക്ക് പ്രവേശനമില്ല. പക്ഷേ, പട്ടികളാണ് റൂം ആവിശ്യപ്പെട്ട് വരുന്നതെങ്കില് രണ്ടുകയ്യും നീട്ടി സ്വീകരിക്കും. ഈ ഹോട്ടലില് പട്ടികള്‍ക്ക് മാത്രമേ പ്രവേശനമൊള്ളൂ. പട്ടികളോടുള്ള സ്‌നേഹമാണ് ദീപക് ചൗളയേയും ഭാര്യ ജാന്‍വിയേയും അവര്‍ക്ക് വേണ്ടി ഹോട്ടല് എന്നുള്ള ആശയത്തിലേയ്ക്ക് എത്തുന്നത്. അപ്പോള് പിന്നെ ആഡംബരം ഒട്ടും കുറച്ചില്ല. ഡേകെയര് സെന്റര് ആയാണ് തുടക്കം. ഇന്ന് രാത്രിയിലും താമസിക്കാന് നിരവധി അതിഥികള് ഇവിടെത്തുന്നു.\nസാധാരണ റൂം മുതല് ഫാമിലി റൂം, റോയല് സ്യൂട്ട്, ക്രിറ്ററാറ്റി സ്‌പെഷ്യല് റൂം എന്നിങ്ങനെ വ്യത്യസ്ഥ റൂമുകള് അതിഥികള്‍ക്ക് ലഭിക്കും. കൂടാതെ ആയുര്‍വേദ മസാജുകളോടെയുള്ള സ്പാ, കളിസ്ഥലം, ഭക്ഷ്യശാല, ജിം, വൈദ്യ സഹായം, ലഹരി ഇല്ലാത്ത ബിയര് തുടങ്ങിയ എല്ലാ സൗകര്യങ്ങളും ഹോട്ടലില് ഒരുക്കിയിട്ടുണ്ട്. ഇവിടുത്തെ അതിഥികളുടെയും ഡെകെയര് സെന്ററിലെ പട്ടികളുടെയും ദിവസം തുടങ്ങുന്നത് എക്‌സസൈസോടെയാണ്. രാവിലെ ഏഴു മണിക്ക് എക്‌സസൈസ് തുടങ്ങും.\nപിന്നെ പ്രഭാത ഭക്ഷണം, അതുകഴിഞ്ഞാല് വിശ്രമം, ഇടവേളയ്ക്കു ശേഷം വിവിധ കളികള്, പിന്നീട് നീന്തല്, വൈകുന്നേരം കഫേയില് സമയം ചെലവഴിക്കല്. ഇങ്ങനെ വ്യത്യസ്ഥമുള്ളതാണ് ഇവിടുത്തെ രീതികള്. എല്ലാ പട്ടികള്‍ക്കും പ്രത്യേക പരിചരണവും ലഭിക്കും. ഓരോ സീസണ് അനുസരിച്ചാണ് ഭക്ഷണം ചിട്ടപ്പെടുത്തിയിരിക്കുന്നത്. കൂടാതെ ടി.വി കാണാനുള്ള സൗകര്യവും ഒരുക്കിയിട്ടുണ്ട്. 24 മണിക്കൂറും പ്രവര്‍ത്തിക്കുന്ന ഹോട്ടലില് ഒരു രാത്രിയിലെ താമസത്തിന് 4,600 രൂപ കൊടുക്കണം.


football resumed6matches ഫുട്ബോൾ തിരികെ എത്തി; ഇന്ന് നടക്കുന്നത്6മത്സരങ്ങൾ\nഫുട്ബോൾ തിരികെ എത്തി; ഇന്ന് നടക്കുന്നത്6മത്സരങ്ങൾ\nമാസങ്ങൾ വീണ്ട ഇടവേളക്ക് ശേഷം ഫുട്ബോൾ മത്സരങ്ങൾ തിരികെയെത്തി. ജർമ്മൻ ലീഗായ ബുണ്ടസ് ലിഗയിലെ ഒന്ന്, രണ്ട് ഡിവിഷൻ മത്സരങ്ങളാണ് ഇന്ന് പുനരാരംഭിച്ചത്.6മത്സരങ്ങളാണ് ഇന്ന് നടക്കുന്നത്. കൊറോണ വൈറസ് വ്യാപനത്തിൻ്റെ പശ്ചാത്തലത്തിൽ അടച്ചിട്ട സ്റ്റേഡിയത്തിലാണ് മത്സരങ്ങൾ നടക്കുന്നത്.\nഓഗ്സ്ബർഗ്-വോൾസ്ബർഗ്, ബൊറൂഷ്യ ഡൊർട്ട്മുണ്ട്-ഷാൽക്കെ 04, ഫോർച്യൂണ ഡസ്സൽഡോർഫ്-പാഡൽബോൺ, ഹോഫൻഹെയിം-ഹെർത്ത ബിഎഫ്‌സി, ആർപി ലെപ്സിഗ്-ഫ്രേയ്ബർഗ് എന്നീ മത്സരങ്ങളാണ് ഇപ്പോൾ നടക്കുന്നത്. ഒന്നാം പകുതി പിന്നിടുമ്പോൾ ബൊറൂഷ്യ എതിരില്ലാത്ത രണ്ട് ഗോളുകൾക്കും വോൾസ്ബർഗും ഫ്രേയ്ബർഗും എതിരില്ലാത്ത ഒരു ഗോളിനും മുന്നിട്ട് നിൽക്കുകയാണ്. മറ്റ് മത്സരങ്ങളിൽ ഇരു ടീമുകളും ഗോളുകളൊന്നും നേടിയിട്ടില്ല.\nഅതേ സമയം, ടീം അംഗങ്ങളിൽ രണ്ട് പേർക്ക് കൊവിഡ് 19 വൈറസ് ബാധ സ്ഥിരീകരിച്ചതിനെ തുടർന്നാണ് ബുണ്ടസ് ലിഗ ഡിവിഷൻ രണ്ടിലെ ഡൈനാമോ ഡ്രസ്ഡൻ ടീം മുഴുവൻ ക്വാറൻ്റീനിലായിരുന്നു. ലീഗ് പുനരാരംഭിക്കുന്നതിനു മുന്നോടിയായി എല്ലാ ടീമുകളിലെ താരങ്ങൾക്കും മറ്റ് ടീം അംഗങ്ങൾക്കും കൊവിഡ് പരിശോധന നടത്തിയിരുന്നു. ഈ ടെസ്റ്റുകളുടെ റിസൽട്ട് വന്നപ്പോഴാണ് ടീമിലെ രണ്ട് പേർക്ക് രോഗബാധയുണ്ടെന്ന് തെളിഞ്ഞത്. ഇരുവരും രോഗലക്ഷണങ്ങൾ ഒന്നും കാണിച്ചിരുന്നില്ല. മുൻപ് തന്നെ പരിശീലനം പുനരാരംഭിച്ചതു കൊണ്ട് തന്നെ രോഗം സ്ഥിരീകരിച്ച താരങ്ങളുമായി മറ്റ് ടീം അംഗങ്ങളും സമ്പർക്കം പുലർത്തിയിട്ടുണ്ടെന്ന് ടീം അധികൃതർ മനസ്സിലാക്കി. ഇതേ തുടർന്നാണ് താരങ്ങളെയെല്ലാം ക്വാറൻ്റീനിലാക്കിയത്.\nഫ്രാൻസിലെ ലീഗ് വൺ റദ്ദാക്കി പിഎസ്ജിയെ ചാമ്പ്യന്മാരായി പ്രഖ്യാപിച്ചിരുന്നു. ഇറ്റാലിയൻ സീരി എ എന്ന് പുനരാരംഭിക്കാം എന്നതിനെ പറ്റി ധാരണയായിട്ടില്ല. ഇംഗ്ലീഷ് പ്രീമിയർ ലീഗ് ജൂൺ ഒന്നിന് പുനരാരംഭിക്കും. ലാ ലിഗയും ഉടൻ ആരംഭിക്കും.\nStory Highlights: football resumed6matches today


ജെറ്റ് എയര്‍വേസില് പിറന്ന മലയാളികുഞ്ഞിന് ഇനി ആയുഷ്കാലം സൗജന്യയാത്ര – NewsOnlive.in\nജെറ്റ് എയര്‍വേസില് പിറന്ന മലയാളികുഞ്ഞിന് ഇനി ആയുഷ്കാലം സൗജന്യയാത്ര\nമുംബൈ: ജെറ്റ് എയര്‍വേസ് വിമാനത്തില് പിറന്ന മലയാളിയായ കുഞ്ഞിന് ഇനി ആയുഷ്കാലം ജെറ്റ് എയര്‍വേസില് സൗജന്യമായി യാത്ര ചെയ്യാം. ജെറ്റ് എയര്‍വേസില് പിറന്ന ആദ്യ കുട്ടിയെന്ന നിലയില് ഇനി ജീവിതകാലം മുഴുവന് ഈ കുട്ടിക്ക് സൗജന്യമായി തങ്ങളുടെ വിമാനത്തില് യാത്രചെയ്യാമെന്ന് ജെറ്റ് എയര്‍വേസ് അധികൃതര് അറിയിച്ചു. ഞായറാഴ്ചയാണ് ദമാമില്‍നിന്ന് കൊച്ചിയിലേക്കു വന്ന ജെറ്റ് എയര്‍വെയ്സിന്റെ 569 നമ്ബര് വിമാനത്തിനുള്ളില് യുവതി പ്രസവിച്ചത്.\nവിമാനത്തില് സഞ്ചരിക്കുന്നതിനിടയില് പ്രസവവേദന അനുഭവപ്പെട്ട യുവതിക്ക് വിമാനക്കമ്ബനി ജീവനക്കാരും യാത്രികയായ നഴ്സും ചേര്‍ന്നാണ് പരിചരണം നല്‍കിയത്. ദമാമില് നിന്ന് കൊച്ചിയിലേക്ക് വന്ന ജെറ്റ് എയര്‍വേസിന്റെ9ഡബ്യൂ 569 വിമാനത്തിനുള്ളിലാണ് യുവതി പ്രസവിച്ചത്. ഇതിനെ തുടര്‍ന്ന് വിമാനം അടിയന്തിരമായി മുംബൈ വിമാനത്താവളത്തില് ഇറക്കി. വിമാനം പാകിസ്താന് മുകളിലൂടെ പറക്കുമ്ബോഴാണ് യുവതി കുഞ്ഞിന് ജന്മം നല്‍കിയതെന്ന് ജീവനക്കാര് അറിയിച്ചു. വിമാനത്താവളത്തിലെ ആംബുലന്‍സിലാണ് യുവതിയെയും കുഞ്ഞിനെയും മുംബൈയിലെ ആശുപത്രിയിലേക്കു മാറ്റിയത്.\nPrevious കേരളം ഇറങ്ങിപ്പോക്കിനൊരുങ്ങി; ലോട്ടറി നികുതി 28 ശതമാനമാക്കി\nNext കേരളം സുന്ദരമാക്കാന് സ്കൂള് കുട്ടികള്‍ക്ക് മുഖ്യമന്ത്രിയുടെ കത്ത്


ജാഗ്രത: ആണ്ടി പെരുമലയന്റെ കലാജീവിതത്തിന് ആദരം\nആണ്ടി പെരുമലയന്റെ കലാജീവിതത്തിന് ആദരം\nഎണ്‍പത്തിനാലാം വയസില് ആണ്ടി പെരുമലയന്റെ കലാജീവിതത്തിന് പെരുമചാര്‍ത്തി കാളന് പുരസ്കാര ബഹുമതി. പേരാമ്പ്ര കുട്ടോത്ത് സ്വദേശിയായ വിഖ്യാത തെയ്യം കലാകാരനാണ് ഗദ്ദികക്കാരന്റെ പേരിലുള്ള വിശിഷ്ടമായ ഈ ആദരം. കേരളത്തിനകത്തും വിദേശത്തുമായി നിരവധി വേദികളില് തെയ്യംകെട്ടിയാടിയ ആണ്ടി പെരുമലയന് കലയ്ക്ക് വേണ്ടി സമര്‍പ്പിതമായ ജീവിതമാണ്. കഴിഞ്ഞ ദിവസമാണ് ഗദ്ദികയിലൂടെ കലാലോകത്ത് പേരുകേട്ട പി കെ കാളന്റെ പേരിലുള്ള പുരസ്കാരത്തിന് അര്‍ഹനായത്.\nസ്വാതന്ത്ര്യസമരത്തിന്റെ ആവേശമേറ്റുവാങ്ങിയ പെരുമലയന് വടകരയില് ഗാന്ധിജി എത്തിയപ്പോള് തെയ്യംകെട്ടി ചെണ്ടകൊട്ടി പാട്ടുപാടിയാണ് കാണാന് പോയത്. മലബാറിലെ മുപ്പതോളം ക്ഷേത്രങ്ങളില് തെയ്യം കെട്ടിയാടിയിട്ടുണ്ട്. തെയ്യംകോപ്പ് നിര്‍മാണം, കുരുത്തോലകൊണ്ടുള്ള അലങ്കാരങ്ങള്, ചെണ്ട, അരിപ്പറ, കുറും കുഴല്, തോറ്റം, എണ്ണമന്ത്രം, ബലിക്കള, മലയന്‍കെട്ട്, തിയ്യാട്ട് എന്നിവ ചെയ്യുന്നതിലും പ്രഗത്ഭനാണ്. മലബാര് മഹോത്സവം, റിപ്പബ്ലിക്ദിന പരേഡ് പരിപാടികളില് തെയ്യം കെട്ടിയിട്ടുണ്ട്. ഒമാന്, ബഹറൈന് എന്നിവിടങ്ങളില്, ദൂരദര്‍ശന്, കൈരളി ടിവി, ഏഷ്യാനെറ്റ് ചാനലുകളില് നിരവധി പരിപാടി അവതരിപ്പിച്ചു. തൃശൂരിലെ സ്കൂള് ഓഫ് ഡ്രാമയില് തെയ്യം അധ്യാപകനുമാണ്. ഫോക്ലോര് അക്കാദമി അവാര്‍ഡ് 2003-ല്, 2010-ല് ഫോക്ലോര് അക്കാദമി ഫെലോഷിപ്പ്, പല്ലാവൂര് അപ്പുമാരാര് സ്മാരക താളം പുരസ്കാരം എന്നിവ ലഭിച്ചിട്ടുണ്ട്. കേരള സാഹിത്യ അക്കാദമി, ലളിത കലാഅക്കാദമി ബഹുമതികള് ആണ്ടി പെരുമലയന്റെ കലാജീവീതത്തിന് ലഭിച്ച അംഗീകാരങ്ങളാണ്.


ഖസ്വീദത്തുല് വിത്‌രിയ്യ: വേറിട്ട പ്രവാചക കാവ്യം – Urava\nഖസ്വീദത്തുല് വിത്‌രിയ്യ: വേറിട്ട പ്രവാചക കാവ്യം\nമുഹമ്മദ് ബിശ്ര് അദനി മോങ്ങം\nമദീനയിലേക്കെത്താനായി തനിക്കുണ്ടായിരുന്ന പതിനെട്ട് തോട്ടങ്ങളും വ്യത്യസ്ത ഘട്ടങ്ങളിലായി വില്‍പ്പന നടത്തി വീണ്ടും വീണ്ടും ശ്രമം നടത്തിയ ഒരു അനുരാഗിയെ നിങ്ങള് പലതവണ കേട്ടിരിക്കും. ശ്രമങ്ങള് പലതും നടത്തിയിട്ടും അദ്ദേഹത്തിന്റെ ആഗ്രഹം സഫലമായില്ല. അങ്ങനെ ഒരു ദിവസം അദ്ദേഹം മദീനയിലേക്ക് പുറപ്പെടുകയാണ്. പുറപ്പെട്ട വിവരം മദീനയുടെ നായകന് മുത്ത് നബി(സ്വ)അറിയുന്നു. മുത്ത്‌നബി ഭരാണാധികാരിക്ക് സ്വപ്‌നത്തില് നിര്‍ദ്ദേശം നല്‍കി. ബാഗ്ദാദില് നിന്നും ഒരു വ്യക്തി മദീന ലക്ഷ്യമാക്കി വരുന്നുണ്ട്. അതിര്‍ത്തിയില് അദ്ദേഹത്തെനിങ്ങള് തടയണം. അദ്ദേഹമെങ്ങാനും എന്റെ ചാരെയെത്തിയാല് അദ്ദേഹത്തെ സ്വീകരിക്കാന് ഞാന് ഖബ്‌റില് നിന്നും എഴുന്നേല്‍ക്കേണ്ടി വരും. മുത്ത് നബിയുടെ സ്വപ്‌ന നിര്‍ദ്ദേശം അദ്ദേഹം പാലിച്ചു.\nഅങ്ങനെ അതിര്‍ത്തിയില് അദ്ദേഹത്തെ സുരക്ഷാ ഭടന്മാര് തടഞ്ഞു. അവിടെ നിന്നും തിരിച്ചയച്ചു. ഇങ്ങനെ പലവുരു ആവര്‍ത്തിച്ചു. അദ്ദേഹം നിരാശപ്പെട്ടില്ല. സ്‌നേഹം ഊട്ടിയുറപ്പിച്ചു അദ്ദേഹം വീണ്ടും മദീനയിലേക്കണയാന് പല വഴികളും തേടി. ഒടുവില് അദ്ദേഹം ഒരു വിറകു വെട്ടുകാരനെ സമീപ്പിച്ചു. മദീനയിലേക്ക് വിറക് കെട്ടുമ്പോള് വിറകു കെട്ടിനുള്ളില് കയറി മദീനയിലെത്തിക്കണമെന്ന് ധാരണയായി. അങ്ങനെ വിറക് കെട്ടുമായി വാഹനം മദീനയിലേക്ക് പുറപ്പെട്ടു.\nമദീനയുടെ അതിര്‍ത്തിയില് പ്രവേശിച്ചപ്പോള് മദീനയുടെ ഇളം കാറ്റ് അദ്ദേഹത്തെ തലോടിയപ്പോള് അദ്ദേഹം പരിസരം വിട്ട് സ്വലാത്തും സലാമും മുത്ത് നബിയുടെ മേല് ചൊല്ലി. വിറക് കെട്ടുനുള്ളില് നിന്നും ശബ്ദം കേട്ട് അന്ധാളിച്ചു പോയ പാറാവുകാര് വിറകു കെട്ടഴിച്ചു. അതാ കിടക്കുന്നു ആശിഖു റസൂല് അബൂബക്കര് റശീദുല് ബാഗ്ദാദി(റ).\nപ്രേമം പൊട്ടിയൊഴുകിയ വരികള് വായിക്കുന്നത് മനസ്സിന് ആനന്ദമാണ്. പ്രവാചക പ്രേമത്താല് അനുരാഗം പൂണ്ട ആശിഖീങ്ങള് കോര്‍ത്തിണക്കിയ കവിതകള് മനസ്സിന് കുളിരു പകരും വിധത്തിലാണ് സംവിധാനിച്ചിരിക്കുന്നത്. പ്രവാചകാനുരാഗം അക്ഷരങ്ങള് അടുക്കി വെച്ച് ആശയ ഭംഗിയും പ്രാസ ഭംഗിയും ചേര്‍ന്നു മികക്കുമ്പോള് കര്‍ണപുടങ്ങള്‍ക്ക് അത് ലഹരിയാകുന്നു. ലോകത്തിന്റെ പ്രേമഭാജനം അങ്ങനെയാണ്. കാതങ്ങളെറെയായി റസൂലിനെ വാഴ്ത്താനും പുകഴ്ത്താനും തുടങ്ങിയിട്ട്. കോറിയിട്ട കവിതകളും ഗദ്യ വിവരണങ്ങളും ഹൃദയത്തിന് എന്നും കുളിരേകുന്നു, കഅ്ബു ബ്‌നു സുഹൈര്(റ)ന്റെ ബാനത് സുആദയും ഇമാം ബൂസ്വീരിയുടെ ഖസീദത്തുല് ബുര്‍ദയും മറ്റു പ്രവാചകാപദാന കാവ്യങ്ങളും കാവ്യലോകത്ത് ഇന്നും തിളങ്ങി കൊണ്ടിരിക്കുന്നു.\nതിരുനബിയെ കുറിച്ചുള്ള കാവ്യക്കൂട്ടത്തില് അതുല്യ സ്ഥാനം പിടിച്ച പ്രസിദ്ധ കാവ്യമാണ ഖസ്വീദത്തുല് വിത്‌രിയ്യ എന്ന നാമത്തില് പ്രസിദ്ധമായ ‘അല് ഖസാഇദുല് വിത്‌രിയ്യ ഫീ മദ്ഹി ഖൈരില് ബരിയ്യ’. നടേ പറഞ്ഞ കഥയിലെ കഥാപാത്രമായ മഹാനയ റശീദുല് ബാഗ്ദാദിയാണ് വിത്‌രിയ്യയുടെ രചയിതാവ്. ഹിജ്‌റ 662ല് അഥവാ ക്രിസ്താബദം 1264ല് ബാഗ്ദാദിലാണ് അദ്ദേഹം വഫാത്തായത്. അറബി സാഹിത്യത്തിലെ ഉന്നത കവിയായ ഇദ്ദേഹം ശാഫിഈ മദ്ഹബുകാരനും പ്രമുഖ വാഗ്മിയുമാണ്.\nഅറബി അക്ഷരമാലയിലെ ഇരുപത്തിയൊമ്പത് അക്ഷരങ്ങള് കൊണ്ടും അക്ഷരമാല ക്രമത്തില് ഇരുപത്തിയൊന്ന് ബൈത്തുകള് ഉള്‍കൊള്ളിച്ചത് ഈ പ്രവാച കാവ്യത്തെ മറ്റുള്ള കാവ്യങ്ങളില് നിന്നും വ്യതിരക്തമാക്കുന്നു. ഇതിന് വിത്്‌രിയ്യ എന്ന് പേര് വെക്കാന് കാരണം തന്നെ ഇതാണ്. പക്ഷെ മീമ് എന്ന അക്ഷരത്തിന് കീഴില് അതില് നിന്നും വ്യത്യസ്തമായി ഇരുപത്തി രണ്ട് വരികളാണ് അദ്ദേഹം നല്‍കിയിട്ടുള്ളത്. കാരണം മുത്ത് നബിയുടെ നാമങ്ങളില് പ്രസിദ്ധമായ നാമമായ മുഹമ്മദ് എന്ന നാമത്തിലെ ആദ്യക്ഷരമായത് കൊണ്ട് ഈ അക്ഷരത്തിന് മറ്റു അക്ഷരങ്ങളെക്കാള് പ്രത്യേകതയുണ്ട്.\nഇതിന്റെ പ്രത്യേകതകളില് പെട്ട മറ്റൊന്നായി നമുക്ക് കാണാന് സാധിക്കുന്നത് തുടങ്ങിയ അക്ഷരം കൊണ്ട് തന്നെ അവസാനിപ്പിക്കുന്നു എന്നതാണ് അഥവാ ആദ്യ-അന്ത്യാക്ഷര പ്രാസ രീതി ഇതിനെ ആകര്‍ഷകമുള്ളതാക്കുന്നു. നബി(സ്വ)യെ കുറിച്ചുള്ള അപദാനങ്ങളും മഹത്വങ്ങളും വര്‍ണ്ണനകളും എല്ലാ അക്ഷരങ്ങള്‍ക്ക് കീഴിലും വ്യത്യസ്്ത രീതിയില് അവതരിപ്പിച്ചത് കാണാം. മാത്രമല്ല അധിക അധ്യായങ്ങളുടെയും അവസാന വരികളില് നബി(സ്വ)യോട് ശഫാഅത്തിനെ തേടുന്നതും സഹായം അഭ്യാര്‍ത്ഥിക്കുന്നുമുണ്ട്. അന്ത്യ നാളിലെ രക്ഷക്കും പരിഗണനക്കും പാപം പൊറുപ്പിക്കാനുമെല്ലാം അവസാന വരികളിലൂടെ എല്ലായിടത്തും കവി ശ്രമം കണ്ടെത്തുന്നു. അഥവാ അവിടുത്തെ വിശേഷണങ്ങളും സൗന്ദര്യങ്ങളും പദവികളും സ്ഥാന മാനങ്ങളുമെല്ലാം പറഞ്ഞ് ഉയര്‍ത്തിപ്പിടിച്ച്് തവ്വസ്സുല് ചെയ്ത് മുത്ത് നബിയുടെ ശഫാഅത്ത് കാംക്ഷിക്കുകയാണ് കവി.\nമഹാനവര്‍കള് ഈ കവിത പൂര്‍ത്തീകരിച്ചപ്പോള് നാഥന്റെ മഹത്തായ അനുഗ്രഹം കൊണ്ട് മുത്ത് നബിയെ അദ്ദേഹം സ്വപ്‌നത്തില് ദര്‍ശിക്കുകയുണ്ടായി. നബി(സ്വ)യോടൊപ്പം സ്വഹാബാക്കളുമുണ്ട്. അബൂബക്കര്(റ)നെയും ഉമര്(റ)നെയും കവി തിരിച്ചറിഞ്ഞു. നബി(സ്വ) വന്നു കൊണ്ട് തന്റെ കവിത അഥവാ വിത്‌രിയ്യ മുഴുവന് സ്വഹാബാക്കള്‍ക്കും നല്‍കി. എന്നിട്ട് നബി(സ്വ)പറഞ്ഞു: നോക്കൂ ഞാനെങ്ങനെയാണ് വാഴ്ത്തപ്പെട്ടിരിക്കുന്നത്, എന്നെ കുറിച്ച് എന്താണ് പറഞ്ഞതെന്നും. എന്നിട്ട് നബി(സ്വ) റശീദുല് ബാഗദാദിയോട് പറഞ്ഞു: ”നിന്റെ കുടുംബത്തിലും ഭാര്യയിലും അനുചരിലും സേവകരിലുമെല്ലാം എന്റെ ശുപാര്‍ശ അല്ലാഹു സ്വീകരിച്ചിരിക്കുന്നു”.\nഅറബി സാഹിത്യത്തിലെ പ്രസിദ്ധമായ ഇരുപത്തിയാറ് കാവ്യ വൃത്തങ്ങളില് പ്രഥമ സ്ഥാനം വഹിക്കുന്ന ‘ത്വവീല്’ എന്ന വൃത്തത്തിലാണ് വിത്‌രിയ്യ വിരചിതമായിട്ടുള്ളത്. നബി(സ്വ)യുടെ മദ്ഹ് കാവ്യമായി ഈ കൃതി പല പേരുകളിലായി ലോക തലത്തില് അറിയപ്പെടുന്നുണ്ട്. അല് വിത്‌രിയ്യാത്ത് ഫീ മദ്ഹി അഫഌലില് കാഇനാത്, അല് ഖസാഇദുല് വിത്‌രിയ്യ ഫീ മദ്ഹി ഖൈരില് ബരിയ്യ, അല് വിത്‌രിയ്യ ഫീ മദ്ഹി അഫഌലി മഖ്‌ലൂഖാത്ത്, മഅ്ദിനുല് ഇഫാളാത്ത് ഫീ മദ്ഹി അശ് റഫില് കാഇനാത് എന്നിവയാണ് പ്രധാനപ്പെട്ട പേരുകള്.\tഖസീദത്തുല് വിത്‌രിയ്യക്ക് അനേകം മഹത്തുക്കള് തഖ്മീസുകള്(പഞ്ചവത്കരണം)രചിച്ചിട്ടുണ്ട്.\nഹിജ്‌റ 970 അല്ലെങ്കില് 980ല് വഫാത്തായ ഇബ്‌നു വാരിഖിവല് വിതിരി, ഇബ് നുശഥാ അ ദിംയാതി മുഹമ്മദ് ബ്‌നു അബ്ദില് അസീസ് ബ്‌നു ശഅ്ബാന് അല് ഇസ്‌കന്തരി, മുഹന്നദ് ബ്‌നു ഫാത്്വിമി ബ്‌നുല് ഹുസൈന് അസ്സഖലി അല് ഹുസൈനി, അശ്ശൈഖ് ആരിഫു വില്ലാഹി സ്വദഖുത്തുള്ളാഹില് ഖാഹിരി കായല്‍പട്ടണം. സ്വദഖത്തുള്ളാഹില് ഖാഹിരീ വിത്‌രിയക്ക് തഖ്മീസ് രചിക്കുകകയും ഒരോ അധ്യായത്തിലും എട്ട് വരികള് കൂട്ടി ചേര്‍ത്ത് ആകെ ഇരുപത്തിയൊമ്പത് വരികളാക്കി. മീമില് മുപ്പത് വരികളും.\nപ്രവാചകാനുരാഗം കവിതാ ശകലങ്ങളിലൂടെ അവതരിപ്പിച്ച റശീദുല് ബാഗ്ദാദിയുടെ യഥാര് പേര് മുഹമ്മദ് എന്നാണ്. മജ്ദുദ്ദീന് അബൂ അബ്ദില്ലാ മുഹമ്മദ് ബ്‌നു മുഹമ്മദ് ബ്‌നു അബീബക്കര് ബ്‌നു റഷീദ് എന്നാണ് മുഴുവന് പേര്. ബാഗ്ദാദ് ദേശക്കാരനായത് കൊണ്ട് ‘ബാഗ്ദാദി’ എന്നും വിത്‌രിയ്യയുടെ രചയിതാവായത് കൊണ്ട് അല് വിത്‌രിയ്യീ എന്നും പേരിനോടു കൂടെ ചേര്‍ക്കുന്നു.\nപ്രവാചകാനുരാഗം പ്രമേയമാക്കിയ എണ്ണിയാലൊതുങ്ങാത്ത അനേകം കവിതകളില് സ്ഥാനം പിടിച്ച കവിതയാണ് ഖസീദത്തുല് വിത്‌രിയ്യ. ഏറെക്കുറെ ഏവര്‍ക്കും സുപരിചിതമായിരിക്കും ഈ ബൈത്തുകള്. വിശുദ്ധ റമാളാനിലെ വിത്‌റ് നിസ്‌കാരം കഴിഞ്ഞ് കൂട്ടമായിരുന്ന് വിത്‌രിയ്യ ഉച്ചഭാഷിണിയിലൂടെ പാരായണം ചെയ്യുന്ന പല പള്ളികളും ഇന്ന് കേരളത്തിലുണ്ട് പ്രത്യേകിച്ചു മലബാര് മേഖലകളില് ഇത് കൂടുതല്‍കാണാന് സാധിക്കും.\n(അവലംബം:അല് അഫാഇദുല് വജ്ദിയ്യ ഫില് ഖസാഇദില് വിത് രിയ്യ-ശൈഖ് അബൂബക്കര് അഹ്മദ്)


ജനാസയെ അനുഗമിക്കുമ്പോള് ദിക്‌റ് ചൊല്ലല് | Fatwa On Islam\nHomeജനാസ സംസ്കരണംജനാസയെ അനുഗമിക്കുമ്പോള് ദിക്‌റ് ചൊല്ലല്\nമയ്യിത്തിനെ അനുഗമിക്കുമ്പോള് ‘ലാ ഇലാഹ ഇല്ലല്ലാഹ്’ എന്നോ മറ്റ് ദിക്‌റുകളോ ചൊല്ലുന്നതിന്റെ വിധി എന്താണ്?\nമറുപടി: മയ്യിത്ത് ഖബറടക്കുന്നതിനായി കൊണ്ടു പോകുമ്പോള് അതിനെ അനുഗമിക്കുന്നവര് മൗനം പാലിക്കുയാണ് വേണ്ടതെന്നാണ് പ്രവാചകചര്യയും ഹദീസ് ഗ്രന്ഥങ്ങളും രേഖപ്പെടുത്തുന്നത്. ”ശബ്ദവും തീയുമായി ജനാസയെ പിന്തുടരരുത്.” എന്ന് ഒരു ഹദീസിലുണ്ട്. (പ്രസ്തുത ഹദീസിന്റെ നിവേദക പരമ്പര ദുര്‍ബലമാണെന്ന് ശൈഖ് അല്‍ബാനി അഭിപ്രായപ്പെട്ടിട്ടുണ്ട്.) ജനാസയെ അനുഗമിക്കുമ്പോള് ദിക്‌റുകള്‍ക്കോ പ്രാര്‍ഥനക്കോ വേണ്ടി ശബ്ദം ഉയര്‍ത്തുന്നത് മക്‌റൂഹായിട്ടാണ് സഹാബിമാര് കണ്ടിരുന്നത്. എന്നാല് ഒരാള്‍ക്ക് തന്റെ മനസ്സില് ദിക്ര് ചൊല്ലാവുന്നതാണ്. മരണത്തെയും പരലോകത്തെയും കുറിച്ച ചിന്ത മനസ്സില് ഉണ്ടാക്കുകയെന്നതാണ് ഈ നിശബ്ദതയുടെ യുക്തി.\nഈ ചോദ്യത്തിന് അല്‍അസ്ഹര് ഫത്‌വ സമിതിയുടെ മുന് അധ്യക്ഷനായ ശൈഖ് അത്വിയ്യ സഖ്ര് മറുപടി നല്‍കുന്നു: ജനാസയെ അനുഗമിക്കുമ്പോള് മൗനം പാലിക്കലാണ് ഏറ്റവും ഉചിതമായ നിലപാട്. അത്തരം സന്ദര്‍ഭങ്ങളില് ഖുര്‍ആന് പാരായണം ചെയ്‌തോ ദിക്ര് ചൊല്ലിയോ ശബ്ദം ഉയര്‍ത്തരുത്. ഇബ്‌നു മുന്‍ദിര് വിവരിക്കുന്നു: സഹാബിമാര് മൂന്ന് സന്ദര്‍ഭങ്ങളില് അവരുടെ ശബ്ദം ഉയര്‍ത്താറില്ലായിരുന്നു. ജനാസയെ അനുഗമിക്കുമ്പോള്, അല്ലാഹുവിനെ കുറിച്ച സ്മരണയിലായിരിക്കുമ്പോള്, ശത്രുവിനോട് പോരാടുമ്പോള് എന്നിവയാണ് ആ സന്ദര്‍ഭങ്ങള്.\nAlso Read മരിച്ചവർക്ക് വേണ്ടി ജീവകാരുണ്യ പ്രവർത്തനങ്ങൾ നടത്താമോ?\nജനാസ സംസ്കരണംഫിഖ്ഹ്ദിക്ർ-പ്രാർഥനമരണം - മരണാനന്തരം\nPrevious articleശഅ്ബാന് 15ന് ശേഷം സുന്നത്ത് നോമ്പ് പാടുണ്ടോ?\nNext articleതാല്‍ക്കാലിക ഗര്‍ഭനിരോധന മാര്‍ഗങ്ങള് അനുവദനീയമാണോ?\nwebdesk - 03/04/2021\nAlso Read ഇന്‍ഷുറന്‍സ് അനുവദനീയമാണോ?


1998-ന് ശേഷമുള്ള ഏറ്റവും കുറഞ്ഞ വില്‍പ്പന നിരക്കിലൂടെ കടന്നുപോകുകയാണ് ഇന്ത്യയുടെ ഓട്ടോമൊബൈല് രംഗം. പുതിയ മലിനീകരണ നിയന്ത്രണ നിബന്ധനകള് മുതല് ഉത്പന്നങ്ങളുടെയും, ഇന്ധനത്തിന്റെയും വില വര്‍ദ്ധനവും, ജിഎസ്ടി നിരക്കും, ഉപഭോക്താക്കളുടെ വാങ്ങല് ശേഷി കുറഞ്ഞതെല്ലാം ചേര്‍ന്ന് ഓട്ടോമൊബൈല് രംഗത്തില് ഉണര്‍വ്വ് കെടുത്തി.\nഇതിനിടെ രാജ്യത്തെ കമ്പനികളുടെ വില്‍പ്പന കമ്പനികളുടെ മാര്‍ക്കറ്റ് ഓഹരിയിലും ഇടിവ് നേരിട്ടു. മാരുതി സുസുക്കിയാണ് ഏറ്റവും ഇടിവ് നേരിട്ടത്. ഏപ്രില്-ആഗസ്റ്റ് മാസങ്ങളില് 2.34 ശതമാനം മാര്‍ക്കറ്റ് ഷെയര് കുറഞ്ഞ് 49.83 ശതമാനത്തിലെത്തി.\nടാറ്റാ മോട്ടോഴ്‌സിന്റെ ഷെയറില് 1.39 ശതമാനത്തിന്റെ കുറവുണ്ടായി. അതേസമയം ഇന്ത്യന് കമ്പനികളുടെ ഓഹരി കുറഞ്ഞപ്പോള് ഹ്യുണ്ടായ് മികച്ച കുതിപ്പ് നേടി. ഈ മാസങ്ങളില് 2.76 ശതമാനം കുതിപ്പാണ് കമ്പനി നേടിയത്. ഹ്യൂണ്ടായ് വെന്യൂ, സാന്‍ട്രോ, ഗ്രാന്‍ഡ് ഐ10എന്‍ഐഒഎസ് തുടങ്ങിയ മൂന്ന് പുതിയ വാഹനങ്ങള് നിരത്തിലിറക്കിയാണ് വില്‍പ്പന കൂട്ടിയത്.\nമഹീന്ദ്രയാണ് സ്ഥിതി മെച്ചപ്പെടുത്തിയ മറ്റൊരു നിര്‍മ്മാതാവ്. മരാസോ, ആള്‍ട്ടുറാസ് ജി4, എക്‌സ്‌യുവി 300 തുടങ്ങിയവയുടെ വില്‍പ്പനയിലൂടെ 1.19 ശതമാനം വിപണി പിടിച്ചു. ടൊയോട്ട, സ്‌കോഡ, ഫോക്‌സ്‌വാഗണ്, റിനോ എന്നിവരും നേട്ടമുണ്ടാക്കി.


ആരിഫിന്റെ പോസ്റ്റര് വിവാദത്തിലേക്ക് : വ്യക്തിപൂജ എല്‍ഡിഎഫില്; വിനയാകുമോ ? - Malayali Express\nമുഖ്യമന്ത്രിയുടെ ചിത്രമാണ് കേരളത്തില് അങ്ങോളമിങ്ങോളം പ്രചരണത്തിനായി സിപിഎം ഉപയോഗിച്ചത്. അതേസമയം മുഖ്യമന്ത്രി അല്ലാതെ മറ്റൊരു ചിത്രവും ആരും അധികം ഉപയോഗിക്കുകയും ചെയ്തിരുന്നില്ല. ക്യാപറ്റന് എന്ന ടാഗില് മുഖ്യമന്ത്രി പിണറായി കളം നിറഞ്ഞപ്പോള് തന്നെ ആലപ്പുഴയില് നിന്നും മറ്റൊരു വ്യക്തിപൂജാ വിവാദവും ഉയര്‍ന്നുകൊണ്ടിരിക്കുകയാണ്.\nആരിഫ് എംപി.യുടെ പടംവെച്ച് സ്ഥാനാര്‍ത്ഥികള്‍ക്ക് പോസ്റ്ററടിച്ചുനല്‍കിയതാണ് പാര്‍ട്ടിക്കുള്ളില് വിവാദമായിരിക്കുന്നത്\nപാര്‍ട്ടിയുടെയോ തിരഞ്ഞെടുപ്പു കമ്മിറ്റിയുടെയോ അനുമതിയില്ലാതെയായിരുന്നു ഇതെന്നാണ് ആരോപണം. പാര്‍ട്ടി അറിഞ്ഞല്ല ഇതു ചെയ്തതെന്ന് ജില്ലാ സെക്രട്ടറി ആര്. നാസര് അഭിപ്രായപ്പെട്ടു.\nതിരഞ്ഞെടുപ്പില് എല്ലാ ജനപ്രതിനിധികളും മത്സരിക്കുന്നവര്‍ക്കുവേണ്ടി പ്രത്യേകം പ്രസ്താവന ഇറക്കണമെന്നു നിര്‍ദേശിച്ചിരുന്നു. പടംവെച്ച് പോസ്റ്ററിറക്കാന് ആവശ്യപ്പെട്ടിരുന്നില്ല. എന്നാല്, ആരിഫ് തന്റെ വര്‍ണചിത്രം സഹിതം പോസ്റ്റര് അടിച്ചു നല്‍കുകയായിരുന്നു. സ്ഥാനാര്‍ത്ഥികള് വിജയിക്കട്ടെ എന്ന സദുദ്ദേശ്യത്തോടെയാണ് അദ്ദേഹം ചെയ്തതെന്നാണ് കരുതുന്നത്. പാര്‍ട്ടിയെയോ തിരഞ്ഞെടുപ്പു ചുമതലക്കാരെയോ അറിയിച്ചിരുന്നില്ല. ചെലവ് അദ്ദേഹംതന്നെയാണ് വഹിച്ചതെന്നും നാസര് പറഞ്ഞു അരൂര് മുതല് കരുനാഗപ്പള്ളിവരെയുള്ള നിയോജകമണ്ഡലങ്ങളിലാണ് എ.എം. ആരിഫിന്റെയും സ്ഥാനാര്‍ത്ഥിയുടെയും ചിത്രംവെച്ച പോസ്റ്റര് അടിച്ചുനല്‍കിയത്. എം.എം. ആരിഫിന്റെ ലോക്‌സഭാണ്ഡല പരിധിയാണിത്. അതേസമയം ജില്ലയിലെ മുതിര്‍ന്ന നേതാക്കളുടെ ചിത്രം പോലും ഇല്ലാത്ത പശ്ചാത്തലത്തിലായിരുന്നു ആരിഫിന്റെ ചിത്രം എത്തിയത് എന്നതും ശ്രദ്ധേയമാണ്.\nമത്സരരംഗത്തുനിന്നു മാറിനില്‍ക്കുന്ന മന്ത്രിമാരായ ജി. സുധാകരന്, തോമസ് ഐസക് എന്നിവരുടെ ചിത്രവും സ്ഥാനാര്‍ത്ഥിയുടെ ചിത്രവുംവെച്ച പോസ്റ്റര് ആലപ്പുഴ, അമ്ബലപ്പുഴ മണ്ഡലങ്ങളിലിറക്കണമെന്ന് പാര്‍ട്ടി തീരുമാനിച്ചിരുന്നു. അത് അവരുടെ അഭാവം വിവാദമാകുന്ന സാഹചര്യത്തില് കൂടിയായിരുന്നു. പോസ്റ്റര്‍വിവാദം അമ്പലപ്പുഴയില് മറ്റൊരുരീതിയില്‍ക്കൂടി വിവാദമായിരിക്കുകയാണ്. മന്ത്രി ജി. സുധാകരന്റെ ചിത്രംവെച്ച പോസ്റ്റര് മാറ്റിയാണ് എംപി. യുടെ പോസ്റ്റര് പലയിടത്തും പ്രത്യക്ഷപ്പെട്ടത്. ഇതും മുറുമുറുപ്പുകള്‍ക്കു കാരണമായിട്ടുണ്ട്. കെ.സി. വേണുഗോപാല് എംപി. യുടെ ചിത്രംവെച്ച പോസ്റ്ററുകള് യു.ഡി.എഫ്. സ്ഥാനാര്‍ത്ഥികള് ഉപയോഗിച്ചിരുന്നു. സമാനരീതിയിലാണ് എ.എം. ആരിഫ് പണംമുടക്കി ഇത്തരം പോസ്റ്റര് അടിച്ചിറക്കിയത്. ആരിഫിന്റെ നടപടിക്കെതിരെ പാര്‍ട്ടിക്കുള്ളില് തന്നെ അമര്‍ഷം ഉടലെടുത്തിട്ടുണ്ട്. ഇതിനെതിരെ പാര്‍ട്ടി നടപടി എടുക്കുമോ എന്ന് കണ്ടു തന്നെ അറിയേണ്ടതുണ്ട്.


ഏകദിന ക്രിക്കറ്റില് ഇനി ഗെയിലാട്ടമില്ല; മടങ്ങുന്നത് വെടിക്കെട്ട് ഇന്നിങ്‌സോടെ\nPort of Spain, First Published 14, Aug 2019, 9:29 PM\nവെടിക്കെട്ട് ഇന്നിങ്‌സോടെ വെസ്റ്റ് ഇന്‍ഡീസ് താരം ക്രിസ് ഗെയ്ല് ഏകദിന ജേഴ്‌സിയോട് വിടപറഞ്ഞു. ഇന്ത്യക്കെതിരെ പോര്‍ട്ട് ഓഫ് സ്‌പെയ്‌നില് നടന്ന മൂന്നാം ഏകദിനത്തില് 41 പന്തില് നിന്ന് 72 റണ്‍സാണ് ഗെയ്ല് നേടിയത്.\nപോര്‍ട്ട് ഓഫ് സ്‌പെയ്ന്: വെടിക്കെട്ട് ഇന്നിങ്‌സോടെ വെസ്റ്റ് ഇന്‍ഡീസ് താരം ക്രിസ് ഗെയ്ല് ഏകദിന ജേഴ്‌സിയോട് വിടപറഞ്ഞു. ഇന്ത്യക്കെതിരെ പോര്‍ട്ട് ഓഫ് സ്‌പെയ്‌നില് നടന്ന മൂന്നാം ഏകദിനത്തില് 41 പന്തില് നിന്ന് 72 റണ്‍സാണ് ഗെയ്ല് നേടിയത്. അഞ്ച് സിക്‌സും എട്ട് ഫോറും അടങ്ങുന്നതായിരുന്നു ഗെയ്‌ലിന്റെ ഇന്നിങ്‌സ്.\n1999ല് ഇന്ത്യക്കെതിരെയ തന്നെയായിരുന്നു ഗെയ്‌ലിന്റെ തുടക്കം. ആദ്യ മത്സരത്തില് ഒരു റണ്‍സിന് താരം പുറത്തായി. വേഗത്തില് ഇരട്ട സെഞ്ചുറി പൂര്‍ത്തിയാക്കിയ താരവും ഗെയ്‌ലാണ്. 215 റണ്‍സാണ് ഗെയ്‌ലിന്റെ ഉയര്‍ന്ന സ്‌കോര്. 138 പന്തില് നിന്നാണ് ഗെയ്ല് ഇരട്ട സെഞ്ചുറി പൂര്‍ത്തിയാക്കിയത്. 11 രാജ്യങ്ങള്‍ക്കെതിരെയും സെഞ്ചുറി നേടിയ മൂന്നാമത്തെ താരം കൂടിയാണ് ഗെയ്ല്.\n301 ഏകദിനങ്ങള് കളിച്ച ഗെയ്ല് 10480 റണ്‍സ് സ്വന്തമാക്കി. ഇതില് 25 സെഞ്ചുറികളും 54 അര്‍ധ സെഞ്ചുറികളും ഉള്‍പ്പെടും. 331 സിക്‌സും 1,128 സിക്‌സും ഉള്‍പ്പെടുന്നതാണ് ഗെയ്‌ലിന്റെ ഏകദിന കരിയര്.\nLast Updated 14, Aug 2019, 9:29 PM\nChris Gayle ODI debut


Smartron t.Phone P With 5000mAh Massive Battery Launched In India | വലിയ ബാറ്ററിയുമായി സ്മാര്‍ട്രോണിന്റെ പുതിയ ഫോണ് ഇന്ത്യയില് എത്തി - Malayalam Gizbot\nPublished: Friday, January 12, 2018, 11:30 [IST]\nഏവരും കേട്ടിട്ടുണ്ടാകും സ്മാര്‍ട്രോണ് കമ്പനിയെ കുറിച്ച്. ഒറിജിനല് എക്യുപ്‌മെന്റ് മാനുഫാക്ചര് കമ്പനിയായ (OEM) സ്മാര്‍ട്രോണ് തങ്ങളുടെ ഏറ്റവും പുതിയ മൊബൈല് ഫോണായ സ്മാര്‍ട്രോണ് ടി.ഫോണ് പുറത്തിറക്കി.\nജനുവരി 17ന് ഉച്ചയ്ക്ക് 12 മണിക്ക് ഈ ഫോണിന്റെ ഫ്‌ളാഷ് സെയില് ഫ്‌ളിപ്കാര്‍ട്ടില് ആരംഭിക്കും. സ്മാര്‍ട്രോണിന്റെ 'പവേര്‍ഡ് ബൈ ട്രോണ്‍സ്' പദ്ധതിയുടെ ഭാഗമായാണ് ടി.ഫോണ് പി നിര്‍മ്മിച്ചിരിക്കുന്നത്, കൂടാതെ 7,999 രൂപയാണ് ഫോണിന്റെ വില.\n1280X720 പിക്‌സല് റെസൊല്യൂഷനുളള 5.2 ഇഞ്ച് എച്ച്ഡി ഐപിഎസ് ഡിസ്‌പ്ലേയോടു കൂടിയ മെറ്റല് ബോഡിയാണ് സ്മാര്‍ട്രോണ് ടി.ഫോണ് പിയ്ക്ക്. ഈ ഫോണിന്റെ ടി.ക്ലൗഡ് സേവനം വഴി 1TB ഫ്രീ ക്ലൗഡ് സ്റ്റോറേജും ഫോണില് സൗജന്യമായി നല്‍കുന്നു. ഡ്യുവല് നാനോ സിം സ്മാര്‍ട്രോണ് പ്രവര്‍ത്തിക്കുന്നത് 7.1.1 നൗഗട്ടിലാണ്.\nഈ ഫോണില് ഒക്ടാകോര് ക്വല്‍കോം സ്‌നാപ്ഡ്രാഗണ് 435 SoC ഉപയോഗിക്കപ്പെട്ടിരിക്കുന്നു. 3ജിബി റാം, 13എംപി റിയര് ക്യാമറയും 5എംപി മുന് ക്യാമറയുമാണ് ഫോണിനുളളത്. ഫിങ്കര്‍പ്രിന്റ് ഉപയോഗിച്ച് ഫോട്ടോകള് എടുക്കാനും ഫോണ് അറ്റന്റ് ചെയ്യാനുമുളള സൗകര്യവും ഉണ്ടാകും.\n32ജിബിയാണ് ഈ ഫോണിന്റെ ഇന്റേര്‍ണല് സ്‌റ്റോറേജ് . ഹൈബ്രിഡ് ഡ്യുവല് സിം കോണ്‍ഫിഗറേഷന് വരുന്ന മൈക്രോ എസ്ഡി കാര്‍ഡ് വഴി 128ജിബി വരെ ഇന്റേര്‍ണല് മെമ്മറി വികസിപ്പിക്കാം.\n2018ല് നിങ്ങളെ ഞെട്ടിക്കുന്ന സ്മാര്‍ട്ട്‌ഫോണുകള്\n5000എംഎഎച്ച് ബാറ്ററിയാണ് ഈ ഹാന്‍സെറ്റിന്റെ മറ്റൊരു പ്രധാന സവിശേഷത. ഫാസ്റ്റ് ചാര്‍ജ്ജിങ്ങ് ടെക്‌നോളജി പിന്തുണയ്ക്കുന്ന ഈ ഫോണില് ഒറ്റ ചാര്‍ജ്ജില് തന്നെ രണ്ടു ദിവസം വരെ നീണ്ടു നില്‍ക്കുന്ന ബാറ്ററിയാണ്.\nസ്മാര്‍ട്രോണിന്റെ മികച്ച ബാറ്ററി പാക്ക് ഉപയോഗിച്ച് മറ്റു സ്മാര്‍ട്ട്‌ഫോണുകള്, സ്മാര്‍ട്ട്ബാന്‍ഡുകള്, ബ്ലൂട്ടൂത്ത് സ്പീക്കറുകള് എന്നിയും ചാര്‍ജ്ജ് ചെയ്യാം. കണക്ടിവിറ്റിയുടെ കാര്യത്തില് സ്മാട്രോണിന് 4ജി വോള്‍ട്ട്, വൈഫൈ, ബ്ലൂട്ടൂത്ത്, ജിപിഎസ്/ എ-ജിപിഎസ്, OTG പിന്തുണയുളള മൈക്രോ-യുഎസ്ബി എന്നിവയാണ്.\nRead More About: smartron smartphones news\nSmartron has launched its new smartphone called Smartron t.phone P. The phone will go on sale through Flipkart starting January 17 and price is Rs.7,999.